
يخســـي قلبك إن كــــــان لأجلـك يذلنــــــــــــي

الحـــــــــب مـــــاهـــو مـــذلـــــــة إنســــــــان لإنســـــــان 

مـــا إنخلــــق بعــــده الـلي تحت رجلـه يحطنـي 

ولا إنـخــلـــق اللــي عشــانـــه نفـســـي تنـهـــــــــان

ظـنيـــت فيك حــب صادق .. شـوق وتمنـي 

ظـنيــــــــت قــلبــــــــك كـــلـــــه مــودة وحـنـــــــان

ويـــــــاللأســــــــــــف خــــــــــــــــــــاب فـــــيـــــــــــــك ظـــــنــي 

أثــــرك مـــــا تـعـــــــرف الـحـــــــب يــــــا فـــــــــــــــلان 

أوهـمتـنــــــي بــــه ونــيــــتـــــك أصــــــــلا تذلنــــــــي 

وأنـــا عطيتــــك حــب من خافـــي الوجـدان 

توني عرفت أنه حبي لك غلطه علمتنــــــــي 

أفـكـــــــر بـعقــــلــي قـبـــــل قـــلبـــــي والأعيــان 

يـــالله توكــــل روح ماعاد أمـــرك يهـمنـــــــــــي 

صـرت يالمحبـــوب في صفحــة النكــــــران 

لا تظن في يوم أحن لك وإلّا حبك يردني 

لا والـــذي ســــــواك مــا أرد للــــــي كـــــــــان 

لاتذرف الدمع ولا تقول أنـــــك تحبنـــــــــــــــي 

عمر المحبة ماكـــانـــت مذلــــــة وحقــــــران 

يخسي قلبــــك إن كــــــان لأجلـك يذلنـــــــــي 

نفســــــي عـــزيـــزة رافـضـــــة فــِ يــوم تنهـان






هجور هجور نشي بسج نوم يلااا بسرعه نشي امون:-
ااوووووه خليني ابي اناام افف امون تكفين هب فاضيتلج هجور:-
اوك بكيفج انتي الخسرانه امون:-
هجور بنت جميله خلوقه طويله بيضاء خدودها ورديه عيونهاا ذباحه رموشها طوال شعرهاا طويل اشقر على بني عمرهاا 17 وكل من يشوفهاا تدخل قلبه
امون اختها اصغر منها بسنتين عمرها 15 طويله عيونها وساع و كبيره شعرها قصير لفوق كتفها بشوي ولونه اسود طيوبه وتحب اختهاا مووت
هجور تلف شعرها وتجلس ع الشبرية
هجور:- شو اموون شوفيج زيغتيني

تجي امون وتوبسها ع خدها
اختي حبيبتي امون:-يعلني فدااج يالغاليه ياشيخة البنات 
هجور:- اوك وبعد هالمقدماات آمريني 
امون:- اممم هجور تكفين طلبتج 
هجور:- آمري تم 
امون :-ابيج تروحين وياي حفلة مريوم تكفين انتي قلتي تم واعرفج ماتردين فكلامج
هجور:- بس تعرفيني الا الحفلات مادانيهاا بعيشت الله 
امون:- ههههه يلا هجور لا تنسين كلامج
هجور:- امون والله لودريت انها حفله جان ماقلت تم 
اطلبي اي شيء ثاني 
امون :-لا لا انتي قلتي تم 
هجور:- اوك وشو هيه المناسبه 
امون:- عيد ميلادهاا ولو سرتي بتستانس صدقيني 
هجور:- اوك شسوي بعد امري لله قلت تم
اوك شرايج نروح اي مول
نشتري منه الفساتين
امون :-مافي غيره بوادي مول 
هجور:- لالا مافيني ع الزحمه انزين بنخبر اماايه تروح عدنا 
امون:- اوك يلا بسرعة اتريااج انا بسبقج
هجور:- اوك ببدل وبغسل وبيج
امون:- باباتي حبيبي اشتقت لك 
ابو هجور :-اشتاقت لج العافيه يابنيتي 
امريني حبيبتي شو بغيتي؟

امون:- ابوي بنروح المول  عسب نتشرى لحفلة رفيجتي وبسحب وياي هجور

ابو هجور:- اوك بس لاتتاخرون وانا بكلم الدريول يوصلكم وهذي البطاقة اشترو اللي تبونه 
امون :-هاذي احلا بوسه على راسك اااامواااااح 
وتربع وتناقز لالالالالالالالا ودش الغرفة 
امون:- شو كل هااه يلا بسرعه لا تاخريني 
وسارت تحط مكياج ع الخفيف وتمشط شعرهاا
هجور :- هااه اشوفج  تزهبتي 

امون:- واخيراااا هيه تزهبت يلا الغاليه كلمي اماايه 
علشان تروح معناا هيه صح لا انسى بابا عطاني البطاقه وبيكلم الدريول بس قال لا تتاخرون
هجور :- تدرين ابوي راس ماله نحن الثنتين عيل انا بسير ارمس
امايــه تامريني بشيء  

امون:- لا لا سلامتج
هجور:- الله يسلمج
هجور تغني لأمهاا ماشاء الله صوتهاا يطيح الطير من السماء رفيجاتها دوم يقولون لها شاركي في نجوم الخليج وهي ترفض 

" ست الحبااااايب ياحبيبه .. يااغلى من روحي ودمي
ياحنينه وكلك طيبه
ياربي يخليكي ياامي ياربي يخليكي يامي "

هجور :-يااهلااا ومرحبااا ملاين بالوالده الغاليه اموااح وهاي البوسه ع راسج 
وتجلس حذال امهاا 
هجور:-يمه يمه
ام هجور:- هلا يابنتي امري حبيبتي
هجور:- ابيج تروحين معي المول  نبي نشتري للحفله
ام هجور:- اي حفله يابنيتي
هجور :-حفلة مريوم رفيجت اموون 
ام هجور:- اهااا مريم بنت ام أحمد 
هجور تبتسم بخجل ..
امون:- هيه يايمه 
ام هجور:- انا اليوم بسير المستشفى 
هجور:- بسم الله عليج عسى ماشر يالغاليه 
ام هجور:- ماشر بس تعبانه شوي حاسه بدوخه وبسير اخذلي دواء 
هجور :-سلامتج الغاليه يمه اروح ويااج تدرين بتم احاتيج
ام هجور:- لالا فديتج ابوج بسير وياي 
هجور:- اهاا زين زين 
هجور:- سرحاانه ياربي مافيني ع البنات والجمعه انا وايد اخجل عاد مادري خايفه شو بلبس والمكياج والـلبس 
ام هجور:- هااه وين سرحتي 
هجور ( بابتسامه خفيفه ) :- لا ابد ماسرحت مكان بس افكر فالحفله
هجور ماتحب تخش شيء عن امهاا وتخاف على امهاا وااايد وماتحب احد يقول عن امها شيء
هجور:- يمه عيل انا بروح اتزهب وبسير انا وامون وماراح نتاخر ان شاء الله
امون (تزاعق باعلى صوتها ) :- هجووور هجوووور هجووور 
هجور:- يايتلج صبر 
وتركب الدري بسرعه هااه شفيج .. 
امون:- ماكو بس يالله بعدج ماتزهبتي
هجور:- مايبيلي شيء بسوي شعري وبلبس الشيله والعبايه امون لا تنسين البطاقه 
امون:- زين ذكرتيني كنت بنساهاا 
هجور:- اوك حطيها في الجنطه عن تنسين 
امون:- لا ماانسى عيل بترياج فالصاله
هجور عدلة شعرهاا ولبسة العبايه وحاطه الشيله ع كتوفهاا
راحت صوب غرفت امهاا
يمه خاطرج بحايه هجور:-

ام هجور:- لا سلامتج بس ديري بالج ع حالج واذا صار شيء ترى رقمي بجوالج 
هجور:- لا توصين حريص ان شاء الله يلا فمان الله ولا تنسين طمنيني عليج
ام هجور:- الله وياج ان شاء الله 
تلبس شيلتها
هجور:-يلا امون 
امون:- تسكر الاب وتلحق اختهاا يايتنج لاتخافين

الذهاب إلى السوق .. وماذا حدث هناك ؟
 
وتركب المرسيدس هيا واختهاا وتحط روج وردي خفيف وتجحل عيونهاا وماتحتاج لا مسكرى ولا بلاشر ولاشياته هيه اصلا تحلي المكياج هب المكياج يحليها 
[ بامكانك اختصار الكلام الأحمر بأن تقولي : وتبدأ هجور بتزيين نفسها ]
امون:- ياالحبيبة ***0502223
هجور:- امون يلا عاد بسج دخيلج عاد اللي يسمعج يقول 
امون:- اششش ولا كلمه اصلا انتي الزين كله منو قدج انتي
هجور:- وربي تراج تخرعيني احسج جنج واحد من الشباب
اموون:- وانا اكون شو 
هجور:- بس عاد خلاص 
امون :-هجور صح نسيت اخبرج ولد العم يسلم عليج 
هجور:- الله يسلمه
امون :-لالالا عاد ماسئلتيني منوو
هجور:- منو منهم ؟
امون :-سلطان 
هجور:- سلطان؟؟
امون:- هيه سلطان اللي دووم تتظاربين ويااه
هجور تتذكر المواقف لما يمط شعرهاا وهيه تعطيه بوكساات هيه كانت في صغرهاا مشاغبه ماحد يقدر عليها تدرس كراتيه ومعروفه وسبحان الله مغير الاحوال 
امون:- هجووور وين سرحتي ؟
هجور:- لا ماسرحت بس كنت اتذكر الضرابات 
ويسولفون عن الماض الييين ماوصلوا المول .. 
هجور تظحك هيه وامون عااد ظحكتهاا ذبااحه ودك لاجلسة معهاا ماتخليها ثواني 
امون :-هع يلا بنروح الطابق الثاني على طول 
هجور :-صلي ع النبي بعدنا تونا واصلين لا حبيبتي بقوم اصلي تراج ماراح تفيديني فاخرتي 
امون:- اوك بنصلي فالبيت
هجور:- لا لا مااخر صلاتي
يلا طوفي جدامي
وبعد ماخلصوا من الصلاهـ 
راحوا على طول صوب الفساتين 
امون:- هجور طالعي هالفستان روعه احسه شبابي هع مايبيلي تسريحه بتسفر وخلاص 
هجور:- لا والله انتي بنوته ماشاء الله عليج كل من يتماج 
انا بختار لج وانتي تختارين لي 
امون:- خلااص اوكـ انا موافقة
امون تشوف الفساتين 
امون:- هذا بس خلاص بيضهر حلو عليج 
هجور بغرور:- اصلا انا اللي احليه هع وتظحك 
امون:- هااااه بدينااا 
هجور:- لا والله امزح تعرفيني عاد اتمصخر 
وراحت تقايس الفستان 
ماشاء الله كل من شافها يقول بسم الله تبارك الله ملاك ماشاء الله عليج
لبسته هجور:-امون شرايج
امون:- والله لو اني واحد من الشباب لجيت اخطبج ياخي عطيناا شوي 
هجور لما تخجل تناضر الارض وتبتسم وتصير شرات الطماطه 
الفستان احمر لفوق الركب بشوي وكله شغل خرز واكرستال على جسمهاا يجنن وع الخصر شفاف وبدون اكمام علاقي ع الكتف 
هجور:- امون انا مااحب البس جيه 
امون:- هجور وين الاتفاق سار
هجور:- اوكي وانتي بعد يعني خلاص نثبت 
امون:- نثبت 
هجور اختارت لاموون فستان وردي فوشي طويل طويل وفيه ورود صغيره ويجنن عاد هجور ذويقة واختارة لهاا كعب عالي هو الفستان موديل جديد وقصته حلوه  وراء الذيل طويل جدام تبين الرجل 
واشترو الفساتين وبعدهاا بقى نعال واكسسورارات 
هجور :-امون وشو بتختارين لون النعال امون شرايج اصفر فسفوري 
هجور:- ابداً ماينفع لالا تطنزين اكيد ومنصدمه اصفر فسفوري لا مستحيــل 
امون:- اممم هيه اصفر مافيها شيء
هجور:- كل علامات التعجب بوجهاا آصفر! 

امون تظحك:- امزح هع 
تظحك هجوور:- هههه
في واحد من الشباب يلاحقهم من ساعة وهجور حست فيه  بس ماعطته ويــه 
امون:- هجور شوفي تراني تعبت هع بروح اشرب لي شيء وانتي  اختاري لي ولج باقي السيمان 
هجور :-اموون لا تكفين مافيني اخاف انتي تعرفين
امون:- خلي عنج افااا عليج وياج انا بو شباب اي احد يتعرض طريجج رنه واكون عندج 
هجور :-اموون 
امون:- لالا تعبانه
هجور:- اوك 
وتمشي هجور وفي مشيتها دلع ممزوج بهيبه وثقة واضحه بعيونها     وماعندها حركات البنات  ولا سوابق انسانه مواضبه ع صلاتها  ومعروفه بزينهاا وطيبتهاا وجمالهاا 
وذاك الرياال مشى حذالها يحاول يلفت انتباهاا 
هيه حاسه فيه لاكن ماتبي تفتح لنفسهاا باب 
هالريال الله يسلمكم اسمه خالد عمره 19 سنه يدرس فالجامعه غرشوب وهو شيخ المزاين البنات يركضون ورااه كشيخ
وهو يمشي وراها وراها
هجور في خاطرها وبعدين معه عنبووهـ ماشاف بنت في حياته  
دشت تشترتي اكسسوارات 
خالد:- ياربي متى بتحس فيني 
هجور طبعا ماتعطي ابد ويه لشباب 
خالد استقل الفرصه المحل شبه فاضي وماعندها احد 
لو سمحتي خالد:-
هجور:- نعم اخوي شيء بخاطرك 
خالد :-انتي وتمشين طاح هذا من ايدج
هجور:- اهااا سوري مانتبهت مشكور اخوي 
خالد:- انا حاولة كذا مره اعطيج اياه بس تجاهلتيني 
هجور:- ع العموم مشكور ياخوي
خالد :-العفو واي شي انا حاضر 
هجور فخاطرهاا مابي ازود الكلام ولا ابيه ياخذ راحته بقصر من الكلام وبروح دربي 
هجور:- لا مشكور فمان الله
واشترت السيمان وهو من بعيد يراقبهاا ويقول فخاطره ماشاء الله عليها والله ياهالبنات يا بلاش مو شرات حنان وفطوم وساره يرن فونه 
خالد:-سلام عليكم ويسولف ويا وحده من البنات 
وعاد التهاا بالكلام وضيعهاا 
هجور حاسبت وسارت 
اتصلت فامون تسئلهاا عن مكانهاا 
وبعدهاا جلست فالكافيه تشرب لها شيء ريجها ناشف 
واتصلت في امهاا تطمن عليهاا
امون تروح وراء هجور تبي تخوفهاا 
هجور زاخه الفون وتقراء اشعار وحاطه السماعات بايدينها 
امون تزخها من على كتوفها 
هجور:- يمااا بسم الله هاي انتي وتحط ايدهاا ع قلبهاا لا اله الا الله زين ماارحت فيهاا 
امون:- هع خلي عنج الا اسئلج هجوور 
هجور:- هلا آمري 
امون:- اشتريتي السيمان ولا 
هجور:- هيه شو عيل كنت العب مثلا هيه اشتريتهم
امون :-زين زين انا اتصلت ع الدريول وقلت له لو تاخرت بعلقكـ من راسكـ في قمة برج خليفة هع  

هجور:- عنااللت بليسج هب بنية زيغتيه اخافه بس يدعم 
امون:- لالا لاتحاتين هههههه

عاد جلسو في الكافيه يسولفون هجور تلف صوب اليمين تبي تظهر  كيس الاكسسوارات دام خلصت سوالفهم الا وتلاقي خالد الولد   اللي  لاقته في المحل الاكسسوارات  شكله مانتبه عليهاا 
وهو كان يدورهاا من ساعة جالب المول فوق حدر 
هجور:- امون امون يلا نسير 
امون:- ع وين 
هجور:- يلا طوفي جدامي 
واتصل في ذاك الوقت ع الدريول 
فسارو ولما ركبوا المرسيدس 
امون:- ماشاء الله حتى عندج الحاسه السابعه ماادري السادسه الله اكبر 
هجور:- هب هباج الله هيييييييه بسم الله عليه اخاف ايني شيء من عيونج هع 
امون:- لا لا لاتحاتين حاطه بطيخة في عيوني
هجور :- هيه لا تخربين المثل المصري احيده فالبطن شاللي يابه فالعين هع 
امون:- هع الللي هوه المهم شيء بارد 
ويسولفووون وسوالفهم 24 ساعه جنهم
ماشافو بعض من زمان 
وصلو البيت ونزلوا سيمانهم 
سلامن عليج يايمه 
ام هجور:- وعليج السلام هاااه شو خلصتوا سيمان الحفل 
امون وهجور:- نعم نعم 
ام هجور:- والنعم في بنياتي 
امون:- احم احم فديتني انا خلصت كل شيء وهجور ماسوت شيء بس تحاوط
هجور:-خص الله بليسج حرام عليج مو جنه نحن الثنتين خلصناهم هع
ام هجور:- عندي لكم خبر حلوو 
هجور وامون:- شو؟
ام هجور:- اممم مدري اقوله لكم ولا مره وحده يعرفه الكل بعد كم شهر 
امون:- يماا خلي عنج قولي 
هجور:- اماايه لا تخافين محد بيدري بالموضوع ابدا وهذا وعد مناا 
ام هجور:- يعني توعدوني 
هجور وامون:- وعد لا تحاتين 
ام هجور:- انا حامل 
امون :-كيف ؟
هجور :- ابوي يدري بعدين يماا الاطباء قالو ماشيء امل وانتوا مابقيتواا لا علاج ولادواء ولا وصفه الا وسويتوها 
ام هجور:- الرزق من ربكم بس هااه لا تخبرون احد 
هجور:- يمااا سرج في بير 
امون :-وناسه بيكون عدناا بيبي 
ام هجور:- شوفو انا الحين في الشهر الثاني وقال الدكتور الجنين
هب واضح عنده وانا خاطري يكون عندكم سند في هالدنياا اخو يحميكم ويخاف عليكم واذا بنت
لا اعتراض مع حكمة الله 
هجور:- مايهمناا اذا ولد او بنت يماا اهم شيء مافي مضاعفاات عليج وكل شيء بيكون اوك 
ام هجور:- يابنتي انا مابي شيء فالدنيا الا اشوفكم فرحانين ومستانسين 
هجور تبوس امها ع راسها:- الله يخليج لنااا يارب ولا يحرمج مناا
امون تحضن امها
ام هجور:- آآآميييييييين يلا يلا العشاء ناطركم 
امووون:- انا يوعانه حدي عاد طبيخ الوالده مايتفوت 
هجور:- انا بصلي وبغسل وبرجع لكم
امون:- هع انا باكل بعدين خير 
هجور:- اموون لاحقه ع الاكل 
امون:- اووف هجور 
هجور:- خلاص بكيفج هع يلا انا بروح 
وبعد ماخلص كل واحد من شغلته اجتمعوا على طاولة الطعام  طبعاا ابو هاجر:-دريتوا اكيد ان امكم حامل

امون:- وفي الشهر الثاني 
ماشاء الله ابو هاجر :-بتفاصيل بعد هع هههه
انزين ومابي احد يدري عن شيء الا بعد كم شهر 
امون :-انزين ليش 
هجور:- تدرين الناس هب كلهم واحد في الحسودين في الطيبين والناس اجناس 
ام هاجر:- هيه صدقتي الناس اجناس 
ابو هاجر:- فيعني ابي الخبر مايطلع برع واحتمال تسافر امكم شهرين او اكثر وترجع لكم 
امون وهجور :-ليش يباا ليش يماا
ام هجور:- احسن يابناتي وارجع من السفر وعقبهاا بخبر الناس اني حامل 
هجور:- انزين ليش تسافرين تقدرين تروحين اي مكان ثاني فالدوله علشان نطمن عليج 
امون:- هيه صح يما وليش تروحين عادي تمي فالبيت واي احد يقول  شيء والله  لااعطيه سطارات ع ويه هع 
هجور:- وانتي دوم جيه عنيفه هع هههه
ابو هاجر:- هجور امون بناتي ماراح يصيبكم باس هنا انا واي شيء تبونه تراني موجود وامكم تقدرون تتصلون فيها في اي وقت تبون 
امون:- ولوو انا ابي امي مايخصني 
هجور:- امون لا تكوني ياهل بعد امي ارووحهاا اللي فيها كافيهااا 
ام هجور:- ولا تخافون ترى بروح اتعالج وبرجع انا ماراح اطول عليكم 
ابو هاجر:- الحمدالله شبعت 
ام هاجر:- يابو هاجر اكل زين شبلاك
ابو هاجر:- لا والله مابلاني شيء بس شبعان
بعد العشاء امون وهجور صعدوا لغرفتهم يقايسون ويرتبون سيمانهم 
هجور:- امون الحين امي بتهدنا كم شهر

انتي تتخيلين كيف بيكون البيت بدون صاحبته
امون:- وناسه هع لاحد يشوفك 
هجور:- اموون لاحقه ع البنات عدنا اياهم شهرين هههه
امون:- ياسلام هيه هااع
هجور:- يماامي سرت اخاف تكوني واحد من الشباب 
امون:- ههههه خل عنج بعدني رقيقه ودلوعه 
هجور:- ياربي انا امووت عليج الا اسئلج 
امون:- آمري وانا اموت فيج
هجور:- باجر ع ساعه جم الحفله مانبي نكون اول الناس ولا اخر ناس ومافيني اتاخر
امون:- اوووب عنبوه هجور عادي مافيها شيء لو تاخرنا شوي هع 
هجور:- انا اصلا تدرين الحفلات ماطيقها اجل نتحرك الساعه 8 شرايج 
امون:- اوك حلوو 
هجور:- انزين بسج سهر يلا قومي نامي 
امون:- لا الغاليه وراي بنات ههههه
هجور :-عيل الله يعينج 
امون :-امين ويصبرني ع عوار الراس 
هجور:- هع انتي يايبتنه لعمرج تتحميلين 
امون:- يلا اتسلى 
هجور:- عيل اخليج تتسلين بااي 
امون:- اوكك تشااو
هجور تحب قبل لاتنام ترتب غرفتها ولون غرفتها وردي فاتح مع ورود مرسومه ع الجدران والستاره وردي غامج وورود شرات الورود اللي ع الجدار ولون فراش اللي ع الشبرية اخضر وياورود وخامته حرير ناعم ودافي  وقبل لاتنام تاخذ لها شاور دافي ترخي فيه اعصابها
وتلبس البيجامه  وتمشط شعرها الاشقر على بني وتجلس تتعطر وتدخن الغرفه وبدها تحط لها لوشن ع جسمها هيه تحب منتجات الاطفال لان بشرتها حساسه  طبعا بشرت الاطفال تعتبر جدا حساسه واذا زخها احد يعلم جسمها بسرعه 
وبعدها تجلس ع الغنفه ترسم تصاميم وتحط موسيقى هاديه ومتى ماتحس انها تعبانه وتبي تنام تشغل القرآن وترجع كل شيء مكانه الرسومات والالوان والاوراق وتنام وهيه منكمشه شرات الاطفال وامون تسهر لاذان الفجر وتنام طبعا 
بسبت البنات قالت لها اختها هجور انتي بدل ماتقصين ع البنات انصحيهم حطي نفسج ولد واعطيهم النصائح هب بصريخ ومساب وشتايم لا باسلوب هادي واسلوب يرتاحون فيه وامون تنصحهم وبعدها تقفل الاب او تنام والاب بحضنهاا 
وصارلها 3 ايام تنام والاب شغال هجور طبعا بعد ماتصلي الفجر تروح تاخذ لها لفه فالبيت تلاقي امون نايمه والراب مشغل فتوعي امون تحطها تقفله او تقفلها اروحها وتلحف اختها فالبطانيه وتقفل الضوء وتظهر 
وبعدها تقراء قراءن وتنام 
الساعه 8و30 دقيقة 
ام هجور:- ابو هاجر اخذت وياك البطاقه 
ابو هاجر هيه حبيبتي لا تحاتين الغاليه اهم شيء عندي في هالدنيا صحتج حبيبتي ترى مالي غيرج في هالدنيا انتي حبي الاول والاخير والله اني احبج  وماريدج تتعبين عمرج حبيبتي والله انا راضي فالبنات ولو هب راضي جان اقرب  مثال تزوجت وسموني ابو حمدان او ابو فلان هب ابو فلانه وبعدين البنات وربي احسن عن الاولاد بمليون مره 
صدقيني يالغاليه انااخاف عليج واااايد مالي غيرج والله
ام هجور:- الله يطول بعمرك يابو هاجر ويخليك ذخر لنا يارب وانا ودي ايب لك ولد يحمل اسمك واسم العيله مابـي اي واحد يجيب سيرتك بلسانه ويقول والله انه كذا وكذا حبيبي اعرف المضاعفات اللي بتصير عادي كل شيء يهون عشان الغالين بس ابي منك طلب ادري انك تخاف علي وايد وتبيني اسافر علشان برع احسن من هنا لاكن ماشاء الله الدولة تطورت في عندهم  اشياء حتى ماتلاقيها في اي دوله وانا ابي اطلب منك ابقى ويا بناتي في اخر  ايامي 
ابو هاجر:- لاتقولي جيه ويمسح دموعها ويحضنها انامالي غيرج في هالدنيا وربي لو الف كل هالدنيا مالاقي وحده شراتج تحبني وتخاف علي ويحاول يهديهاا وبعدين مابيج تقولين جيه واناعن نفسي ابي راحتج واللي تبينه انا حاضر 
ام هاجر:- الله يخليك لي يارب ولايحرمني منك عيل يالله شو نسيت انك عندك اجتمااع في بوظبي
ابو هاجر:- ماشاء الله عليج عسل من يوم يومج تذكريني بمواعيدي هههه والله يازينج زينااه
الريوق يترياك مسويه لك خبيصه ام هاجر:- يالله كبرت ع الغزل وبلاليط
ابو هاجر:- لابعدج لاكبيره ولا شيء ياسلام عاد من ايدج الاكل غير بسم الله ويذوق الاكل يااااسلااام وربي يجنن 
ام هاجر:- فديتك والله 
ابوهجور:- يلا انا جيه بتاخر تامريني بشيء 
ام هجور:- لا سلامتك ودير بالك ع حالك الله معك 
ابوهجور انسان ملتزم بمواعيده وعبادته ويحب زوجته وبناته وعنده عقارات واسهم وعماير والخير والحمدالله كثير خلوق وجميل والبنات يحبونه وكل احد يشهد ع اخلاقه واخلاق بناته وهو عمره 40 وزوجته عمرها 36 والفرق بينهم اربع سنوات 
ام هجور جالسه فالصاله تحب النظافه واايد وتحب الترتيب ومهتمه بواجباتها كام وزوجه انسانه متعلمه وعندها شهادات جامعية من الدوله وخارج الدوله 
لاكنهاا قبل سنتين تركت شغلها كانت تشتغل في مكتب في احد الدوائر الحكوميه في منطقة العين لاكن بسب مشاكل صحيه تركت الوظيفة وجلست فالبيت و عندها صالون نسائي 
هجور سرحانه وجالسه ع الغنفه في غرفتها ومعها في ايدها صندوق اياام الطفوله وع الطاوله صورها وهي صغيرة ويا ربعها وشلتها هي شرات ماتقولون زعيمة الشلة وكان عندها صديق صدوق اسمه عبدالله وربيعه محمد كانت هجور دووم تخطط وياهم ضد البنات كانت شبه ولد سارت الحلاق لبسة كندورة ولد عمها سعيد هو كان نايم في بيتهم وقالت للحلاق لو سمحت ابيك تحلق شعري صفر قال حرام تحلقة صفر شعرك طويل قالت مابي حلقها صفر وهيه طايره من الفرح ومن  يومها وهي ترابع الصبيان وتقوم تصلي في المسجد ولما شافتها امها انصدمت هجور عيب عليج محلقة شعرج صفر والعيد بعد اسبوع هجور
هجور تظحك وامها معصبه والشباصات اللي شتريتها لج وطاسة الذهب
هجور مستانسه ورفيجاتها خلوها الا فطيم وتظحك تظحك جمعت الصور فالالبوم ولقت صورة لعبدالله صديقها فالطفولة هيه ماتعرف عنه شيء لا بيتهم لااهله ولا احد وبعدها قررة تنام علشان تنش من وقت وتروح
الصالون للحفلة وعلى الساعة 6 المغرب سارت هيه وامون واستاذنوا من ابوهم
امون:- ابونا الغالي 
هجور:- امنا الغاليه
هجور وامون:- اما بعد 
امون :-نبي نروح الصالون وبعدها بروح حفلة بيت مريوم
ابوهجور:- اوكـ انا قلت لدريول يوصلكم
ام هجور:- لاتتاخرون واذا احتجتوا شيء اتصلوا علي
هجور:- ان شاء الله يماا
امون:- اوكـ نحن الحين منسير يلا فمان الله
هجور:- مع السلامه
ام هجور +ابو هجور :- الله يحفظكم
وفي الصالون هجور :-سلام عليكم
راعية الصالون:- وعليكم السلام 
هلا تفضلوا شو عاوزين تعملوو 
امون :-عاوزين تسريحة ومكياج 
هجور:- ومناكير 
راعية الصالون:- تامرون امر يا جميل 
هجور:- مايامر عليج عدو

امون شعرها اسود قصير فختارت تسريحة بسيطه مع انه شعرها حلوو ومايحتاج  شيء بس تغار من اختها هجور

فاختار فيـر اما هجور فشعرها طويل 
واختارت مناكير حمرا ومكياج خفيف ناعم يبرز عيونها
اما امون فكانت كاشخة ع الاخير تقول للقمر نش وانا بجلس مكانك

لبسوا الفساتين والاكسسوارات 

واتصلوا ع الدريول يوصلهم الحفلة وصل الدريول راحوا في الفتكــ الذهبية 
امون ماتحب الدريول ابداا وهجور عندهاآ عادي فكل مايتكلم الدريول يبي يسولف عندهم امون تقول انزين انزين
تخليه يسكت
هجور :- امون بسج خلاص عاد خليه يعبر عن شعوره
امون :- عاصف طول ع المسجل 
وصلوا بيت مريوم 
 فصخوا العبي طبعاآ 
والبنات اللي لابسين جنزات واللي عبي واللي تنانير وقمصان 
فكل احد لبس اللبس اللي عايبنه
امون تسلم على مريوم :- هلا وغلا ومرحبا ملاين بمريوم كل عام وانتي بخير 
مريوم:-اهلين فيج وانتي بالف خير حياتي آآوهــ شو هالفستان الكشخة تصدقين ماعرفتج 
امون:- خلاص ولا بستحي هع الله يخلي هجور 
كل عام وانتي بخير حبوبه هجور:- السلام عليكم
مريوم:-
 وانتي بالف خير حبيبتي  لالالالالالاللاهــــ هجور
هجور:- ليش  شوفيني؟ 
مستحيه خدودهاآ حمراء 
مريوم :- اول مره اشوفج لابســه جيه
هجور:- ههههه شو اسوي بامون هيه اللي اختارت لي هاللبس يلاا نيولوك
ويظحكوون ومستانسين ع الاخيــر  
وامون انشغلت ويا رفيجاتها اللي وياها فالمدرسه 
وهجور جلسة ع الغنفة وجالسة تسولف ع المسن 

عواطف:- سلام عليكم
هجور ترفع راسها :- وعليكم السلام ورحمة الله وبركاته هلا اختي امريني
وفي وجهاا علامات استفهام منو هااي ؟؟
وتجلس عواطف بجنبها
اهلين فيج ختيه الا اسئلج انتي شو اسمج ؟     عواطف :-
هجور:- انا هجوورانتي منوهــ ؟
عواطف:- انا عواطف 

هجور:- عاشة الاسامي 
عواطف :- عاشت ايامج  الصراحة مادري بس جني  شايفتنج مكان
هجور بخجل وبسمه :-امم مادري يخلق من الشبه 40 
تدرسين في مدرسة الامارات؟ عواطف :-انتي كنتي
الثامن هجور:- هيه نعم عقب انتقلت الصف  
عواطف:- اهاا انا كنت وياج 
هجور:- جنج رفيجت مريم اعتقد 
عواطف:- هيه اناآ 
يامحلا الصدف شحالهاآ مريوم هجوور:-
عواطف :-  الحمدالله بخير اذا عرفت اني شفتج بتستانس واآيـد
هجور:- ههههههه والله مشتاقة للبنات
عواطف:- اشتاقة لج العافية
هجور :- تسلمين حياتي
عواطف :- يسلمج ربي
هجور :- الا ماقلتيلي انتي تعرفين مريوم
عواطف :- مريوم تكون بنت خالتي
هجور :- والله توني ادري علشان جيه اشوفج حاضرة
عواطف :- هيه اكيد وانتي مريوم تكون رفيجتج
هجور :- بنت جيرانا
عواطف :-اهاا عيل كل يوم وثاني بتلاقيني عند باب بيتكم ههههه
هجور :- حياج البيت بيتكم
عواطف انسانه مالها شخصية فضولية تحاول تضيع وقتها وماحد يحبهاا واايد وفخاطرها تقول زين لقيت بنت جميلة والله هاي مواصفات خالد
هجور :- الا وين سرتي
عواطف :- هااه لا ماسرت مكان بس كنت افكر شوي
هجور :- اللي ماخذ بالج يتهنابه
عواطف :- بنضرة خبث وضحكة هههه

هجور تحس بشعور انهاا مارتاحت للبنت صح انهاآ كانت معها وبنفس المدرسة لاكن ماكانت معهاآ كثير وتقول في خاطرهاآ الله يستر من تاليهاآ 

عواطف :- هجور يلا بنروح نشوف البنات يرقصون 

هجور :- لادخيلج مافيني 

عواطف :- يلا بليز طلبتج لا ترديني 

هجور :- اوكــ 

البنات مجتمعات وكل وحده ترقص ويصفقون امون قالت لمريوم
امون:- مريوم مريوم هجور اختي رقصهاآ جنان دوم ترقص فالبيت 

هجور ولا دارية بالدنيا تناضر البنات وتظحكــ مادرت اختهاآ امون ناويتلهاآ ع شوو  هههه

مريوم :- والله عيل خلاص بخليهاآ ترقص 

أمون:-لا هاي هجور تستحي واايد يعني بالعربي خجولة هع

مريوم : ماعليج بترقص يعني بترقص 

امون :- اوكــ يلا نشوف شطارتج 

مريوم :-اوكــ 

تسيـر مريوم صوب هجور وامون تشوفهم من بعيد جنه ولا مسوية شيء وامون تعرف طبايع اختهاآ ماتحب ترقص جدام الناس 

مريوم :- هجور حبيبتي طلبتج قولي تم 

هجور :- انتي تامرين امر عيوني لج تم 

مريوم :- تسلم عيونج حياتي ابيج ترقصين 

هجور :- لالالالا جدام كل هالبنات لالا لالا انا وااايد استحي تعرفيني 
مريوم :- هجور واليوم عيد ميلادي افااا تكسرين خاطري 

هجور :- ماعاش من يكسر خاطرج اوكي حطيلي غنية ربشة ع ذوقج 

مريوم :- غالية وطلب رخيص اوكــ

امون تتكلم بالمايكرفون :- سيداتي سادتي اخواتي اخواني طالباتي طلابي حبيباتي احبابي ع العموم يعني كل شيء المهم ابي اقولكم اليوم عدناا رقص لاصار ولا ستوى رقص يخلي الواحد يفرفش يعني لارقصة هالبنت خلاص اخاف الاقي عيونكم طايرة ترى هااه سموو على اختي هيــه تراني اخاف عليهاا واللي يبي يحجزها حق عرس او حفلة لايتردد يخبرني 

تسحب المايكرفون مريمو :- الله يهديج امووون خلاص عاااد المهم هدوء  

لالي ولا ليه اهو ولالالي حبيتي ياعنيا واشغلت به بالي

هجور خلاص منحرجة من كلام امون وعاااد البنات بعد هالمقدمات تشوقووو ع الرقص يقولون يلا خلوهاآ تبداء تمشيء هجور بخطوات خجل ويا ابتسامه رافعه راسها تحي الجماهير البنات 


وتعلي مريوم ع الصوت وامون والبنات يصفقون ويغنون 

وهجور ماشاء الله عليهاآ رقصهاآ ولا رقص الرقاصة دينا يعني لاروبي ولا مي عز الدين ولا اي رقاصة 

ماشاء الله عليهاآ فنانه والكل يصفق وهجور ترقص رقص ماشاء الله عليهاآ 

والكل يصفق والكل مجتمع خلصة الاغنية والتصفير والتصفيق ماشاء الله تقول مباراة 

هجور خلاص انحرجت الكل يقولها ماشاء الله والله هب هينة 

مريوم شكرتهاآ وامون تظحكـ وهجور محتره من امووون وفخاطرهااا اوكــِ امون فالبيت حسابج هع 

وبعدهاآ عواطف :- ماشاء الله هجور تعرفين ترقصين والله ولا رقاصات قسم بالله يعني انصدمت منج 

هجور :- هيه اعرف بس هب واايد وخلاص وجها سار طماط

عواطف :- كل هاه وتقولين ماتعرفن عيل شو بقيتي للباقين 

هجور :- تضحكـ هههههه يالله هواية شنسوي بعد 

عواطف :- هجور انا اخوي يترياني خاطرج بشيء   هجور:-لا سلامتج الغاليـة 
عواطف :- الله يسلمج الا نسيت اقولج هجور 

هجور :- آمريني 

عواطف :- مايامر عليج عدو بس بقيت رقم فونج 

هجور :- اوكـ سجلية عندج ****050333
عواطف :- اوكـ خلاص سجلت رقمج الحين بتصل فيج 

هجور :- اوكـ 

عواطف :- الحين بترخص منج يلا فمان الله 

هجور :- فمان الله الغاليــة 

مريوم تنادي البنات يابنــــــــاااات هلمـواا ياجماعة ياقووم 

الكل يجتمع وزقرت البنات علشان يصورون صور جماعية صورو وصورة معهم هجور وامون 

وعقبهاآ اتصلت هجور بالدريول ورجعوا البيت 

وهجور ســاكته فالدرب منحرجة من انهاآ رقصة جدام البنات 

وبعدهاآ وصلوا البيت هجور راحت تاخذ لهاآ شور بعد التعب لبسة البجامة 

وحتى لا تعشت ولا شيء فكرت اليــن ماتعب عقلهاآ وناامـــــــت 

حتى ماحست بشيء واول مانشت الصبح 13 مكالمه لم يرد عليهاآ 

هجور :- بسم الله منو اللي متصل عسى ماشر تشوف الفون مكالمات لم يرد عليها رقم غريب 

وفي خاطرها منو هذا ؟؟ 

عواطف لا ماعتقد انا مسجلة رقمهاآ لالا هب هيه مالي دخل ماراح ارد على الرقم 
افففف مافيني ارد يااخي مادري شسوي افففف بقوم اصلي 
بيـــــــــــــــت مريــــوم (بيت ام أحمد )

مريوم هلا شحالكــ خالد 

خالد عمرة 19 جامعي مغازلجي كشيخ ومريوم تكون بنت خالته وهو اخو عواطف 
وعاد خالد سوالف ويا مريم وهو اخوها بالرضاعة يعني عادي يجلس معهاآ راح غرفتهاآ يسئلها عن الحفلة 

خالد :- مريوم كل عام وانتي بخير 
مريم :- وانت بالف خير ياخوي 

خالد :- هاه بشري شو الحفلة عساها حلوهــ والبنات عاد ابي اشوف كشختج 
مريوم :- حلوه والله وهجور والله الصراحة ماقصرة ونستناآ تبي تشوفني كنت كاشخة بتلاقي الصور بالدرج الالبوم الاحمر لا تطالع شيء ثاني 

خالد :- لالا ماراح اطالع شيء ثاني لا تخافين 

مريوم :- انا بروح احط الماسكـ بوجهي 

خالد:- اوكي 

خالد يقلب بين الالبومات عاد اخذ صور البنات يشوفهم ويشوف البنات وكشختهم وهو ويقلب صفح الالبوم الا وصورة البنت اللي لاقاها في المول 
خالد :- ياربي هاي وين شفتهاآ هب غريبة علي هالبنت بس كاشخة ماشاء الله حلوووة 
يرجــع الالبوم مكانه ويقلب البوم مريوم 
مريوم :- هااه شــرايكــ في الصـور 
خالد :- حاطــ في باله صور البنات ااآآوهــــــــــــــــ طرطيشن وربي لو انتي هب اختي كنت باخذج وانا مغمض عيوني شو هالحلا والجمال ((يقصد في كلامه البنت اللي شافها هب مريوم )) 
اوووووفـــــ ليتني كنت معااج 
مــريوم :- خلوود خل عنكــ فديت لسانكــ اللي يقطر عسل 

خالد :- اآفـــــــــــــدآآآآج
مريوم :- الا خبرني وين هديتي
خالد :- هااه اوووهــ صح نسيتيني قغمضي عيونج وافتحي ايدج
مريوم :- اوكـ غمض وهذي ايديني الثنتين
خالد :- الحيــن افتحي
مريوم :- ورقة خلووود انا قلت هدية تعطيني ورقه هع
خالد :- اوكـ افتحيهاآ بتستانسين
مريوم :- اوكي ياااسلاممم قسيمت مشتريات من داماس الله فديتكـ والله ياخوي
خالد :- هيه قسيمة مشتريات عاد خذي اللي تبينه
مريوم :- لا تحاتي بغضي ع الخضر واليابس
خالد :- ههههه تسوينهاآ هع
مريوم :- هااه شقصدكـ
خالد :- لا ولا شيء بس جيــه
مريوم :- زين زين يسلمووو ع الهدية النايس
خالد :- يسلمج ربي
خالد :- مريوم ابي اشوف الصور وياج ممكن
مريوم :- انت شفتهاآ
خالد لا ويااج احسن ابي الاحداث وجيه يعني وياج غير
((خالد حط الصور الجماعية بين البوم مريوم علشان يسئلها عن البنت اللي شافهاآ في المول اللي لابسه احمر ))
مريوم :- فديتكـ والله هيــه اكيد عادي
وتفتح الدرج وطلع الالبوم وكل صورة وتخبره عنهاآ عقب طاحت الصورة الجماعية مريوم مانتبهت
خالد :- مريوم شو هالصورة ويطالع عليهاآ
مريوم :- عطيني اشوف الصورة اللي عندكــ
خالد :- الله ع اللي لابسة احمر دشت قلبي
مريوم :- عطني الصور وتسحبهااآ من ايدهــ هاي صور رفيجاتي
خالد :- ومنوا هاي اللي لابسه احمر
مريوم :- هاي الله يسلمكـ هجور اللي كانت ترقص فالحفل
خالد :- هيه رقاصة ولا رفيجتج
مريوم :- يخصي وتهبي تكون رقاصة حبيبي هاي لو ماتدري بنت ناس وطيوبة وخلوقة هب هالرقاصات تدفع لهم لبسو ورقصو لا يعيوني هاي غير
خالد :- يعني رفيجتج
مريوم :- هم لا انت شو تبي فيهاآ
خالد :- عيــل منو هاي ؟
مريوم :- هاي اخت رفيجتي بس اناا اعرفها وتكون بنت جيراناا
خالد :- اهااا حلو حلوو
مريوم :- موجنكـ تسئل عنهاآ وايد
خالد :- لا عادي انا اخوج ولا نسيتي
مريوم :- لا مانسيت واعرفكـ عدل اكبر مغازلجي هع
خالد :- والنعم فيني الا اسئلج
مريوم :- آمــر ياهيــــه اسئلتكـ اللي ماتخلص
خالد:- لا خلاص مابي اسئل يلا خاطرج بشيء انا رايح
مريوم : - افااا خلوود زعلت والله كنت اتمصخر
خالد :- لا عادي وارض الله واسعة
مريوم :- خلاص خلود انا بقول لكـ هالبنت هيه بكر وعمرهاآ 17 سنة وطيوبة وخلوقة ماشاء الله عليها ملاكـ ماعندهاا سوالف حب وماحب وعندها اخت اصغر عنها بسنتين امون طيوبة شرات اختها بس ملسونة وهم بس الوحيدين ماعندهم اخوان وبيتهم مجابل المسجد الفلة البنية
خالد :- اهاا ماشاء الله عليهاآ
مريوم :- هاااهــ شو اخطبهاآ لكــ
خالد :- ههههه
مريوم عساها دووم هالضحكـة وعواطف تعرفهاآ هالبنت اعتقد رفيجتهاآ من ايام الاعدادية
خالد :- والله عواطف
مريوم :- هيه وامس كانت جالسة تسولف معهاآ اسئلها لو ماتصدق وليش جيه منصدم
خالد :- لا هب منصدم بس عواطف هاااي تحسينهاآ نكدية شوي هع كيف تحملتهاآ هههه
مريوم :- حرام لاتقول عن عواطف جيــه كل واحد وله طبع
خالد :- صدقتي والناس اجناس
مريوم :- صحيح صحيح
يرن فــون خـــالد
خالد :- اوووف منو متصل بعد هع عيل اخليج مريوم بروح ويا الربع
مريوم :- اوكــ ولا تزعل
خالد :- لالا انا مازعل من الحلوين
هذا ربيع خالد أحمد يتصل فيه أحمد انسان حبوب طيوب ماعندهـ سوالف حب وخرابيط وربيعة خلود مرات يروح معه لما يجبرهـ خلود تعرفون الشباب هب كلهم لاكن البعض لما يروحون المولات او الحدايق يغازلون ويرجعون أحمد يشتغل في وزارة التربية والتعليم موظف فعاد اتصل ع خالد يبشرهـ لقى له شغلة وياه في المكتب
بعد ماخلصت هجور من الصلاة نفس الرقم اللي اتصل فيهاآ اتصل مره ثانية
هجور :- ياربي وبعدين معه هذا مالي دخل لو وحدة من البنات بطرش رسالة ع الاقل ماراح ارد عليه
بعدهاآ جلسة تقراء قرآن
وعلى الساعة 10 و30 ص
نزلة الصالة وجلسة تطالع تلفزون وتسولف ويا امهاآ
ونفس الرقم رجع يتصل فيهاآ هذا الله يسلمكم 
عواطف متعرفة ع واحد من الشباب وقالهاآ ابي رفيجتج تكون ربيعة ربيعي وهيه ماصدقت وعطت رقم هجور وقالت له اسمهاآ زين ماعطته العنوان هيه عواطف بسرعة ينقص عليهاآ ومخهاآ مخ ياهل 
هجور:- ياربي وبعدين معه الا ويوصلهاآ مسج بسم الله اللهم اجعله خيرا
وصلت لهاآ رسالة من عواطف مكتوب فيهاا صباح الورد هجور القمر نايم ولا صاحي
هجور :- خير ان شاء الله شو عندهاآ 
طرشة لهاآ رسالة صباح النور والسرور لا ناشة
عواطف تتصل بهجور 
هجور :- السلام عليكم 
عواطف :- وعليكم السلام هلا اشحالج ؟
هجور :- الحمدالله بخير وسهالة شحالج انتي ؟
عواطف :- الحمدالله بخير وسهالة 
هجور :- عساهــ دووم 
عواطف :- وياج يالغاليـة هجور ممكن اقول لج شيء بس امانه لا تزعلين 
هجور :- اوكـ قولي ان شاء الله ماراح ازعل 
عواطف :- هجور حبيبتي تدرين كل بنت تتمنا يكون في حياتهاآ شخص يحبهاآ ويحن عليهاآ ويساندها 
هجور :- لا حبيبتي هذا شيء غلط يعني مثال بيب لي واحد من الشارع لا اعرف اصلة ولا فصلة ولا نيته اخليه يشاركني حياتي بافراحها واحزانهاآ 
عواطف :- لا انا ماقصدي جيـه اناآ اقول يعني واحد تعرفت عليه يعني واثقة منه 
هجور:- انزين اشدراج بعدين شوفي انا بقولج وربي لوتلفي الدنيا والارض ماراح تلاقي ناس تخاف عليج كثر هلج 
عواطف :- كــلام بدون فعل اصلا هلي ولا يعرفون اي شيء عني بس يعطوني 
هجور:-لاحبيبتي ماحد بيوقف عندج الا اهلج وتدرين هلج او كل شخص اهله يخافون عليه حبيبتي لاتقولين جيه انا فاهمه وعارفه مب كل شىء في هالدنيا حلوو بعدين هلج ربوج وعلموج اهم ادرى بج 
عواطف :- ادري وكلامج صح بس انا حبيت اقول لج هو كل الناس عندهم بوي فرند يعني صديق يساندهم يسولفون معه 
هجور :- لاحبيبتي هالشيء غلط صدقيني انتي ماتعرفين نيته 
عواطف :- الصراحة وانا من الاخير بسئلج سؤال 
هجور :- ))الله يستر بعد شو )) هلا آمري تفضلي 
عواطف :- يزيد فضلج يالغالية اممم في احد اتصل فيج فاليل 
هجور :- هيه شفت 13 مكالمه مادري من منووهــ ؟ اممم لا يكون مريوم ارفيجتج 
عواطف :- لا هب مريوم هذا الله يسلمج ربيع ربيعي يبي يتعرف على رفيجتي وقلت ماحد غيرج انتي ادب واخلاق وجمال وهذا هو مواصفاته 



هجور :- عواطف انتي تتكلمين جد ولا تتمصخرين شو تعرف مايتعرف 



عواطف :- هجور ها طيوب ولد ناس وبعدين قال لو عيبتيـــه بيخطبج بعد شو تبين اكثر من جيــه اقولج جميل حليـــو



هجور :- شقالولج اهلي مايسئلون عني اخون اهلي مثلا لا حبيبتي انا ماعندي هالسوالف عقب كيف تعطينه رقمي بدون شوري لا وشكلج عطيتيه اسمي ماناقص الا تعطينه عنوان البيـــت 



عواطف :-)) وبعدين ويا هالبنت متى بتفهم غبيــه معقدة )) انـــزين شوقلتي الولد شارينج بعدين لو تبين تشوفينه منتجمع في المول او الحديقة وبتسلفين معه او في مطعم من المطاعم 




هجور :- عواطف انا ماعندي هالسوالف ولو سمحتي المرة الياية لو شفتج متصله تري بتصرف معج تصرف ثاني وربي عيب عليج تتحرين بنات الناس لعبة بايدينج ترى اللي تسوينة غلط صدقيني الا مايجي يوم وتندمين ترى خطاء خطاء اللي تسوينه عواطف انتي مافكرتي بسمعتج وسمعت هلج غرتج الدنيا اللعب والمصخرة صدقيني ماحد راح ينفعج من ربعج ونصيحتي لج غير الطريج اللي تمشين فيه ولا تنسين تراني اعين واعاون مع السلامه 



قفلت هجور الفون وهيــه مضايجة حيــل من تصرف عواطف انهاآ كيف تعطي رقمهاآ لواحد وتقوله اسمها وزعلت وضايجة فوق ماهيه مضايجة فسارت غرفت امون لقتهاآ نايمه راحت غرفتهاآ تفكر وتبي تلاقي حل ماتبي سمعت البنت تضيع دامهاآ ذكرت الحدائق والمولات والمطاعم يعني البنت تظهر ويا شباب فهيه تبي عواطف تبتعد عن الطريج اللي هيه فيــه




امون تدخل على هجور وتمشي ع اطراف اصابعها هجور سرحانه تفكر بحل لعواطف امون تمسكـها فجاءه هجور بسم الله امون كم مرة قلة لج لا تعيدين هالحركة 



امون :- هههه شسوي الحلووو في شو سرحان 



هجوور :- مصيبة يا امنه 



امون :- بسم الله زيغتيني شو فيج 



هجور :- اجلسي وهدي اعصابج علشان اعرف ارمس 



امون :- اوكـ كاني جلست



هجور :- الله يسلمج امس جلسة ويا رفيجتي عواطف كانت وياي فكلاسي ع صف ثامن وتميت اسولف معها فالحفل بعدها قبل لا تروح اخذت رقمي واتصلة لي رنه وع الصبح تخيلي اكثر عن 10 مكالمات لم يرد عليها تدرين احطه صمت فوني فتصلت فيني الصبح تقول والله انا خبرت واحد عنج وقلت اسمج وقلت له انج جميلة وكل من يتمناج وقالت لو تبين تشوفينه تعالي المول او الحديقة امون فذمتج انا مالت هالسوالف اهىء اهىء وربي مقهوره اموون 




امون تحضن اختهاآ 



امون :- هجور انا الصراحة مصدومه شو هاي من البنات مافيها ادب ولا مذهب بس منه والدرب تعطي الولد رقمج لا واسمج وين تبي هاي والله عطيني اياها قسم بالله لسدحها وعطيهاا بوكسات الين ماتقول بس 


هجور :- لالا امون انا مااتعامل ويا البنات بهالطريقة انا ابي اوصلها نقطة انه الطيبة او هالموضوع هب سهل يعني اغلب الشباب يقصون ع البنات حتى الشباب مايقرج كلامهم ولا اسلوبهم اموون انا ابي اظهرها من هالدرب 



امون :- اوكـ اممم والله مادري شقولج مصدومه يعني هالبنت الصراحة مادري شقول 



هجور :- ماعليناا من اللي تقوله اهم شيء ماينقص عليها شرات هالبنات الباقية بس امون هالسالفة ماتظهر برع اوك



امون :- اوكي فالج طيب بفكر فيها اليوم بس انتي لا ضيجين بعمرج ترى كله ولا زعلج يالغالية 



هجور :- فديتج والله ماتقصرين
امون :- شرايج هجور اونج توافقينهاآ وتقولين اوكـ وافقت وبعدها بنتفق ويا الريال اللي كلمته عشانج انزين ومنخبرهـ بالسالفة منقول نبيكـ تكون ويانا موضدنا يعني منكلمه وجيه


هجور :- لا والله هيه فكرهـ حلوهـ لاكن يمكن مايقتنع بيقول شو هالمصخرة وبعدين مانعرف شو نيته


امون :- مادري والله


هجور :- انزين شرايج ناخذ ايميله واضيفة عدنا بايميل جديد نرمسه ع اساس اني بنت مغلطة وشوف شو نيته اذا فتح عندي موضوع مواعده نعرف انه كذا مره واعد وعاد عادي يكون سبب في هداية بنت شو قلتي


امون :- فكره حلوه والله لاكن من وين راح تيبين ايميلة لايكون من عواطف


هجور :- لا فديتج مو من عواطف


امون :- عيل هجور لايكون ؟؟


هجور :- امون تستهبلين لا اكيييـــد امممم شوفي انا بخبرج عواطف عطت الريال الرقم مالي اوكي

امون:- اوكي

هجور:- والرقم عندي فباخذ فون راعي الدكان او الدريول او ايحد المهم وبطرش مسج وبكتب فيه عفاري حبيبتي عطيني ايميلج تدرين اليوم بنروح المول ويا البنات فبسويلج آد وياي فالقروب علشان تدشين ونتفاهم ع التفاصيل


امون :- والله عليج افكار خياليةظاهرة علي


هجور :- هههه خلي عنج انزين وهو عاد اكيد بيكون عنده فضول يضيفني ويعرف اي مول وعاد كيف بتكون الجمعه عاد اخرطي بخرطي وبتم اسئلهوجيه عقب انتي بتضيفينه بايميلج انج بنت مغلطة وبتحاولين ترمسينه خلج دلوعة عاد هالله هالله بالكلمات الحلوة العسل مثل حبيبي لا فديتكـ وعآد ساعدتهاآ من شوف مال مواعيد ولعب وحركات ولا ماشي ع السراط المستقيم


امون :- هع اختج تتكلم دلع اكيد تكونين وياي


هجور :- اكيــد بعد اخافج تخربين علي


امون :- لا لا لا تحاتيــن الغاليـة


هجور :- تمام عيل يلا نروح عند الدريول تلاقيــة الحين ناش ويتريق منقول له نبي الجمعية ومناخذ فونه اونه ناسين فوناتنا


امون :- اوكـ عيل بخبر امي انا منسير الجمعية


هجور :- اوكـ وانا بخبر الدريول


امون :- اوكي


هجور :- امون وناســه احس مغامره في اكشن مو شرات حركاتج ويا البنات اونج واحد من الشباب هع


امون :- هههه هيه صدقتي حلوو حلووو لاحــد يشفكـ هع


هجور :- يلا نبدء بسم الله


امون تروح عند امها


يماا يمااا ماماتي


ام هجور :- انا فالمطبخ امون


امون :- ياسلاااام آآهــ يابطني الحيــن بعبيكـ من الجمعية ماماتي نبي نروح الجمعية انا وهاجر نبي نشتري شويت سيمان ناقصتنا


ام هجور :- انزين روحن ولا تتاخرن وبعد ناقصتنا سامان للمطبخ بكتبهم بورقة ولا تنسوهم


امون :- اوكي


هجور :- هاه امون كلمتي امي


امون :- هيه وانتي خبرتي الدريول


هجور :- هيه اكيد اتصلت فيـه


امون :- زين شيء حلو اوكي عيل انابلبس العباية والشيلة


هجور :- اوكي وانا اريد العباه والشيلة الوردية اللي فيها كرستال اوكـ


امون :- اوكي عيل روحي عند الوالده علشان تاخذين ورقة


هجور :- ورقة ؟؟


امون :- ورقة السامان اللي ناقصتنا في المطبخ


هجور :- اهااا اوكــ


تروح المطبخ وتاخذ الورق من امها


وبعدهاآ ساروو هجور وامون الجمعية وفي الطريج


هجور :- امون وين فوني


امون :- لايكون مايبتيهاا


هجور :- لااا اووف نسيته انتي يبتيه


امون :- مافيــه شحن امفظي والبطارية ضعيفة


هجور :- اوووفــ شو هالحاله اممم كيف منتصل في امي


امون :- خذي فون عاصف الدريول


هجور :- عاصف عندكـ فونكــ


عاصف :- شو يقول انت شو يريد


هجور :- المبايل


عاصف :- هااه لالا انا مافي رصيد في مبايل مال انا


هجور هب مشكله بشتري لكـ بطاقة


امون :- اووف شهالزطي البخيل المصدي


هجور :- امون عيب وبعدين معج


امون : هآاع


عاصف :- اوكـ شيل مبايل مال انا لاكن مايسوي تخريب


هجور :- ان شاء الله من عيوني


امون :- هجور هب شكله ذلنا شوي عنبووهــ اللي يقول آي فون او بلاكـ بيري موجنه مال 99


هجور :- اموون بسج عااد تراهــ بداء يعصب


امون :- هااع طاااف والله ولا يقدر يمس شعره من راسي


هجور :- يلا انزين طوفي جدامي


امون :- اوكـ بشتري حلوياات ياااي يمي يمي


هجور:- عاصف تريانا هنيه لانه فونكـ عدنا انزين


عاصف :- اوكـ انا يسوي انتضار هنيه انا مايروح مكان مافي خوف


امون :- طااع شو يقول هاه يتحرى نفسه شيء


هجور :- امون جدامي يلااا


وبعدها امون وهجور ياكتبون المسج لريال اونهم مغلطين بالرقم
كتبو



هلا عفاري شلونج ؟؟ عساج بخير 



اقول الغالية نحن اتفقنا نتجمع اليوم فالمول بس انا ماعندي ايميلج لاني ابي اسويلج آد في المجموعه 


طرشيلي اياهــ علشان اليوم فاليل منتلاقا 


الرقم اخذته من مهاآ


بعد 3 دقايق رد عليهم الريال كاتب 



اهلين وسهلين شحالج انتي ع العموم اميلي 



Q9un@hotmail.com



وعادي لو تبين تسوين آد بس هااه لا تنشرين الايميل 



مافيني ع الازعاج بس ماقلتي اي مول 




امون وهجور يقرؤن الرساله 



امون :- هجور الحين شو بتكتبين 



هجور :- والله مدري شرايج مارد او اكتب سوري ماكنت اعرف انا آسفة 



امون :- شوفي خليج حركات مغازلجيـه يعني قولي لا بسويلج واسطة بس اونج بنت فتمي تسولفين معه علشان تعرفين اذا هو اوكي ولا عليه سواآلف 



هجور :- دام جيه كان رده اكيــد عليه سوالف بعد شوهــ 



امون :- اوكــ طرشي له مسج 



هجور:- اوكـ انا بكتب له المسج 




وكتبت 



انا الحمدالله بخير وسهاله عسااهـ مديم عليكـ الحال يااخوي 


اممم اوكـ فالكـ طيب هع بس شوف تدش اونه بنت اوكــ يعني بتكون اونه ربيعتي شرايكـ ومنتفق ع الماسنجر 



وبعدهاآ بدقيقتين رد 



اوكـ الغاآليــة بس ماتعرفناآ بالمزيونه 



هجور :- اموون اوكـ الحين شو اطرش له 



امون :- قولي له هالرقم مو رقمج وانج بترمسينه ع المسن 



هجور :- امون احسه فشله هاااع 



امون :- هجور خل عنج هالحركات واعطيني الفون انا بطرش المسج 



امون كتبت 



اقول يابو الشباب ترى هالرقم مو رقمي زيـــن عقب قلت لكـ في المسن منرمسك عن اللقافة عااد وبااي 



هجور :- شو طرشتي وشو كتبتي اخافج تخربين 



امون :- لا ماعليج الحين ماراح يرد بتلاقين ينتضر اضافتج اوكــ يلا شو نسيتي الورقة 



هجور :- اوووهــ يلا نشتري الاغراض 



امون :- اوكي 



وبعد ماشتروو وحاسبواا 



سارو السيارة وفي السيارة 



عاصف :- شو احد يتصل على مبايل مشان انا 



امون :- ليش شيخ ونحن ماندري لا ماحد اتصل 



هجور :- امووون لا عاصف ماحد اتصل 



امون :- اووف خلاص عرفناا عاصف شغل اغنية عيضة راح راح 



عاصف :- خلاص تمام 



هجور :- امون انتي شو كتبتي عطيني الفون 



امون :- ماكتبت شيء هاع 



هجور :- انزين عطيني ايااه 



امون:- اوكي خذي 



هجور :- تقراء ردهم على مسج الريال 


اقول يابو الشباب ترى هالرقم مو رقمي زيـــن عقب قلت لكـ في المسن منرمسك عن اللقافة عااد وبااي



امون :- شو فيج شرايج فيني 



هجور :- انتي شو سويتي الحين بيخترب كل شيء بعدين بيشكــ الريااال وااافضيحتهااا شقول له 



امون :- ماعليج رلاكس لاتشيلين هم شيء 



هجور :- امون شو رلاكس وانتي طحتي في الريال طيحة 



امون :- ماعليج خليهاا علي انا بخبرج كيف بعدين 



هجور :- اوكـ 



ومسحوا المسجات من فون عاصف وعطوهـ ايااهـ 



وصلوو البيت وهجور سارة سيــدة ع غرفتهاا 



وعاصف نزل السامان المطبخ وامون راحت 


تاخذ حلوياتهاا والشبساات 



هجور بدلت وجلست ع الشبرية وفجت الاب توب 



ودشت ع المسن تضيف الريال 



قبل الاضافة 



هجور :- هلا وغلا 


الرياال :- اهلين وسهلين واحلا بوستين ع الخدين 



هجور فخاطرهاا والله احلا كفين ع الخدين 



هجور :- سوري مرات اعصب اختي عذبتني 



الريال :- لا عادي بس زعلان شوي 



هجور :- افااا ليش خيوو 



الريال :- لا عادي اسلوبج بس معذورة 


الا ماقلتيلي شو اسمج 



هجور :- اسمي منى



الريال :- عاشت الاسامي 


هجور :- عاشت ايامكــ



الريال :- انا اسمي فيصل 



هجور :- والنعم بكــ



فيصل :- الله ينعم فيـج 


الا انتي كم عمرج 



هجور :- 18 سنه



فيصل :- العمر كله يارب 



هجور :- تسلم الغالي 



فيصل :- وانا عمري 23 سنه



هجور :- العمر كله يارب 



فيصل :- وياج يارب 



هجور :- آميـــــن 


وفي خاطرهاا ))وجع بشكله افففف وع وع وع مااحب اتكلم ويا الشباب الله يعين من تاليها ((



فيصل :- هااه شو ناويه تروحين اليوم 



هجور :- والله مادري يمكن المول بس مااعرف اي مول 



فيصل :- اهاآ وين ربيعاتج 



هجور:- بعدهم مادشوا 





تدخل امون الغرفة هجور رمستيــه



هجور :- هيــه تعاآلي كيف ابداء معه



امون انتي اكتبي له برب



هجور :- اوكـ 



هجور :- فصوولي 



فيصل :- هلا ياعمري 



هجور :- برب رفيجتي تتصل فيني برد عليهاآ برب 



فيصل :- خذي راحتج ياقلبي 



هجوور :- اموون الحقي علي 



امون :- شو فيج ؟؟



هجور :- وع وع وع بمـووووووت 



امون :- بسم الله عليج بعيد الشر عنج لا تقولين جيه 



هجور :- وع وع يقول حبيبتي وقلبي وحياتي ياخي ووووع 



امون:- ههههه حبيبتي هذي البداية ياعمري يافلذة كبدي 



هجور :- امووون بديناآ الله يخليج اسكتي 



امون :- اوكـ الحين كيف بتبدين عنده 



هجور :- امون اول شيء بسئله كم سؤال عن الكشخة وجيه هيه عواطف قالت لي كشيخ وبعد بسئله بس مااعرف كيف 



امون :- اوكـ وعن شو تبين تسئلينه 



هجور :- امون انا ببداء معه بقول ابيكـ تساعدني انا عندي رفيجتي جيـه وجيـه وجيـه يعني بخبرهـ كل شيء وبقوله ابي تعطيني الحل عقب بسئله تعرف عواطف بصراحة اكيد بجاوبني وبكلمه عن شو منتفق بالضبط بس خليني اكلمه الحين 



امون :- اوكـ خبريه 



هجور :- بااكــ



فيصل :- ويلكم باكـ 


هجور :- سوري اتاخرت عليكـ 



فيصل :- لا عادي فديتج 



هجور :- فيصل ابي اسئلكـ سؤال 



فيصل :- آمري 



هجور :- وبي منكـ الحل بتساعدني 



فيصل :- اوكي تم قولي وانا اخوج 



هجور :- انت قلت تم والرجال مايردون فكلمتهم فبيكـ تساعدني 





فيصل :- انا قول وفعل خلاص قلت تم لا تخافين صدقيني ماراح اسوي بج شيء



هجور :- الصراحة انا انا اممم ااناآ



فيصل :- انتي شو

هجور :- ابيكـ تساعدني عندي ربعتي هيه انسانه طيوبه 
وع نياتهاآ تتحرى كل الناس طيبين ومالمين شراتهاآ 
وهيه تعرفت على واحد من النت وتعلقت فيه وعاد هالشخص ربيعه يبي يتعرف على ربيعت ربيعته 


(فيصل قفل كل المحادثات من عند البنات وحط بيزي مشغول وبداء يهتم بموضوع هجور (

فيصل :- كملي يامنى 

هجور :- اوكـ والحين طلب منهاآ يواعدهاآ وربيعه يشوف ربيعت ربيعته وهيه البنت عطت رقم ربيعتهاآ للولد بدون ماتعرف البنت فخبرتهاآ والبنت انزعجت وضايجت وماردت ع الولد ابدا 

(فيصل حس انه هو الولد او تاكد )

هجور :- الا ماقلتلي يافيصل رايكـ 

فيصل :- اختي منى انا بقولج وبصراحة الاولاد هب كلهم شرات بعض في منهم الزين والشين وهيه مشت في الدرب الخطاء هيه ماتعرف انه اغلبهم لما يواعدون تكون نيتهم هب زينه يبون من البنت شيء بيخلسون بيتركونهاآ لا بيسئلون عنهاآ ولا شيء وبتخرب سمعتهاآ بايدها اما الرجال عادي 

هجور :- والحل انزين انافهمتهاآ بس قالت لا ماصدقج مشكلتها ماتصدق الا لما يصير الشيء جدامهاآ 

فيصل :- مارضت خلاص انتي هب مجبوره خليهاآ لما يصير لهاآ مشاكل ذيج الساعه بتندم ع قد شعر راسهاآ

هجور :- لالا حرام لازم اساعدهاآ وانا ماريد احد يمسهاآ بسوء 

فيصل :- انتي عندج حل لهاآ 

هجور :- هيه عندي بس مادري لو بتوافقني الراي 

فيصل :- قولي اللي عندج وانا ان شاء الله بساعدج 

هجور :- شوف انا افكر اتفق ويا الرجال واقوله اني اخاف عليهاآ وابيهاا ماتروح هالدرب 

فيصل :- صدقيني ماراح يقتنع 

هجور :- انا عندي اسلوب في التقنيع بقوله ترضاها باختكـ تخيلها اختكـ ماتبي تساعدهاآ ويعني برمسه جيه 

فيصل :- واذا وافق 

هجور :- بشكرهــ واآآيـــد وبنتفق ع الخطه اللي عندي 

فيصل :- انتي كنتي تبين تسئليني اسئله 

هجور :- هيه ابي اسئلكـ لاني متاكده من شيء 

فيصل :- تفضلي وشو هالشيء اللي متاكده منه 

هجور :- هع بعد شوي بتعرف 

فيصل :- اوكي 

هجور :- انت كنت تتصل لوحده من البنات امس فاليل واليوم الصبح 

فيصل :- امم ليش؟

هجور :- آمانه جاوبني بصراحة 

فيصل :- هيه نعم كنت اتصل 

هجور :- اوكي تعرف اسمها اي شيء عنهاآ 

فيصل :- اسمها هاجر 

هجور :- واسم اللي عرفتكـ عليهآ عواطف 

فيصل :- هيه اعتقد جيه اسمهاآ هيه ربيعت رشوود 

هجور :- واذا قلت لكـ انا هيه هجور شو بتكون ردت فعلك 

فيـصل :- بستانس منج لانج انسانه ناضجة وفاهمه عقب لما خبرتيني عن ربيعتج حسيت انه السالفه لهاآ دخل فيني بس والله كبرتي فعيني 

هجور :- هههه تسلم بعدين لاني اخاف ع البنات 

فيصل :- يسلمج ربي والله شوفي هم اللي مشوا في هالدرب هااع ماجبرنا احد 

هجور :- فيصل هو البنات انواع بعدين عواطف طيبة شرات اليهال تحسها هب فاهمه الحياه ابدا 

فيصل :- هيه خبرني رشووود 

هجور :- ماقصر راشد بعد اخاف خبر الشله 

فيصل :- لالا هب من هذا النوع رشود 

هجور :- اوكي انزين بعد ماعرفت اني هجور واني ربيعت عواطف وانت قلت ماترد بكلمتكـ وقلت تم 

فيصل :-وانا عند كلمتي 

هجور :- بخبركـ عن اللي خططت له 

فيصل :- اوكـ ومنتفق مش مشكله 
هجور :- شيء حلووو منكــ اسمع اخوي نحن اولا انا بطرش لهاآ مسج مع اني مالي بسوالف الشباب ولا هالحركات بس شسوي لاني مابيهاآ تسوي شيء خطاء وبقول لهاآ فيـه اني الصراحة فكرة زين مازين وقررت اني اروح معج علشان اثبت لج انه نيت الرجال مب اوكي وهيه اكيد بتستانس وبتقول اوكي انا بضبط لج بس انتي حاولي تتعرفين ع فيصل او ردي ع رقمه 

فيصل :- ياااســــلاام اوكـ كملي 

هجور :- وبعدها بنقرر الكل نتلاقا في مكان معين بس شوف ماريد راشد يكون فالسالفه انا اعرفكـ انت وبس 
فيصل :- اوكـ كيف

هجور :- شوف تقوله هالمره انا ابيهاآ انت تقدر تتعرف على اكثر من بنت اما انا لا 

فيصل :- هع خلاص ولا يهمج انا اعرف ادبر عمري وماراح اخليه يدخل في الموضوع اوكي وبعدين 

هجور :- بعدهاا انت تنتحل شخصية راشد وتقول فيصل تعباان او اي عذر ثاني بعدهاآ بتقول عواطف ممكن ارمسج ع صوب بتروح المطعم او شيء من الفنادق اهم شيء تحسسهاآ بخوف وحاول في نضراتكـ وحركاتكـ انكـ ناوي ع شيء ابيهاآ ماتفكر تتعرف على رجال الا زوجهاآ وبس بس شوف انا اقصد حركات بس يعني ماتلمس حتى ايدها ماريد تقرب صوبهاآ تقدر من بعيد لبعيد عآآد والله انا ماعرف شراتكم يعني مالي خص بالسوالف هاي بس سبحان الله افكاآر هااع 

فيصل :- اكيــد انا ماريد ولا شيء من اي بنت اللي ابيهاآ بتزوجهاآ انا مارضى بالحرام بس الله يهدي رشوود 

هجور :- غريبه وانا فالبداية كنت خايفه افتح معكـ هالمواضيع يعني كنت مترددهـ عن الخطه وجيـه 

فيصل :- اختي هاجر انا الصراحة مالي بهالدرب يعني اوكي حركات مغازلجيه ماسنجر ارمس فون لاكن ماتوصل لدرجة ثانيه ولا راح توصل لاني اخاف ع البنات شرات ماخاف علي اخواتي 


هجور :- والله زين بس يعني ليش بعد تسولف وياهم اخاف يخربونكـ ههههه

فيصل :- هااهــ شكلج تغارين 

هجور :- من شو اغار اصلا مايخصني انا اهم شيء اغير فكرة عواطف مابـي يصير لها شيء ابدا 

فيصل :- لا امزح وياج لا تخاذينهآ جد المهم شوفي انا عندي فكره

هجور :- اوكـ قولهاآ

فيصل :- شرايج نتواعد في مطعم يكون فاضي وفي اماكن عائلية يعني مغفل ماحد يشوفكم فيه بعد اخاف احد يشوفكم معي ويرمس عليكم انزين عقبها نجلس نحن الثلاث انا بكون راشد اونه يعني وبعدها نطلب لناآ شيء ونسولف وبعدهاآ تقولين انا بروح الحمام بعدل الميكـ اب وبرجع لكم وانا بكلمها عن الحب بنكون انا وعواطف وبحاول اخوفها شوي بحركاتي اني اطالع عليها اقول كلام يشعرها بتوتر وبكذا بتخاف وبحسسهاآ بنيت بعض الشباب يعني وبحاول اقرب منها هيه اكيد بتبتعد 

وبحاول اقرب وهيه بتغير مكانهاآ وبتم اسئلها ليش تبتعدين لاتخافين يعني بختصار حطي هالموضوع علي بس نفس ماوعدتج ماراح امس شعره من راسهاآ عقب برمس وياهاآ الين ماتحس خلاص انهاآ هب مرتاحه من الوضع اكيد بتم تبكي وبترفض ترجع لي وبكذا 
ماراح تفكر بشباب ابد 

هجور :- اوكي بعد احسن في المطعم الله يستر والله قلبي خاايف حدهـ

فيصل :- لا تحاتين انا بكون معج وان شاء الله مايصير الا كل خير بس انتي نفذي شرات ماقلت لج 

هجور :- اوكـ وانت اتفق ويا رشود 

فيصل :- فالج طيب والصراحة اول مرهـ اسوي شيء جيه يعني ولا مره في حياتي فكرة اهدي احد لصراط المستقيم 

هجور :- عاد محضوض بتاخذ الاجر عيل الحين بخليكـ ابي اصلي الظهر 

فيصل :- اوكـ عيل فمان الله 

هجور :- فمان الله ومشكور 

وتقفل هجور المسن 

امون :- هااه هجور وانا ماراح ادخل في السالفه 

هجور :- الا بنفكر انا وانتي يلا يلا خليني انا بقوم اصلي عسى الله ييسر امري 

امون :- اوكــ انا بسير غرفتي 

هجور :- اوكـ 

وتقوم هجور تصلي وبعدهاآ حطة راسهاآ ع المخدهـ وتحس خلاص ماتدري شو اللي تسويه صح او خطاء 

وتفكر 
هجور :- ياربي شسوي انا مافيني اروح وياهم بس ابيهاا تغير رايهاآ انزين ياخي انا ليش دخلت عمري بهالسوالف لا لو مادخلت اصلا كانت البنت بطيح في مشاكل كبيرة بعدين اسوي خيـر لاخرتي شوفيهاآ يعني 

((بعد صراع نفسي عاشته هاجر بين موافقه وبين رفضها لخطتهاآ استسلمت للنوم ))

امون :- اووف شهالمقصة بنات وربي مادري شقول عنهم هاااع اووووهــ لالالا دشت ريم هااع الحين بطرش لي صورتهاآ وربي مصخـر خليني اقفل من مريووم وارمس ريموهــ هع لحضة انا وين حاطه الدفتر ياربي هع انا سعود ولا فيصل ولا رشود ياويل حالي خليني ادوره هااع كل ايميل وكل بنت حاطه لنفسي اسم وعمر وصوره هههههه قسم بالله مقصه
اموون متعبه راسهاآ ويا البنات دوم تسولف وتظحك عليهم لاكن بالاخير تنصحهم وعاآد تمر ساعات وهيه ع الاب توب تسولف ويا فلانه وعلانه والبنات مصدقين انها واحد هب وحده 

الساعة 4:30 العصر 

هجوور يرن منبهاآ تررررن ترن ترن ترررررن 

هجور :- بسم الله آآآهـــ وراي عواطف ارمسها الله يستر 

وتروح تتوضاء وتصلي 

امون بعدهاآ ع الاب توب 

امون :- يلا هب متفيجة لهم هع بقولهم بظر ويا الربع اففف عورني راسي منهم 

((تقفل كل المحادثات والمنتديات والمواقع وتقفل الاب توب وتروح الصاله ويا امهاآ وابوهاآ )) 

امون :- الســـلام عليكم ياقوم 

ام هجور +ابو هجور :- وعليكم السلام ورحمة الله وبركاته 

امون :- والله من زمان ماجلست وياكم يماا ويبااا اشتقت لكم 

ام هجور :-اشتاقت لج العافيه 

ابو هجور :- الا وين اختج هجور ماشوفهاآ اليوم نزلت 

اموون :- اعتقد تصلي الحين 

ابو هجور :- زين زين الله يرضى عليها يارب 

ام هجور وامون :- آآميـــن 

امون :- ابوي يمكن اليوم نظهر انا وهجور مليناآ الصراحة من جلست البيت 

ابو هجور :- وين تبون تسيرون ؟؟

ام هجور :- تبون تروحون الحديقه 

اموون :- انا بسير بيت ربيعتي فطوم واليازيا وعليوه جيران ومنتجمع بيت عليوه انا وهجور ويمكن نتاخر شوي 

ابو هجور :- اوكـ ع راحتكم بس لاتتاخرون وايد 

ام هجور :- وانا يابوا هاجر بسير الصالون اشوفهم من زمان ماشيكت عليهم 

ابو هجور :- اوكـ زين واذا ناقصهم شيء اتصلي فيني او احتجتي شيء 

ام هجور :- ان شاء الله تاآمر امر يابو هاجر

امون :- عيل انا بسير اخبر هجور 

ام هجور :- اوكي 


تسير امون تخبر هجور وهجور محتارة تسير ولا تخلي عواطف ع راحتهاآ 

امون :- هااه شو هجور نروح نغامر 
هجور :- والله مادري شو اقولج ياامون 

امون :- مادريبج شو تسيرين ولا لا 

هجور :- انا ماريد اشوف فيصل فهمتي ماريده يعرفني ولا يشوف شكلي ولا حتى يعرف بيتناآ ولا اريد ارمسه بس شسوي 

امون :- شوفي خليهم يتلاقى وحطي فيصل يشوف عواطف 
بعدهاآ خليهاآ تعرف بنفسهاآ وبتكتشف انه اللي يتعرف عليها مستحيل يتزوجهاآ او لو تزوجها تصير مشاكل عقب طلاق ونتي فهميهاآ قولي الصراحة عواطف انتي بتشوفين بنفسج وخليها تروح واي مشكله تتصل فيناآ ونحن بنروح نساعدهاآ 

هجور :- والله مدري او شرايج نخليهم يسيرون ونروح انا وانتي ويا الدريول ولو احتاجت لنا بتتصل فيني 

امون :- براحتج عيل بنروح نتحوط بالسيارة وبنرجع واذا احتاجت لنا بنروح لهاآ 

هجور :- وفيـصل شقول له

امون :- مادريبج


هجور :- خلاص امون الله بيحلهاآ نحن منروح اليوم وبخبر عواطف


امون :‍- بس اكون وياج


هجور :- اكيد انتي روحي تزهبي 


اللي يتوكل ع ربه مايضيع


امون :- ناايس والنعم بالله


امون تروح غرفتها تزهب اما هجور تفكر شو اكتب لعواطف 


لا ماراح اكتب لها بتصل فيها وبخليها تتفق ويا فيصل


هجور تتصل في عواطف


عواطف فاجة النت وتسولف ع المسن


عواطف :- غريبة هجور ؟؟!


ترد عليهاآ


هجور :- السلام عليكم 


عواطف :- وعليكم السلام ورحمة الله وبركاته


هجور :- اشحالج


عواطف :- الحمدالله بخير اخبارج ؟؟


هجور :- الحمدالله اخبار الخير


عواطف :- غريبة متصلة خير عسى ماشر 


هجور :- ماشر بس الصراحة انا اسفه ع اسلوبي 


الصراحة مادري شقول


عواطف :- لا عادي لحضة غضب


هجور :- قلتيهاآ لحظة قضب 


وتسرع بعد


عواطف :- شكلج فكرتي


هجور :- هيه والله بس علشان اثبت لج


عواطف :- هجور موكل الناس واحد والناس اجناس


هجور :- ادري علشان جيه وافقة اروح وياج حمسني كلامج قبل 


(هجور فخاطرها الا احبطني )


عواطف :- والله عيل انا برمس رشود شرايج اليوم


هجور :- اليوم لالا شرايج يوم ثاني


(هجور تعرف عواطف تبيها اليوم وبتصر ع رايها )


عواطف :- لا شرايج اليوم بعد صلاة العشاء 


(عواطف في خاطرها والله مافيني تغير رايها بعد ماصدقت ع الله تخاويني )


هجور :- امم والله مادري اوكـ ع راحتج عيل نتلاقى المساء وانا بدش المسن ان شاء الله او طرشيلي مسج المكان



عواطف :- اوكي عيل بعد 4 ساعات موعدنا 


هجور :- اوكي تم


عواطف :- فديتج والله هيه موشرات قبل كلوز ماين خليج دووم اوبن


هجور :- هههه اوكـ عيل بخليج اتزهب


عواطف :- اوكـ ومشكره فمان الله


من الفرحة تقفل عواطف الفون ومستانسه ماتدري شو بيصير لها


هجور :- تدش المسن اوف لاين وترمس فيصل تتفق وياه على الخطة فيصل يوافقها وبيبعد رشود ع السالفه وتاكد هجور عليه ع المطعم


بعدها راحت هجور اختارت لها عبايه ساده مافيها الا شغل بسيط وباللون الاسود ولابسه سكني ازرق فاتح وكعب اسود وشيلة لونها أسود وشنطه سودا طويله


اما امون لابسه عباية مسكره جوتي وسكني اسود وشيله سودا مافيها الا توقيع


يوصل لهجور المسج من عواطف عن اسم المطعم والمكان بالضبط وع الساعة 8


هجور وامون متحمسين وخايفين


امون ترمس عاصف الدريول تبي تروح بسيارة الفتكـ


عقبها ع الساعة 7 وربع تحركوا


عاصف :- سلام عليكم 


هجور +امون :- وعليكم السلام ورحمة الله وبركاته


وعااد يسولفون وهجور تخبر امون عن خطتهاآ وامون كالعاده تحب تعصب ع السايق وتعذبه وهو نفس الشيء



اما عواطف 


ياااسلام اليوم يومي المنتضر بلاقي فارس احلامي بسولف وياه وتكشخ وتعدل وتكلم دريولهم يوصلها المطعم



اما فيصل 


فاول يوم له يواعد بنت او يتفق ويا احد ع بنت ويكون هدفهم لوجه الله 


يلبس الكندوره البيضاء والسفره الحمرى وعاد كشخ ع الاخير وركب البورش


فيصل يوصل الموعد قبل ربع ساعة


وعاد هوه متفق ويا رشود انه هالبنت له وماخذ بطاقة رشود بطاقة بس لارقام البنات والمواعده وينتضر اتصال من عواطف


عواطف تتصل براشد وعاد البطاقة عند فيصل


عواطف :- هلا


فيصل :- هلا والله بالغلا كله هلا بروحي


عواطف :- اهلين فيكـ ((عاد ماصدقت ع الله مستانسه وطايره من الفرح ))


فيصل :- شحالج ؟


عواطف :- الحمدالله يسركـ حالي واحوالي


فيصل :- مديم يالغلا والحلا


عواطف :- تسلم


فيصل :- حبيبتي وينج فيه ؟


عواطف :- انا دشيت يالغالي بس مااعرف اي رقم انت فالطابق الثاني مكان العوائل صح


فيصل :- هيه حبيبتي اترياج ورقم 28


عواطف :- اهاا عيل الحين بوصل عندكـ


فيصل :- اترياج ع نار وربي مشتاق لشوفتج


عواطف :- تسلم حبي


فيصل :- يسلمج ربي ويسلم غاليج ومغاليج عيل بترياج


عواطف :- اوك سي يو 


فيصل :- الله يحفضج


فيصل يعدل جلسته ويترياها بعدها تدخل عواطف منزله راسهاآ في الارض وعاد الله يخلي البلاشر اللي بوجهاآ


فيصل :- هلا والله تو مانور المكان تفضلي حبيبتي


عواطف :- يزيد فظلكـ


فيصل :- هااه شو تحبين تشربين


عواطف :- ع راحتكـ


فيصل :- اممم شرايج بكوكتيل ياكوكتيل حبي


عواطف :- اوكـ اللي تشوفه


يدق فيصل ع الجرس يوصل الجيرسون


الجرسون :- السلام عليكم


فيصل + عواطف :- وعليكم السلام


فيصل :- لو سمحت بقينا ثنين عصير كوكتيل


فيصل :- تبين شيء ثاني يالغالية


عواطف :- لا مشكور


فيصل :- اوكـ بس اثنين كوكتيل


ويروح الجيرسون


فيصل :- اممم ماشاء الله عليج جمال وحسن واخلاق وهدوء


عواطف :- تسلم كلكـ ذوق


ويسوولفون وفيصل يبي يبداء مثل ماتفق ويا هاجر


هجور وامون جالسين في رقم 27 حذال فيصل وعواطف


عاد اموون ماتحب الجو الرومنسي وتظحكـ تظحكـ وتعلق وهجور تحاول تسكتهاآ لا تفضحهاآ


عواطف تترياآ هجور وهجور حذالهم


فيصل :- اشوف رفيجتج تاخرة


عواطف :- اممم والله مادري عنهاآ يمكن ويا فيصل


فيصل :- اممم اهاا والله يمكن ليش لا


عواطف :- اخاف تشوف هجور وتنعجب فيهاآ وتخليني


فيصل :- ماعاش من يخليج انا اخليج مستحيل ياحبي


عواطف :- )انخجلت من كلامه وزادهاآ ثقة فيه ( فديتكـ والله


فيصل :- افداآآج حبيبتي ممكن طلب


عواطف :- آمر عيوني لكـ 


فيصل :- ممكن اشربج العصير من ايدي


عواطف :- تنحرج وتهز بكتوفهاآ انهاآ ماتعرف


فيصل يقرب ويشربهاآ وهيه عاد منحرجة حدهاآ


عواطف :- تصدق العصير من ايدكـ له طعم الذّ


فيصل :- فديتج والله وماتبين تذوقيني من ايدينج


عواطف :- اممم ع راحتكـ اهم شيء انت مرتاح ومستانس 


فيصل :- اوكـ ابي اذوق من ايدج


عواطف تشرب فيصل


فيصل :- ياآآســــــــلاآآآم وربــي له طعم من ايدج غير ياآربي فديتج والله عسل قسم بالله عسل


عواطف :- فديت روحكـ 


فيصل :- اممم خبريني عن حياتج او هواياتج وعن فارس احلامج


عواطف :- ماشيء دراسه امتحانات ومذاكره


فيصل :- حلوو يعني دحيحه ماشاء الله عليج


عواطف :- هههه ظاهره الاول‍ى بعد 


((وتقول فخاطرها الدليل راسبه ب3 دواويح وبالعربي بعد ))


فيصل :- ماشاء الله بس ماقلتيلي كم نسبتج


عواطف :- والله هيه صح شويه لاكن بحاول اشد حيلي


فيصل :- حلو حلو يعني 89%


عواطف :- لا الله لا يقول ((فخاطرها ياليت انا 49% يالله يالله ))


فيصل :- يعني جم تقريبا


عواطف :- اعرف بتقول كسلانه لاكن عادي 97.8%


فيصل :- ماشاء الله عقبال 100 يارب


عواطف :- آمين



فيصل :- اوكـ شو هواياتج


عواطف :- اغني ارقص واحب الرسم


فيصل :- ماشاء الله اشوف صوتج المعسول وبعد رقص لالا لازم اشوفج واسمعج


عواطف :- ليش لا في المستقبل ان شاء الله


فيصل :- ان شــــاء الله وشو تبين مواصفات فارس احلامج


عواطف :- انسان مثق واعي عاقل غني محترم شراتكـ بالظبط


فيصل :- فديتج والله


عواطف :- افداكـ ياحبي


فيصل :- عواطف ماجنه ياقلبي المكان عام ومايسمح اني اقول كل اللي فخاطري وافضفض لج عن اللي بقلبي واشوفج واستانس وياج


عواطف :- هيه ادري بس عادي فضفض انا اسمعك


فيصل :- ابي اكون معج وبقربج وتعرفين عاد شكثر بحترمج وانا احبج ياقلبي اعشقج اهواج


فيصل يغير مكانه ويجلس حذال عواطف



عواطف :- شو تقصد مافهمتكـ


((وتتذكر كلام هجور ومتردده بين نعم او لا ))


فيصل :- حبيبتي ابيج معي ابي اكون روحج ولا تاخفين انتي وياي


عواطف :- اللي تشوفه ياعمري ((وهيه خايفه وقلبهاآ يدق ويدق ))


فيصل اوكـ شرايج ياعمري نتمشى في سيارتي ناخذلنا كم لفه وبرجعج


عواطف :- مادري بس ماراح نتاخر صح


فيصل :- اكيد ياعمري ماراح نتاخر


عواطف :- اذا جيه اوكـ


فيصل وعواطف يتحركون ويركبون السيارة


عواطف :- ياسلااام حلوة سيارتكـ ماشاء الله بورش احمر تجنن احب اللون الاحمر


فيصل :- انتي اللي تجننين وربي


هجور وامون يوقفون تاكسي ويلحقوهم



فيصل :- حبيبتي تخيلي نتزوج انا وانتي نكون عائلة حلوه



عواطف :- ياسلاام حلوو وعاد الولد اسمه رشود ع اسمكـ


فيصل :- ههههه مايصير يقلبي لو يصير لو كنت بسمي البنت عواطف وابيهاآ نسخة منج


عواطف :- هههه والولد نسخة منكـ


بعدهاآ يوقف فيصل امام مكان مهجور بعيد عن الناس والازعاج



عواطف :- رشود ليش وقفت


فيصل :- رشود ؟؟
عواطف :- انت ماقلت لي انكـ رشود عيل انت منووه ؟؟
((بداء على عواطف الخوف والتوتر وعيونها مليانه دمووع وماتعرف شو بيصير لهاآ وخايفة يسوي فيها شيء ))
فيصل:- ههههههه وربي بموت ضحكـ ياالحبيــبه انا اسمي فيصل رشوود ربيعي وهو متعرف عليج عطاج الرقم وقص عليج بكم كلمه وعاآد انتي مقصة يعني مادري شقول رمستي وياه بالساعات بنيتي عليه آمال وآآحـــلام وبالاخير من المستحيل يتزوج وحدة خانت اهلهاآ يعني مستحيل ماتخون زوجها لا وياليت بس كلام طلعتي ويا ربيعه لا تعرفين شكل الولد لا اصله ولا فصلة صدق انج فريسه سهله ومقصة
))عواطف خانقتهاآ العبره منصدمه من الواقع توهاآ فتحت عيونهاآ عدل عرفت حقيقة رشوود وانها كانت ضحية قصة حب فاشلة ))
عواطف:-اهىء اهىء ماصدق اكيــد انا بحلم صدق اني هبلة صدقتكـ ومشيت وراكـ وانت تقول وانا انفذ وآخرتها اعتبرتني اخون هلي انا حبيتكـ والله حبيتكـ لاكن للاسف ماقدرت حبـي لكـ وعدتني باشياء كذب عيشتني ايام حلوه
انت كيف ضميركـ يسمح لكـ انكـ تلعب فيني انا بشر والله يعني فكرت بنفسكـ وبس كيف كيف
((وتبكي عواطف من الصدمة وخاطرها الارض تنشق وتبلعهاا))
فيصل:-وشويفيد بكيج احمدي ربج انج عرفتي الحقيقة اوكــ ولا كنتي الحين في خبر كاان
عواطف :- خلني خلاص ماريد اسمع ولا كلمة منك ياخــاين ماعرف كيف طاوعكـ قلبكـ تخوني وانا اللي عطيتكـ قلبي وروحي حراام والله حرام
((فيصل يطالعها بنضرت احتقار ))
فيصل :- ههههه وربي نكته اقولج اذلفي روحي ماريد اشوفج مره ثانيه يلا برع يــلاا لا اشوتج
عواطف:-من زين شيفتكـ انت وويهكـ مالت عليكـ وع ويهكــ ياللي ماتستحي ع ويهكـ صدق ماتنعطى ويه
فيصل :- اقوول اطلعي لا والله اسحبج من شعرج وارميج في الشارع
((عواطف تطلع برع السيارة وتخلي الباب مفتوح ومقهوره جلسة ع الرصيف تبكي وتبكي ))
فيصل مشغل ع اغنية حسين الجسمي
ابا اعز الدموع اللي غشت خدي عقب فرقاااه وداوي نزف جرح(ن) ساال دمه من شرايني واعز النفس عن حبه مادام اني عجزت القاه تعبت من الصبر واتعبت من كثر السهر عيني
يوقف سيارته حذاال عواطف وينزل الدريشه ويشرب ماي بارد ويرش الماي ع عواطف ويفحط عقب سار
عواطف :- الله لا يردكـ ان شاء الله
((عاد هيه مقهوره من حركته ويكفي خانهاآ ))
عواطف :- ياربي انا ليش سويت جيه بنفسي خليت نفسي رخيصة اهىء اهىء
((عواطف تجلس ع الرصيف ومتحسفه ع اللي سوته فنفسها فتصلت لهجور تشكي لهاآ
هجور وامون يراقبونها فالتكسي فتصلت عواطف يرن فون هاجر
هجور :- الوو
عواطف :- تبكي وتبكي هجور الحقي علي
هجور :- بسم الله عواطف شو فيج ليش تبكين عسى ماشر
عواطف :- هجور فيصل فيصل اهىء اهىء
هجور :- فيصل شالسالفه وانتي وين الحين ؟
عواطف :- انا في حديقة الطوية عند الباركنات
هجور :- دقايق وواصلة عندج
عواطف:-هجور دخيلج بسرعة بمووووووت
هجور :- اوكـ دقيقتين وربي واكون عندج
(تقفل عواطف الفون )
بعد دقيقتين
هجور :- وقف وقف هناا
تنزل هجور وتربع صوب عواطف وتحضنهاآ
هجور :- شو فيج عواطف ليش تبكين ؟؟
عواطف :- هجور الحقي علي وتحضنهاآ بقوو
هجور تحاول تهديهاا
عواطف :- خاني وانا اللي عطيته قلبي وروحي كيف كيف
هجور :- ليش شاللي صار ؟
عواطف :- هجور مابي اجلس هنا ولا دقيقة بليز ابي اروح اي مكان دخيلج
هجور :- خلاص ولا يهمج هدي الغاليـة ويلا نروح
امون تترياهم في التاكسي هجور زاخه عواطف من جتوفهاا
امون ساكته مارمست ولا كلمه وهجور طول الوقت تحاول تهدي عواطف
اتصلت هجور بعاصف علشان يلاقيهم ويوصلهم البيت وعواطف سارت وياهم
فسارت لغرفة هجور يسولفون
هجور :- عواطف حبيبتي والله اني اعتبرج اخت واكثر من جيه واخاف ع مصلحتج وقلت لج من البداية الطريق اللي تسيرين فيه خطاء ماسمعتيني لاكن اهم شيء عرفتي الحقيقة وبعدين انتي حلوة وجميلة ماشاء الله عليج وميئة الف شخص يتمناج فيعني متى مالله كتبلج نصيب بيصير اعرف خاطرج يكون احد وياج يحسسج بالحب والامان اعرف وكل بنت تتمنى هالشيء مو انتي وبس لاكن اصبري
عواطف :- توبه احب شخص الا من كان بنصيبي
والله احس بضيج ياهجور مدري شسوي مقهورهــ من اسلوبه هو يعرفني زين مازين وهو كان يكذب علي مادري اخاف يسوي شيء فيني
هجور :- لا تخافين مستحيل يسوي شيء فيج صدقيني انا اعرف لانه ماله مصلحة في هالشيء عقب دام الله معج لا تخافين وانا اعين واعاون
عواطف :- مشكوره هجور والله لو لاج لكنت
هجور :- خلاص انسي وعاد خلينا نقوم نصلي العشاء
عواطف :- نصلي ؟؟
هجور :- هيه نصلي ليش مستغربة
عواطف :- لا بس تصدقين تراني اقول الصراحة انا من زمان ماصليت تهقين الله بيتوب علي ؟
هجور :- ان الله غفور رحيم يعني اكيد بيعفو عنج يلا خلينا نقوم نصلي وبعدها نجلس نسولف ونتعشى
عواطف :- الحمدالله اللي هداني اوكـ
عواطف وهجور توضؤا وصلوا وبعدها
عواطف :- هجور تصدقين
هجور :- هيه اصدقج ليـش
عواطف :- احس براحة مع اني كنت مضايجة حدي من فيصل ورشود والحركة اللي سواها
هجور :- عساهااا دوم هالراحة ياارب وعساج دوم مرتاحة
عواطف :- آآآهــ يالدنيا
هجور :- انسي ماعليج وابدي من جديد ولا تنسين صلاتج تراها لج خير واجر وتفتح لج ابواب الرزق يلا يلا عواطف خلنا نفرفش شوي
عواطف :- شو بتسوين ؟
هجور :- بعدين بتعرفين والسالفة اللي سارت لج انسيها ولا تقوليها لاحد وانا بعتبرها جنها ولا سارة واتمنى اكون لج صديقة صدوقة
عواطف :- ان شاء الله والنعم بصديقتي الصدوقة
هجور :- والنعم فيج
عواطف :- يلا شو بنسوي ؟
هجور :- اول شيء بنتعشى انا وانتي وامون
عواطف :- مالي خاطر
هجور :- شو قلناا ؟
عواطف :- خلا ص يلا نتعشى
عواطف وهجور يسيرون غرفة امون يفتحون الباب شوي شوي
هجور وعواطف ورا امون ويزقرونها بصوت عالي
اموووووووووووووووووووون
امون :- بسم الله الرحمن الرحيم شاللي ساير
هجور وعواطف يظحكون ههههههههههههه ع امون
امون :- هع ماخفت
هجور :- تظحكـ وتظحكــ الا خفتي
عواطف تركز عشعر امون وتاشر وزاخة بطنهاا خلاص من الضحكـ انسدحت فالارض
امون :- شو فيكم
عواطف :- هههههههههههههههههه شوفي شعرج
امون :- شو فيه هع وتعدل شكلهاا
هجور اااااوهــــ توني الاحظ ههههههههه عواطف شعرها
عواطف :- هيه ههههههههه
امون تروح عند التسريحة (الكوميدينه) اوووهـــ ههههههههههههههههه عادي مقلمه متنقلة
هجور وعواطف :- عجيــــبة
عواطف :- عنبووهـ قلم ومسطره لا ومساحة في شعرج هع كيف جيه
امون :- هع موضة خلوني اخترع شوي
هجور :- ياااسلام ع الموضة عيل بسويهاا باجر وبتمشى فيها اخاااف الاقي الكل مسويها هع
امون :- ههههه اكيد مو انا اللي مسوتنهاا
عواطف :- يااسلاام عليج يااموون
امون :- ياخي يوعااانه
هجور :- انا وعواطف كنا منزقرج علشان تتعشين معانا
امون :- اونه
عواطف :- والله
هجور :- يلا بسكم سوالف ويلا نتعشى
امون :- يمي يمي هجور عواطف شزايكم نروح المطعم
عواطف :- لالا انا الصراحة اقول نتم فالبيت احسن الصراحة مالي خاطر اطلع برع
هجور :- خلاص نتعشى فالبيت
امون :- اوكـ
سارو امون وعواطف وهجور يتعشون معكرونه بالباشميل حاره وتجنن
بعدهاا توصل ام هجور
ام هجور :- السلام عليكم
هجور وعواطف وامون :- وعليكم السلام
ام هجور تسلم ع عواطف
هجور :- يما هاي ربيعتي عواطف كانت وياي في مدرسة الامارات قبل لا ننتقل
ام هجور :- والله حلو حلو شحالج عواطف
عواطف :- الحمدالله بخير اخبارج خالتي ؟
ام هجور :- الحمدالله بخير وسهاله
عواطف :- مديمن عليج الحال يارب
ام هجور :- علينا وعليج يارب
ام هجور :- اشوفكم تتعشوون ليش ماتعزموني ؟ هههه
هجور :- حيااج يماا قربي
امون :- يماا يوعانين
ام هجور :- عاد امون دومها يوعنه يالله بالستر
عواطف :- هههه عليها بالعافيه
بعد ماتعشوا وخلصوا
عواطف :- اوووهــ الساعه 11 تاخرت ياويلي من اماايه تلاقينها تحاتي والله ماحسيت بالوقت
هجوور تشوف الساعة
هجور :- هيه والله ماحسينا فيه والله الوقت بسرعة يمر
امون :- لالا تمزحون بعدها الساعه 9 ونص
امون تشوف الساعه اوووهــ هههههه والله سوالفج ماتنمل منها يا عواطف
هجور :- عيل نحن منوصلج البيت ومنرمس امج وبنرجع
عواطف :- زين تسوين عيل يلا ماابي اتاخر لا خالد يسوي لي سالفه
امون :- اوكـ انا بروح اقول لامي
هجور :- تصدقين توني اعرف انه عندج اخوو كبير
عواطف :- هع هذا اكبر مغازلجي فالعين هع
هجور :- ههههه اكبر مغازلجي الله يستر اخافج تقصين علي الاقيه مطوع
عواطف :- هع هذا مطوع هذا الصلاة يالله يالله يصليهاا
هجور :- يلا شو نسوي فالشباب هالايام ماخذين الدنيا لعب
عواطف :- هيه والله صدقتي ماعلينا منهم
هجور :- هههه عيل يلا تعالي وياي بتزهب علشان اروح بيتكم
عواطف :- اوكـ وانا بروح معاج شنطتي فوق فغرفتج
هجور :- اوكـ تمام
امون :- يماا انا وهجور منسير نوصل عواطف بيتهم
ام هجور :- ليش ماحد بياخذها
امون :- هو عندهم دريول لاكن يما تدرين اخذنا الوقت عسب جيه لازم نروح معهاا
ام هجور :- اوكـ بس لا تتاخرون
امون :- ان شاء الله
تروح امون تلبس عبايتهاا وتلبس الشيلة وتتريا عواطف وهجور يخلصون
هجور :- هااه نسيتي شيء ثاني ولا
عواطف :- اصلا انا نسيت شيء علشان انسى الثاني
هجور :- ههههه عيل يلا امون تتريانا شو فيها هع ههههههه
عواطف :- شرايج نربع هع والله جنه نتمشى ع الكرنيش
هجور :- هههه اوكـ
ترفع هجور العباية وتربع سباق بينها وبين عواطف
طبعا عواطف هيه اللي فازة بالسباق
امون :- يلا نرووح انا تزهبت خلاص
عواطف :-مي 2
هجور :- يلا سريناا
يركبون الفتكـ ويتحركون عواطف تدلهم الدرب
وصلو عند فلتهم
عواطف :- يلا هجور وامون لازم تدشون علشان ترمسون امايه

هجور :- اكيـــد

امون :- انا مسموح لي انزل ولا

عواطف :- اكيــد البيت بيتج

امون :- تسلمين

عواطف :- يلا انزلن لا نتاخر زيادة وتسويلي امي سالفه

ينزلون ويدشون الفله

عواطف :- يمااا ماما ماماتي ام خالد

هجور :- يمكن تكون في الغرفة

عواطف :- لا غرفتهاا هنا صوبنا

امون :- او يمكن طالعه اسئلي البشكاره

عواطف :- اوكك كوماري كوووماري

كوماري :- نعم مدام

وتربع تشوف عواطف

كوماري:- سلام عليكم

هجور وامون وعواطف :- وعليكم السلام ورحمة الله وبركاته

عواطف :- كوماري وين ماما

كوماري :- يروح ويا خالد

عواطف :- غريبــة ماقالو لج وين سايرين ؟

كوماري :- لا هو يطلع عصر

عواطف :- اهاا زين زين

كوماري:- يقول ماما يجي ساعة 12

عواطف :- اهاا شكلهم بيت خالتي في بوظبي

هجور :- اهاا اهم شيء وصلتي قبلهم هع

خالـد يوصل البيت هو وامه

ويدش الصاله ويا امه

خالد :- السلام عليكم

عواطف :- وعليكم السلام ورحمة الله وبركاته

((خالد يشوف هجور اووهــ والله من زمان ماشفتها من يوم المول غريبة يايه بيتنا ))

عواطف :- الا خالد وين امي

خالد :- امي فالحوش

عواطف :- اهاا كنت ابي اعرفها على رفيجاتي

((هجور هذا انا شفته ذاكـ اليوم فالمول ماصدق انه اخوها ابدا غريبة ))

يروح خالد ويشوفهاا من الطابق الثاني يشوفها بس هيه ماتشوفه

ام عواطف :- السلام عليكم ورحمة الله وبركاته

عواطف +هجور وامون :- وعليكم السلام ورحمة الله وبركاته

ام عواطف :- شحالكم يابنياتي

هجور :- الحمدالله بخير

هجور وامون يسلمون ع ام عواطف

عواطف :- يماا هاي رفيجاتي هجور وامون اخوات

ام عواطف :- ماشاء الله مايتشابهون وايد كل وحده احلا من الثانية الله يخليهم لبعض

عواطف :- آمين

هجور :- خالوهـ نحن بنسير الحين لانه الوقت تاخر واآيد وامي حرقة الفون من زود ماتتصل

ام عواطف :- توهـ الناس ماتقهويتوا ولا اكلتوا شيء

امون :- الجاي أكثر خالوهـ

هجور :- تسلمين والله خالتي تكفي شوفتج

عواطف :- عاآد لا تقطعوناا

هجور :- ان شاء الله

ام عواطف :- تبونا نوصلكم

هجور :- مشكوره خالتي لاكن الدريول يتريانا

ام عواطف :- اهاا

هجور :- خاطركم بشيء ترى تامرون امر غالين والطلب رخيص

عواطف :- تسلمين الغالية

ام عواطف :- لا مشكورهـ يبنيتي

هجور :- فمان الله

وتسلم هيه وامون ويسيرون بيتهم

خالد يدخل غرفته ويحط راسه ع المخدة :- آآهـــ ياقلبي

والله ودخلت خاطري هالبنت من اول ماشفتها فالمول

حلوو والله انا ليش مازوج ؟

شاللي ناقصني جامعي موظف عندي بيت ومئة الف بنت تتمناني والله ودخلتي براسي ياهجور 



هجور فالسيارة :-امون تصدقين

امون :- شوهــ

هجور :- هذا خالد شفته مره فالمول طاحت علي اسوارة الذهب اللي ابوي مشتريها لي انا وانتي وعطاني اياها شكله مغازلجي

امون :- يامحلا الصدف هع لايكون حبيتيه

هجور :- امون شو حبيته وماحبيته

امون :- هوه حليوو وينحب الصراحة

هجور :- ماهمني شكله ابي قلبة يعني اموون مادري شقول لج

امون :- هع انزين يام قلب هههههه

هجور :- امون بدينا مطنزهــ

ويوصلون البيت

هجور تروح غرفتها فوق تاخذ لها شور دافي ترخي فيه اعصابها بعدها تعطر الغرفة وترتب الشبرية وتفتح المسن

فيصل اول ماشاف انها داشه رمسها

فيصل :- السلام عليكم ورحمة الله وبركاته

هجور :- وعليكم السلام ورحمة الله وبركاته

فيصل :- شحالج هاجر وشخبارج ؟؟

هجور :- انا الحمدالله بخير وسهاله

فيصل :- عساهـ مديم

هجور :- آمين ومن صوبكـ؟

فيصل :- انا الحمدالله بخير بوجودج

هجور :- عساهـ دووم وبدوني هع ^^

فيصل :- لاااااااا الله لا يقول

هجور :- احم احم خل عنكـ

فيصل :- خلاص بس ويااج المهم شرايج فيني ابدعت صح ولا ؟؟


هجور :- شوي بالغت الصراحة بس الصراحة اهم شيء خلاص انهاآ شالت الفكرهــ من راسهاْا خلاص

فيصل :- الحمدالله والله لانهاا هيه بتتوهق وبتمشكل

هجور :- هيه والله صدقت

فيصل : شو بعدين رجعت من بيتكم ولا ؟

هجور :- كيف عرفت اصلا انها سارت بيتناآ

فيصل :- هااا

((فيصل فخاطره ياربي وربي مااقدر اكذب عليها ابدا ))

هجور :- ارمس ليش ماترمس يعني شفتني

فيصل :- الصراحة ماروم اكذب عليج الصراحة بعد مافحط صوبهاا وقفت السيارة صوب الباركنات وسرت بتاكسي الحقكم 

هجور :- وبعدين
فيصل:- بعدين مادري وقفت عندكم سيارة فتكـ اعتقد الدريول المهم ركبتوا ثلاث بنات عواطف وانتي ووحده بس عرفتج انتي الطويلة شوي كنتي لابسه عباية سادة مافيها الا شغل بسيط بالون الاسود ولابسه سكيني ازرق 
هجور :- بس كيف عرفتني وانت هب شايفني ولا مره 
فيصل :- سمعت عواطف هيه وتقول هجووور صوتها كان عالي تميتي حاضنتنها وفي بنت في التاكسي عقب نزلت 
هجور:- انزين ليش لحقتناآ او ليش تميت تتريا عواطف ؟ 
فيصل :- خفت عليها كان المكان فاضي وتعرفين الشباب بيشوفون تبجي ماراح يخلونها في حاله والله بيلحقونها اليــن بيتهاآ 
هجور :- اهاا 
فيصل :- بس ماشاء الله عليج جمال اخلاق وتربية 
هجور :- تسلم وفي شراتي ملايـــن 
فيصل :- لالا مافي 
هجور :- ماعليناا المهم احب اشكركـ الصراحة انت كنت سبب في هداية البنت والحين تابت والحمدالله 
فيصل :- والله انتي اللي لازم تنشكرين هب انا 
هجور :- تسلم والله 
فيصل :- يسلمج ربي 
هجور :- خاطركـ بشيء 
فيصل :- تو الناس لا سلامتج بس 
هجور :- الله يسلمكـ والله الوقت تاخر واذا سهرت زيادة بطوفني صلات الفجر 
فيصل :- تقبل الله طاعتج يااختي 
هجور :- منا ومنكـ يااخوي 
((فيصل ياربي افتح معها الموضوع ولا حبيتهاا وارتحت لها وماشاء الله جميلة وخلوقه انا مابي غيرها ((
فيصل :- عاد لا تقطعينا 
هجور :- ههههه ترى هذا اخر يوم ارمسكـ فيه 
فيصل :- افااا ليــش ؟؟
هجور :- السموحة منكـ بس هذا اتفاقنا وانا مااحب اضيف شباب وياي لا ع المسن ولا احب حتى ارمس معهم
فيصل :- ماشاء الله عليج انزين بس انا وانا والله غير 
هجور :- ادري انكـ غير لاكن هذا كان اتفاقي من البداية 
فيصل :- خلاص عيل اللي تشوفينه واذا احتجتي لي ترى انا تحت امرج في اي وقت افاا عليج انتي بس 
هجور :- ماتقصر عيل يلا اخليكـ الحين وان شاء الله تكون حياتكـ دوووم فرح وسرور والله يجازيكـ الف خيـر ياارب ويكثر من امثالكــ 
فيصل :- آميــن وياج يارب 
هجور :- آميـن ويقدرنا ع طاعته يارب 
فيصل :- آميــن 
هجور :- فمان الله 
فيصل :- في حفض الرحمن 
هجور تسوي له بلوكـ ودليت وتقفل المسن وتناام 
امون :- اففف شو هالحالة ولا بنت داشه هع والله ملل مسويات لي طااف هع هذا ويهي اذا سويت لكم سالفه مره ثانية 
امون تقل الاب توب وتفكر ياربي هجور خلصت الثانوية وانا بقى لي 3 سنوات وخلص الثانوية وامي الحين في 3شهر تقريبا وبعد 6 شهور ان شاء الله بتربي وهجور بعد 6 شهور بدش 18 سنه والمدرسه بعد شهرين اففف مب متفيجة للمدرسه هع السنه الجاية اول ثانوي لالالا كبرت دراسة وظغط الله يعين بس غريبة هجور لا اختارت جامعه ولا كلية اممم متى بتزوج يلا عاد اتخيلها عرووس لالالا ههههههه بموت من الظحكـ عليهاا اتخيلها تمشي بشوي شوي وبعدها تتعثر وتطيح ع الكوشه ههههههههههه نكته والله ماتخيل شكلها هع اولالا تركض رافعه الفستان وتناغز هع والله بضحكون المعازيم هههههه ماتخيل آآآآهـــ 
وتنام اموون وهيه تعبانه من زوود التفكيــر والمغامره اللي صارت اليوم 
فيصل يقفل المسن والمنتديات والمواقع فيس بوكـ نت لوق ترتوب حاط ايده ع خدهـ 
فيصل :- آآآهــ ياقلبي والله وفز قلبي من يوم شفتج ياهجور اسمهاا حلوو لاوشكلهاا جنان الصراحة في حياتي ماشفت شرات هالبنت تساعد صديقتهاآ انا الصراحة برمس امي بدل كل يوم حاشرتني متى بفرح فيكـ واشوف عيالكـ آوووهــ بتكون لي اقدر اشوفها اتغزل فيها 
{ياقلبي اثقل شوي وارزن وش اللي حصل فيكـ بعد لقياها خذت عقلي سلبت روحي اسئلكـ ياقلب ليه ماتقوي ع فراقهاا تعبت لهفتي عليهاآ آآهــ ياقلبي خف علي شوي خف علي شوي ارجووكـ ياقلبي لاتعذبني ..}
ع الساعة 4:45 تنش هجور تتوضاء وتصلي بعدهاآ 
تشوف مسج واصل لهاا 
هجور :- اللهم اجعله خيرا 
تفج المسج وتقراءهـ 
هلاا وغلا ^^
والله واشتقت لج ياهجوور اووهـ ايام الثانوية راحت هههههه 
عاد طلبتج طلب وانا اعرفج ماترديني حتى لو سويتي المستحيل 
المهم اليوم منتجمع في بيتنا اعرفج مانسيتيه انا واليازيا ووضحى وريم وندى وعلياء ومريم وخديجة وساره وشيخة ويسرى وبخبركم خبر حلوو عاد الكل بيحضر يلا اترياج لا تتاخرين 
مع تحياتي فطووم 
هجور :- فديتهاآ والله فطووم 
تطرش لها هجور رسالة 
اهلين وسهلين 
والله خلاص ماراح اطوف هالجمعه الحلوهــ 
افاا عليكم انا اول وحده بدش البيت 
خلاص ان شاء الله بعد صلات المغرب بروح عندج 
هجور تفتح الكبت ومحتارهـ باللبس اللي بتلبسه تدش امون تفج الباب شوي شوي وتدخل توقف ورى هجور وتزاعق هجوووور 
هجور :- بسم الله الرحمن الرحيم امووووون اعوذ بالله من الشيطان الرجيم لالا مش امون امون تكون نايمه بهالوقت بسم بالله 
امون :- ههههههههههه نياهاااا اووهــ انا الحرامي هههههه
هجور :- امووون شاللي مصحنج هالوقت اعترفي 
امون :- ماشيء كنت اصلي 
هجور :- اوووهـــ غريبة يعني 
امون :- كح كح لو سمحتي هااا لا تبدين بالــ تعرفين مو لازم اكمل 
هجور :- ههه خلاص انزين ماراح اقول شيء 
امون :- اشوفج فاجة الكبت هاااا وين بتسيرين اعترفي ويا حموود ولا عبووود 
هجور :- امووون لا تطورت ويا منصور
امون:- هههههه امزح المهم شالسـالفه 
هجور :- ماشيء تذكرين فطوم رفيجتي مال ايام الثانويه 
امون :- فطوم ماغيرها ايام الربشة والصرقعه والـــ..
هجور :- هيـــه فطووم 
امون :- ههههه هيه حيه لما الحين 
هجور :- امووون الله يطول بعمرها فديتها والله 
امون :- آمين ويطول بعمري ياارب 
هجور :- اآمين وبمعمري انا بعد 
امون :- آآمين صار هذا دعاء مش سالفه المهم ارمسي لايكون تزوجت هجور:-لالا ماعتقد المهم طرشت لي مسج بيتجمعون هيه وعلياء واليازيا وندى وريم ومريم ووضحى وساره ويسرى والشلة كامله في بيتهم عاااد انا مشتاقه لهم مووت وبروح اشوفهم 
امون :- اهاا حلووو والله هع انا من اول مابدت الاجازة مارحت وتجمعنا الا في شوية حفلات 
هجور :- اموون عن الخريط هع مادري منوا اللي كل يوم والثاني ابوي ابي اروح بيت فلانه 
امون :- شو فيج اتغشمر 
هجور :- ههههه ادري 
امون :- وشو بتلبسين ؟؟
هجور :- والله مادري محتارة الصراحة تشوفيني كنت افكر وخربتي علي 
امون :- هع هههه عادي انزين البسي تنوره وقميص او مخور او سكيني وتيشيرت 
هجور :- لا وشرايج فستان وجلابية وبيجاما بعد هههههه اثبتي ع شيء واحد 
امون :- البسي تنوره وقميص احسن بيضهر عليج طرطريشن 
هجور :- اممم هيه كنت افكر فتنوره وقميص اوكـ 
تقفل هجور الكبت وتجلس ع الشبرية 
اموون :- والله من زمان ماجلسنا ويا بعض وسولفنا 
هجور :- هيه والله ههههه امس جالسين وقبل امس هع 
امون :- هع لا ماتعتبر جلسه 
هجور :- ههههه عيل شو تعتبر جليسه مثلا 
امون :- تقريبا 
هجور :- هااه شرايج بامس 
امون :- الصراحة فنتكـ حبتين وربي 
هجور :- الحمدالله عدت السالفه بدون مشاكل
امون :- الحمدالله وانا تحريتها بتستوي سالفه كبيره
هجور :- لا الحمدالله حبيبتي اي شيء يكون لوجه الله الله يسهل ع الشخص
امون :- ماشاء الله ع مطوعتنا
هجور :- امووون خلي عنج الا ماخبرتج شو سار امس
اموون :- قولي قولي
هجور :- هع لالا ماقوول
امون :- هجووور يلا عااد
هجور :- اوكـ امس اول مادشيت المسن شفت فيصل وتميت ارمسه تصدقين شافج وشافني
اموون :- كيف واصلا نحن من البداية ماكنا نبي نشوفه وكيف عرفناآ ؟؟؟
هجور :- بل بل بل صبر علي بقول لج قال انا كنت خايف على عواطف من الشباب تعرفين انتي حركاتهم يتمون يلحقون البنت وراها وراها وخاف عليها من كلام الناس
امون :- والله انه ولد حلال انزين كملي كملي
هجور :- وتصدقين بعد عرفني
امون :- كيف عرفج ونحن ثنتين وهو يعرف عواطف وبس
هجور :- الله يسلمج اول مانزلت لما كانت تقول عواطف هجوور صوتها كان عالي فعرفني
امون :- انزين عواطف مانتبهت له
هجور :- ترى هوه ماسار بسيارته وقف سيارته فالباركنات وركب تاكسي لا ولحقناآ لبيتنا بعد
امون :- لا والله يعني سار يعرف بيتنا بعد
هجور :- شفتي عاد بس خلاص الحين سويت له بلوكـ ودليت بس والله كان طيب
امون :- هجور انتي في مرهـ شفتيه
هجور :- لا والله ياليت
امون :- ياليت هع ليش لايكون حبيتيه
هجور :- لا لانه شافني وانا لا
امون :- اهاا تصدقين اتمنى عواطف تكون اختي
هجور :- والله وانابعد واتمنى يكون عندي اخوو كبير شراتهاآ الله يخليهم لامهم يارب
امون :- آمين تصدقين لما شفتج تشوفين على خالد عقب نزلتي راسج ويهج صار احمر حتى عواطف حست بنفس شعوري وهوه بعد كان يشوف عليج عقب كلم اخته وجنه كان يعرفج او منصدم
هجور :- اموون قولي والله فشله
امون :- ههههه والله انا لاحظت
هجور :- لاني انصدمت انه عواطف عندها اخو كبير وخالد هوه اخوهاآ بس عادي هع
امون :- الصراحة انا ارتحت لامها احسها وااايد طيوبة
هجور :- فديتها والله حبوبه امهاآ والله انها غيــر
امون :- يلا الله يخلي ايامهم فرح وسرور ياآآرب
هجور :- آمين يارب العالمين
امون :- الا ماقلتي لي
هجور :- شوو ؟؟
امون :- ماتبين تروحين الصالون او المول
هجور :- قصدج حق جمعتنا بيت فطوم
امون :- هيه
هجور :- لالا مايحتاج انا بتعدل اروحي
امون :- زين زين عيل بعدين تخبريني شو بيصير
هجور :- اكيــد
امون :- آآهــ ابي انام
هجور :- اوكـ روحي نامي ماحد زاخنج
امون :- هع يلا سي يوو
هجور :- الله معج
بعدهاآ ع الساعه 11 الصبح
هجور تخبر امهاآ انها بتسير بيت فطووم وامها وافقت
بعدها ع الساعة 6 بعد ماصلت لبسة تنوره لونها وردي فاتح فيها ورود صغيره قصيره لتحت الركب ولبسة قميص وردي بدون اكمام ولبسة اكسسوارات بسيطة ونعال كعب عالي
وعباية مزخرفة اشكال ورود ع الكم والشيلة ومكياج خفيف بلاشر وردي ع خدودها ومسكرى وجحلت عيونهاآ باللون الازرق واللون الوردي الفاتح ايشدووهـ
وتعطرت بدهن العود وبعدها سارت بيت فطوم وصلت ع الساعة 7 وعاد البنات كلهم متجمعات
بعدها اول ماوصلت شافت اخوها هزاع عمره 6 سنوات سلمت عليه وسئلته عن فطوم دخلها المجلس
البنات :- هجوووور
عاآد بدوو يسلمون ع بعض
فطوم :- هلا والله بهجووور
هجور :- اهلين فيج
هجور :- شحالكم بنات
اليازيا :- الحمدالله بخير
علياء :- هجور حلويتي الله يخس بليسج
هجور :- هع فديتج انتي اللي محلوه
ريم :- شو بتبدون غزل ولا شالسالفه
هجور :- ريموو فديتج عاد قلت بتغير وبتصير انوثية شوي
يسرى:- لابعدها ريم شرات ماهيه فديتها ماتغيرت
ندى:- والله واشتقت لج هجوور
هجور :- اشتاقت لج العافيه
فطوم :- عاآد بعد غيبة طويلة تجمعنا وتعرفون ليش ؟؟
البنات :- ليــش
اليازيا :- ههههههه ريمووهــ ليش تذكرين الـــ
فطووم :- اليازيا اشششش لا خليهم يذكرون مامداهم ينسون
ريمو :- اهااا تذكرت قصدج الورقة
علياء :- اهااا اللي خلينا فطوم توقع عليهاآ
هجور :- اوووهــ ايام اللي ع الساعة 4 العصر
ندوي :- ههههههه تذكرت
مريوم :- لايكون انخطبتي
فطوم :- احم احم
((تهز راسهاا بخجل وتشوف عليهم وتضحكـ ))
هجور :- مبروووكـــ
ريم :- اوووهـــ ماتخيل شكلج وانتي فالخطوبة تسوينهاآ
ندوي :- عقبال مانشوفج لابسة الفستان الابيض
مريوم :- ونشوف ولدج
ساره :- اهم شيء تعلمينه يغني راب وبخليه يزوج بنتي
اليازيا :- وانا بعد انخطبت ههههه
ريم :- شكلكم متفقات
هجور :- يلااا عقبالنا يارب
ندوي :- مبروووكـ اوويــه ماتخيل اليازيا وفطووم هههه
مريووم :- ياآآسلام والله وكبرنا
ساره:- مبرووكـ اليازيا
يسرى :- منه المال ومنج العيال
هجور :- ومن سعيدي الحظ
فطوم :- انا انخطبت من حبيبي حمدان فديت قلبه والله
ريم :- واليازيا من منوو انخطبتي
اليازياا :- ههههه انخطبت من نهيان
هجور :- والله وناسه وانتي ريمووهـ متى بتنخطبين
ريم برقه وبراءهـ
ريم :- انا انخطبت من محمد
مريووم :- اوووهــ لالا والله ماصدق
ساره :- عاد لازم يكون مال راب
اليازيا :- فطووم حسيتي
فطوم :- هيه حسيت نزلت عليها الرقه فجاءه
ندوي :- احلفي ريمووهـ ماصدق ماشاء الله 3 انخطبوا عقبال البقية
يسرى:- اووهــ ريم اكيد تمزحين
وضوح :- يعني ليش منصدمين وشو فيها ريم جمال واخلاق بعد شو تبون
ريم :- والله انخطبت والزواج شهر 10
اليازيا :- الف الف الف مبروكـ
فطوم :- مبرووكـ
سارووهـ:- الف الف الف مبروكـ حبيبتي
ندوي :- مبرووكــ
مريوم :- مبروكــ الف الف مبروكـ
ريم :- الله يباركـ فيكـم
وضوح :- عاد بنات اذا خبرتكم بتضحكون
فطوم :- قولي قولي
علياء :- شووو عاد انا فخاطري اظحكــ
وضوح :- انا تزوجت وخلصت ههههههههه وانتوا توكم تنخطبون
هجور :- هههههههه من صدقج لالا تمزحين اكيـد
وضوووح :- والله تزوجت
فطوم :- الف الف مبرووكـ
مريوم :- مبرووكـ وضوح
ندوي :- واااي مايبين عليج
ريم :- عيل ماشوف الكرشة
اليازيا :- ههههههه مبرووكـ
وضوح :- ههههه لا مافيني لا كرشة ولا شيء بعدني ماحملت
فطووم :- ههههههه يلا عقبل العيال
وضوح :- بعدني صغيره ههههه
اليازيا :- لا لا لاصغيره ولا شياته هع
هجور :- انزين ماقلتينا منوو سعيد الحظ
وضوح :- بتشوفونه هو اسمه عيضة
فطوم :- ياسلام عيضة ووضحى
هجور :- الله يخليكم لبعض ياارب
وضوح :- آمين
فطوم :- بنات خلونا نرد لذكريات لورى
علياء :- انا اذكر الصراحة الحديدة
اليازيا :- هجور الحديدة
هجور :- هههههههه والله ايام يالحديدة
ندوي :- بنات تذكرون لما سرنا صوب بوظبي في الباص ومانتبهنى ع السايق
اليازيا :- هع كنا في سابع نووم
هجور :- هههه انا كنت مسطلة ع الاخير
مريوم :- والله اياام
ساره :- انا كنت انا وريموهـ نسمع راب حزين
ريم:- ههههه وبعد مانتبهنا صحصحنا وظحكنا
فطوم :- عاد كانو كل يوم ومغيرين لنا السايق
ندوي :- هيه والله كان اسبوع التغير
فطوم :- هجوور تذكرين الولد اللي عند الدكان اللي أ..اقول ولا
هجور :- وع وع لا تكملين دخيل امج
مريوم :- ههههههه انا اذكره
يسرى :- انا حلمت فيه والله مابي اشوفه ههههه
اليازيا :- لا وهجور تمت تصيييح ههههه
ريم :- ههههه اذكر شكلهاا انا ظحكت لا وبعدها ماسرنا نمر صوبه
سارووه :- اشتقنا لذاكـ المكان عاد بعد شهر مرينا صوب الدكان هههه
هجور :- اففف لا ذكروني ترى والله بصيح
ندوي :- هههههه الحمدالله اني ماشفت شيء هع
اليازيا :- تذكرون الشرطي
ريم :- هيه نذكره بس وربي لما الحين ماعرفت شو اللي كان في ايده
اليازيا :- هههههه
هجور :- انا رقمه رقمت فيه كل بنات الاعدادية بس هههههه
ريم :- ماقصرتي ههههه
فطوم :- رقمة ثنائي الله يخرب بيته
مريوم :- حرام عليج لاتدعين عليه شو سوالج
علياء :- هع فطوم دومها جيه
ندوي :- تذكرون بنات ايام الامتحانات الثانوية
مريوم :- اففف كان تعب وربي انش من الساعة 4 الفجر
ريم :- لا انا وياي المخده انام فيها
فطوم :- وانا الحاف
ساروه :- وانا كان علي شاي كرك
هجور :- وانا الشبسات والحلويات
ندوي :- وانا النسكافيه
مريوم :- وانا حليب الشوكلاته
فطوم :- تذكرون معكرونة بشكارتنا
اليازيا :- اوووهــ تحرق
علياء:- هههه انا كنت ايــب الشطه الدقوس
سارووهــ :- اووهــ عاد الورق عنب اللي تسوية ام شيخة
يجنن وربي
اليازيا :- ياااسلاااام يجنن عاد حامض الليمون
ريمووه :- تذكرون انا وسارا لما نشرب رد بول وباربيكانا وبورهورس وموسى ونسكر عااد ههههه
اليازيا :- عاد انتوا فضيعات الراب حاطنه حده
فطوم :- هههه انا كان راسي يعورني من زود مايغنون هع
ساره :- ههههه عجيب والله اغني يعني
فطوم :- لا دخيلج
ندوي :- تذكرون لما اترجاء ريموه تقفل الراب
هجور :- هههه وماكانت تسكره كانت تعلي عليه
علياء :- والله ايام
وضوح :- بنات بنات تذكرون سالفت صدفة
فطوم :- ههههه نذكرهاا
هجور :- اووهــ ذاكــ اليوم الكل خايف
اليازيا :- لا وعاد فطوم بدل ماتاخذ الكيس زخت ايد الريال
فطوم :- هههه لا كانت دافية بعد
ريم :- بـــعد والله لازم اخبر عليج حمدان
وضوح :- والله ايام
ساروه :- تذكرون ميشوو
ندوي :- هههه الكاشخ اللبناني
اليازيا :- ههههه كنا نترياهـ الين مايطلع
مريم :- ساروه ميشوو اللي تجلسين اول وحده عسب تشوفينه
ساره :- خلاص فضحتينا ايام الاعدادية عاد
علياء :- ههههه كاشخ سبايكي وجينز وتيشيرت وشبشب
فطوم :- شدراكم انتوا فالكشخة
اليازيا :-انزين تذكرون صرخت اقصد ظحكت هجور
ندووي :- اووهــ كنا منسير في حادث والسبه ضحكتهاآ
هجور :- حرام عليكم شو فيها ظحكتي فديتها
فطوم :- لا وهجور صامدوون
اليازيا:- وهذا بعد ماخذ بريكـ فنص الشارع
هجور :- هع اصلا تغارون من ظحكتي الحين غيرتهاا
مريوم :-ههههه تظحكني ظحكتج
هجور :- تذكرون بنات سكان
مريوم :- اووهـ ربيعج كان عايش الجو
وضووح :- هههه خليتيه يوقف عند باسكن روبنز اونه بيتكم
هجور :- هههه هوه اصلا مقصة
اليازيا :- عاد كان كل شوي يشوف عليج ياهجور
هجور :- هع وحياتج طاف ههههه
علياء :- بنات تذكرون سالفت الخنفسانه
اليازيا :- هيه نذكرها لا وكنا نصارخ
فطوم :- والله تظحكون
ساره :- كانت ماتخوف صغيره عاد اونا رقيقات نتناغز ونصارخ هع
مريوم :- هههههه هيه والله اياام
مريم :- بنات تذكرون راعي السيارة الذهبية
فطوم :- هيه مسكين ابوكشة
علياء :- هههه حليلة خلوهـ عايش الجو
هجور :- مسكين اونه يسوي استعراضات في الشارع الين ماركب فوق الرصيف واخترب التاير ماله هههههه
اليازيا :- هع هههه والله يظحكــ
فطوم :- هيه بنات تذكرون اونه لما كنا نتفق علشان نقتل يوسف
اليازيا:- هيه والله بس يحليله بعد ماسافر صدق حسينا بمكانته
مريوم :- هيه والله كان صابر ع ربشتنا لا وبعد يخلينا نسوي اللي نبيه
ساره :- تذكرون بنات لما رجعنا للمدرسة مرتين وقالو اجلسوا للعصر ههههه
ندوي :- لا وكتبونا تعهد
هجور :- هع والله ايام لا وبعد كان يبي يرجعنا 3 مره
فطوم :- وين يبا ها اونه عاد يتحرى نفسه شيء
ريم :- والله ماانسى هالموقف ابد
وضحى :- بنات تذكرون لما هجور تقلد صوت الشباب
فطوم :- هيه والله تخوفني
اليازيا :- هيه نذكر يحليله راعي الباص يتحرى في ريال في الباص ويطالع هههههه والله ايام
هجور :- لا وبعد لما اشتكى علينا قال هاي صوت مال هي صوت ريال يغير ويا ويه قهرني ذاكـ اليوم
ساره :- ههههه قسم بالله كان كشخة
فطوم :- عاد الحين كبرنا يلا عاد من الصبح تذكرون وتذكرون بس عاد كبرنا
اليازيا :- هيه والله كبرنا وانخطبنا
وضحى :- لا وتزوجنا
مريوم :- ياليت الزمان يعود يوما
ندوي :- ونااسه قبل
ساره :- هيه والله صدقتي وناسه
هجور :- شو كانت تقول فطوم
ريم :- هجور شرايج تغنين شرات قبل
اليازيا :- هيــــه يالله بنات نبي نرتبش
وضوح :- فطوم شغلي المسجل
فطوم :- اوكـ بشغله الحين بس منو بترقص
علياء :- هجور انتي قلتي بتعلمينا الرقص صح ولا
ريم :- هههه انا بصفق
ساره :- وانا بعد
هجور :- اوووهـ هاه من زمان
اليازيا :- يلا هجور
مريوم :- هجور ارقصي هندي
علياء :- لالا يمني
ريم :- لا عماني
هجور :- لا والله
ندوي :- يلا هجور بليز بعد انا برقص معج
وضوح :- يلا هجور بعد ندوي بترقص وياج
هجور :- اوكـ بس بشرط تخلون مخطوبه بمناسبت التطورات اللي سارت
فطوم :- خلاص فالج طيب
مخطوبة مخطوبة اياكـ تلحقني مخطوبه مخطوبة مخطوبة ابن عمي يعشقني والغيرة اسلوبه
هجور تفصخ العباية والشيلة وتفج شعرها وتربط الشيلة ع خصرها وترقص
ساروو:- على قلبي
ريموو :- عاشووو عاشوووهجور
مريوم :- تصفق وتصفر
علياء وفطوم يحاولون يدربون ويتعلمون من هجور
ندوي ترقص ويا هجور
بعد نص ساعة زوج وضحى يتصل فيها
وضوح :- نقصووو بنات عيضة يتصل
فطوم :- تقفل ع المسجل
البنات كلهم ساكتين
وضوح :- هلا عيضة شو وصلت
ريموه :- ههههه
فطوم :- اششش
ندوي :- هههه
عيضة :- هيه وصلت اترياج برع
وضوح :- خلاص الحين جاية لكـ
عيضة :- مع السلامه
وضحى :- مع السلامه
ريم :- ماصدق والله ههههه
فطوم :- بنات منشوفه من الدريشة
وضوح :- تراني اغار
اليازيا:- فديت اللي يغاروون
تسلم وضوح ع البنات وتروح بيتهم
ندوي :- ماشاء الله عليه كيوت
اليازيا :- كاشخ
فطوم :- فديت حمدان وربي احلا حمدان
اليازيا :- احم احم نهيان احلا
ريم :- لا نهيان ولا حمدان محمد احلا منهم كلهم
ندوي :- بنات هذي سوالف الكبار نحن نقفل اذوناآ
علياء :- هههههه كنت توني يايه اقول لا تسمعونهم
مريوم :- هههههه هيه نحن بعدنا يهال
هجور :- ههههه فديتنا والله والله الجلسة وياكم ماتنمل
اليازيا:- اششش بنات انهيان يتصل برمسه وبرجع
فطوم :- ياعيني ع اللي يستحون
ريموه :- هههههه مشكله الكبار
ندوي :- ريموه تراج منهم ههههه
مريوم :- يلا ياجماعة انا الحين سايرة البيت
سارووه :- وانا بعد بسير وراي باجر نشة من الصبح
يسرى :- وانا بعد باجر سايره دبي
فطوم :- توه الناس
مريوم :- يلا الجاي اكثر ولا تنسين تعزمينا ع العرس
فطوم :- ان شاء الله
مريوم :- فمان الله
فطوم :- الله معج
ساره:- يلا فطوم باي حبيبتي
فطوم :- الله معج حياتي
يسرى :- سي يو فطوم
فطوم :- الله وياج الغالية
اليازيا :- شالسالفة الكل سار وانا بعد يترياني نهيان
فطوم :- عرفت والله انه بيقول يلا بسج جلسة ويا البوية
اليازيا :- ههههه لا والله بس لانا منسير بوظبي عسب جيه
فطوم :- اهااا عيل لما توصلين خبريني
اليازيا:- ان شاءالله يلا باي
فطوم :- بباي
هجور :- ماشاء الله الكل سار
فطوم :- ههههه يلا عادي هع بتشوفينهم في عرسي ههههه
هجور :- ان شاء الله ههههه
ندوي :- انا ابوي وصل مع السلامه
فطوم :- مع السلامه
ريم :- وانا توه وصل عبود من العزبه يلا بنات باي
فطوم :- بااي
فطوم :- عليووه هجور شرايكم تروحون غرفتي
هجور :- اوكـ انا عندي عادي
علياء :- خلاص عاد اتوقع غرفتج معفوسه فوق حدر
فطوم :- عليووه شو فيج لا تغيرت ؟
هجور :- خلاص بنشوف ومنحكم
فطوم :- اوك

هجور :- يلا علااايه الحين منحكم ههههه
ساروا علياء وهجور غرفت فطوم والمفاجئة انه غرفت فطوم مجابل غرفت فيصل اخو فطوم وهو البكر
فطوم :- بسم الله ادخلوو
علياء :- اووهــ لالالا اشكـ انها غرفتج هع
هجور :- ماشاء الله سبحان الله مغير الاحوال
فطوم :- هااه شرايكم فيهاا
هجور :- ترتيب الصراحة
علياء:- ماتوقعتها غرفتج نظيفة ومرتبه لا وحلوه بعد ماشاء الله
فطووم :- ههههه وشو تتحريني يعني حبيبتي اناآ تغيرت
هجور :- وان شاء الله دووم
علياء :-آمين
فطوم :- اجلسوا البيت بيتكم
هجور :- تسلمين الغالية
علياء :- انا عاد ابي ادش الحمام هع هع حاله طارئة
فطوم :- اوكـ هذا الحمام علي يمينج
هجور :- هههه انا بفسخ عباتي وبجلس بتربع بعد
فطوم :- ياعيني ع البدوية
هجور تفصخ العباية والشيلة
فطوم :- هجور تصدقين
هجور :- هلا
فطوم :- محلوهـ والله وظهرت لج خدود
هجور :- استحي هههه اخجلتي تواضعي هع
فطوم :- فديت الخجولة انا
هجور :- فطوم ابي امشط شعري عاد نعشت ورقصت
فطوم :- في الدرج المشط
هجور :- اي واحد الاول
فطوم :- هيه
هجور تمشط شعرهاا
فطوم :- ماشاء الله رقصج حلو تعلمت شوي
هجور :- تسلمين الغالية عاد تدرين احب الرقص
فطوم :- يسلمج ربي الا من علمج
هجور :- اروحي تعلمت تعرفين الاعراس والحفلات
فطوم :- اهاا حلوو والله
هجور :- لا والحين اعرف ارقص هندي
فطوم :- والله حلووو ابي اتعلم هجوور
هجور :- من عيوني بعلمج هع
فطوم :- هجور لما الحين تعرفين تغيرين صوتج
هجور :- اكيــد اعرف (بصوت طفل )
فطوم :- اونه والله حلوو انزين ارمسي صوت رياال بليــز
هجور :- بعد كل هالانوثة تقولين ارمس صوت ريال
فطوم :- يلا هجور طلبتج اعرفج ماترديني
هجور :- خلاص اوكــ
وتقلد صوت الشباب بالظبط يعني اللي يسمعها يقول رياال ماشيء شكـ انه بنت
هجور :- اشحالج فطووم اقولج الغالية 0503332
فطوم :- يمامي استحي هع كملي كملي
هجور :- اقولج اليوم شو شفت بنت تتمشى في الشارع تتحرى نفسها حليمه بولند الا اوقف حذالها وانزل الدريشة وارقمهاا
والله تحركت الا وتتصل ويا ويها جنها ماصدقت ع لله احد يرقمها
فطووم :- هههههه انزل كمل ياهجور
هجور :- لو سمحتي انا هب هاجر انا سلطان
فطووم:- وربي شكيت انج بنت ههههه
فيصل يسمع صوت اخوهــ
فيصل :- اووهــ هذا اكيد محمد وفطوم خلني ادش عليهم
فيصل يفتح الباب فجاءه
فطوم :- فيصل شو فيكـ؟
فيصل يشوف ع هجور وهجور تغطت بالعباية
فطوم تطلع برع عند فيصل
فطوم :- خيــبة احد جيه يفج الباب
فيصل :- انا مادريت انه عندج بنت في الغرفة حسبالي محمد
فطوم :- ولو عاد جيه تدخل بعدين محمد اخوي تعرف ساير دبي
علياء تظهر من الحمام
علياء :- هجور وين فطوم
هجور مصدومه معقوله هاه فيصل لا ماعتقد
علياء :- هجوور
هجور :- لا شو معني يعني ماكو فيصل الا واحد لا هب هوو
علياء :- هجووور ارمسج
هجور :- هااه شو ؟
علياء :- انا اسئلج من الصبح
هجور :- سوري مانتبهت
علياء :- فطوم وينها ؟
هجور :- مادري سارت ويا واحد
علياء :- واحد
هجور :- هيه
يرن فون هجور
هجور :- علياء هالدريول انا الحين بسير بااي
علياء :- الله معج وهااه لا تنسينا واللي ماخذ بالج يتهنابه
هجور :- ههههه ان شاء الله ومستحيل انساكم
هجور ترد ع الفون
عاصف :- هاجر انا يسوي انتضار نص ساعة متى يجي ؟
هاجر :- هلا عاصف تريا شوي الحين بجي
عاصف :- تمام يلا باي
هجور :- مع السلامه
تلبس العباية وتظهر برع
فطوم :- هاه هجور بتسيرين
هجور :- هيه بسير
فيصل جالس فالصاله يتريا هجور
فطوم :- خلاص عيل بتعلميني اوكـ
هجور :- هيه هيه ان شاء الله بعلمج
هجور مرتبكه تشوف فيصل
فطوم :- دشي المسن اوكـ بنسولف نحن والشله
هجور :- ان شاء الله يلا فمان الله
فطوم :- في حفض الرحمن
فيصل يطالع ع هجور
هجور :- تركب السيارة
هجور :- السلام عليكم
عاصف :- وعليـكم السلام ماما انتي يسوي وايد تاخير
هجور :- شسوي يعني يالسه اسولف ويا رفيجاتي
عاصف :- تمام تمام
هجور :- عاصف شغل اغنية صدفة
عاصف :- ان شاء الله
صدفة ومن بين كل الناس علقني من يوم شفته وعيني جات في عينه حسيت بشيء حولي ونحوي يجذبني لما ابتسم بانت في وجه تلاوينه
توصل البيت ع الساعه 10 ونص
وبعدها تدش الصالة وتسلم ع امها
هجور :- السلام عليكم
ام هجور :- وعليكم السلام ورحمة الله وبركاته
امون :- هجور امي قالت بتخبرنا خبر حلوو
هجور :- يماا صج
ام هجور :- هيه بس بتريا قبل ابوج
هجور :- يلا يماا تكفين قولي لي بليـز
ام هجور :- لالا بعد العشاء بقول لكم
هجور :- خلاص عيل انا بروح اخذ لي شاور وبصلي
ام هجور :- لا تتاخرين ولا بنتعشى عنج
هجور :- ان شاء الله
بعد ماخلصت هجور وصلت لقتهم متجمعين ع العشاء
سلمت على ابوها وجلست
امون :- ياآآســـلام من زمان مااكلت ثريد
ابو هجور :- لانج دوم تطلبين من الكافتيـريا
هجور :- هههه والله مافي احلا من اكل البيت والكفتيريا
ام هجور:- اكل البيت صحي
هجور :- ابوي كمل اكل
ابو هجور :- لا خلاص شبعت
هجور :- يباا انزين اجلس امي بتخبرنا خبر حلوو
ابو هجور :- ام هجور شو السالفه
ام هجور :- تعرفون انا حامل وفي الشهر الثالث بدش الرابع قريب
امون :- هيه يما نعرف
ام هجور :- انا حامل بولد
هجور :- صدق
امون :- ياااسلام من متى وانا اتمنى يكون عندي اخوو او ياهل اصغر عني
ابو هجور :- ولد ؟؟
ام هجور :- هيه ولد ولو ماتصدقو عندي الورقة
هجور :- ونااسه الله يخليج لنا يايمه
ابو هجور :- ويطول بعمرج ويسهل عليج
ام هجور :- آمين
امون :- انا بسميه
هجور :- لا انا
ام هجور :- هجور بتسمي واحد وامون واحد وابو هجور بيصير له ولدين
ابو هجور :- انتي حامل بتؤام؟؟
ام هجور :- هيه حامل بتؤام
امون : توئم
هجور :- يماا صدق توام
ام هجور :- هيه عيل امزح ههههه
ابو هجور :- الله يخليج لنا ياارب
ام هجور :- آمين يارب العالمين
يلا انا خلاص شبعت الحمدالله
هجور :- لا يما لازم تتغذين زين نسيتي أحمد يوعان
ابوهجور :- ماشاء الله يعني اخترتي بعد الاسم مامداج تختارين
هجور :- والله مادري بس عايبني الاسم
امون :- بل بل بل يماا ومحمد بعد غذيه زين مازين
ام هجور :- ههههه ان شاء الله بس خلاص لابي اكل ولاشيء يسد اللي اكلته
هجور :- يما بس هاللقمه
ام هجور :- اوكـ بس هاي امون انا جيه ماريد لقمه ثانيه
امون :- يما وحمدان يعني أحمد حلال عليه
ام هجور :- خلاص ولحمدان بعد ولا تزعلين
ابوهجور :- بس يابنات تعبتوا امكم يلا الغالية بتجلسين فالصالة او بتسيرين الغرفه
ام هجور :- لا تعبانه شوي بروح انسدح ظهري يويعني
ابوهجور :- خلاص انا اروحي بوصلج للغرفة
هجور :- مانرووم
امون :- اووهــ حركات ههههه
ام هجور :- بس عاد استحي علووي استحي )ابوهاجر(
ابوهاجر :- هههه لازم اريحج ولا شو
ابو هجور وام هجور يسيرون غرفتهم
امون :- هجور شرايج نطالع فلم هندي
هجور :- والله من زمان ماشفت افلام هندية هههه شاروخان وسليمان خان وكارينا كابور
امون :- ههه اوووهــ حافظتنهم بعد
هجور :- هع هيه حافضتنهم
امون :- انزين في فلم توه جديد وعرض اول على زي افلام
هجور :- يلا نتابعه
يجلسون هجور وامون يطالعون التلفزون
فيصل :- ماشاء الله عليها حلوهـ هجور غريبة تعرف فطوم ياخي ليش ماروح واسئل فطوم عنها
فيصل يروح غرفة اخته فطوم ع الساعه 11
فيصل يدق الباب طخ طخ طخ
فطوم :- لحظة لحظة ياايــه حمدان بعدين برمسكـ وبنتفق ع باقي الاشياء بس انت لاتنسى تحجز القاعة تعرف الحين زحمه
حمدان :- ان شاء الله من عيوني يالغالــية
فطوم :- الحين بخليكـ اخوي يبيني
حمدان :- اوك فمان الله
فطوم :- في حفظ الرحمن
فطوم :- فيصل ادخل
فيصل :- واخيرا بدخل هع
فطووم :- هااه اشوفكـ عندي اليوم شالسالفة خبرني
فيصل :- ماشيء حرام اسولف ويا اختي
فطوم :- اكيد لا
فيصل:- هيـــه تحريت بعد اسمحيلي والله فشلة امس دشيت فجاءهـ غرفتج تحريت محمد عندج
فطوم :- لا مسموح ياخوي عاآدي
فيصل :- بس شكل رفيجتج عصبت وطلعت من البيت
فطوم :- لالا هجور ماتعصب عادي
فيصل :- انزين منو كان موجود انا سمعت صوت ريااال ومتاكد بعد
فطوم :- هههههه هاي هجور ماشاء الله عليها تعرف تغير صوتها وتقلد اي شخص وصوتها لما تغني غراآآآم وربي
فيصل :- هجوور لا ماصدق بنت تعرف تقلد الريايــل
فطوم :- ههههه هجور تعرف لا بعد تعرف ترقص هندي ومصري ويمني وعماني واثيوبي ماشاء الله عليها موهوبه
فيصل :- ماشاء الله اسئج هجور عندها اخوان كبار
فطوم :- لا بس عندها اخت وحده بس
فيصل :- اهاا والله مادري شقول اخافها ماخذهـ في خاطرها لاني شفتها ماشاء الله جمال وذوق وشعرهاا طويل مو شراتج قاصتنه مادري كيف عايبنج الشعر القصير
فطوم :- هيه اعرف انها جميلة بس الجمال هب كل شيء وهيه خلوقة ماعندهاا لا سوابق ولا اشاعات ماشاء الله عليها لا والله عايبني انا شعري بعدين الحين خطيبي مسؤل عني
فيصل :- لا والله يعني انا هب مسؤل عنج
فطوم :- مسؤل عني اكيــد
فيصل :- اكيد بعد انتي اصغر بنت فديتج والله
فطوم :- مافدااكـ سوري افتدي زوجي حمدان وبس
فيصل :- وياويهج بس عادي انا افديج
فطوم :- فديتكـ والله
فيصل :- افدااج يلا عيل الحين بخليج باجر وراي نشة من الصبح
فطوم:- اكيد بتسير الشمالية ويا الربع
فيصل :- اكيد بعد شووهــ
فطوم :- زين زين
فيصل :- يلا تصبحين على خير
فطوم :- وانت بالف خير
هجوور :- يااسلام وربي من زمان ماشفت فلم هندي
امون :- شريج كان حلوو
هجور :- جناان وربي
امون :- هههه عاد انا احب الافلام الهندية واااايد
هجور :- ادريبج دوم تشوفين افلام هندية هع آآهــ فيني رقاد وربي تعبانه ابي انام
امون :- اوكـ انتي لاعندج لاشغلة ولا مشغلة
هجور :- ابي اتوظف تصدقين
امون :- ماتبين تدسين فالجامعة
هجور :- الا ابي ادرس واشتغل
امون :- لاكن تعب
هجور :- عادي انا ابي
امون :- اوكـ لاكن وين مثلا
هجور :- ابي اشتغل في بنكـ ابوظبي الاسلامي
امون :- حلو حلو انزين خبري ابوي انتي عندج شهادة الثانوية وماشاء الله نسبتج 89.7% يعني بيقبلونج ووياج شهايد
هجور :- بخبر ابوي عاد بيوظفوني بس فالبداية تدريب
امون :- زين تمام وانا يحليلي وراي 3 سنوات ><
هجور :- ههههه بتعانين شرات ماعانينا هع^^
امون :- يلا عادي بينجحوناا ههههه
هجور :- لا فديتج مشاريع تقارير امتحانات وواجبات
اموون :- اففف لا ذكريني بعد شهرين بتبداء المدارس
هجور :- ههههه عادي بتشغلين وقتج ع الاقل بدل السوالف اللي مامنها فايدة
امون :- اونه هاي حياتي السوالف الله يهديج بس
هجور :- آمين ويهديج يااارب
امون :- امين
هجور :- يلا انا الحين بنام
امون :- هههههه انا بسهر نامي يا ديايـه
هجور :- وياويهج انا الحين دياية
امون :- هيه احد ينام هالحزة
هجور :- حرام عليج الساعة 12:47 دقيقة وماتبيني انام
امون :- انزين نامي خلاص
هجور :- بااي
امون :- بباي
هجور كالعادة تعطر غرفتهاآ والشبرية وتشغل القرآن وتنام
هجور حاطة راسها ع المخده :- ياربي سامحني دش علينا فجاءة عاد انا امشط شعري ياربي فشيلة يعني يكفي شافني بملابس قصيرة وبدون عباية ولا شيلة بس فيصل ماعندهـ هالحركات يعني لو هو قوم مغازلجي جاان من البداية ماساعدنا بس الصراحة كشيخ بآين عليه يلاا آآهــ
وتنام تنش ع الساعة 5 الفجر تصلي صلاة الفجر بعدهاا تشوف اختها امون تلاقيها نايمه تلحفها وترجع غرفتها
تشوف فونهاآ
هجور :- اووهــ من زمان ماحد طرشلي مسجات هع احسن مافيني ع عوار الراس ماني متفيجة احد
وترجع تكمل نومهاا ويرن المنبه ع الساعة 7:30
اخذت لها شاور علشان تصحصح تنزل لصالة علشان ترمس ابوها عن الوظيفة
هجور :- السلام عليكم
تسلم ع ابوها وتبوسه فوق راسه
ابو هجور :- وعليكم السلام وراحمة الله وبركاته
هجور :- غريبة وين امي
ابو هجور :- خلهاا نايمه تعرفينا اكيد تعبانه ماريد اصحيها من الصبح
هجور :- اهاا زين تسوي ابوي الصراحة ابي ارمسكـ عن شيء
ابو هجور :- هلا بنتي عن شو تبين ترمسيني
هجور :- ابوي انا الصراحة ابي ادرس واشتغل
ابو هجور :- تشتغلين ليش انتي مش محتاجة بعدين انا مو مقصر عليكم بشيء
هجور :- لا يابوي ان مو مقصر والله الشاهد لاكن انا اريد اشغل عمري ابي اعتمد ع نفسي
ابو هجور :- وشو تبين تشتغلين انزين ؟
هجور :- موظفة في بنكـ ابوظبي الاسلامي
ابوهجور :- حلوو تري شغلهم كله مكاتب وع الكمبيوتر
هجور :- عادي عندي بعد وناسه ^^
ابو هجور :- خلاص بتروحين وياي انا بطلع بعد ساعة
هجور :- خلاص انا بروح اتزهب
ابو هجور :- اوكـ بس لاتتاخرين وانا بروح اخذ اوراقج ولو عندج ملف فيه شهايدج بعد زين علشان يقبلونج
هجور :- هيه عندي ان شاء الله بزهبه عيل انا بسير تامرني بشيء يابوي
ابو هاجر :- لا سلامتج
تروح هجور تلبس عباية هادية مافيها شغل وايد وشيلة ع طرف واحد ورود صغار وتحط جحال وماسكرى وغلوس
وتاخذ وياها ملف شهايدهاا
هجور :- ابوي ابوي خلصت
ابو هجور :- يلا عيل نروح
يركبون الفتكـ
ابو هجور :- انا اتوقع بيوظفونج من اول يوم
هجور :- ليش عاد ؟
ابو هجور :- اول شيء نسبتج تقريبا 90% يعني شاطرة
هجور :- انزين وفي ناس وايد شطار
ابو هجور :- بعدين عندج شهايد تقدير وشهايد باللغة الانجليزية وعندج شهايد من معاهد غير الجوائز والمراكز اللي فزتي فيها
هجور :- هيه عندي شهايد وايد ان شاء الله يارب يقبلوني
ابو هجور :- آمين ع الاقل تسلين عمرج بالشغل
هجور :- هيه والله صدقت
بعد ربع ساعة يوصلون البنكـ
هجور :- وصلنا البنكـ ابوي خايفة
ابو هجور :- لا تخافين عادي مافي شيء يخوف
يروحون عند سكرتيرة المدير تخبر المدير ويدخلونهم على طول
ابو هجور :- السلام عليكمم ورحمة الله وبركاته
المدير :- وعليكم السلام ورحمة الله وبركاته
هجور :- السلام عليكم
المدير :- وعليكم السلام ورحمة الله وبركاته
ابو هجور :- شحالكـ محمد وشخباركـ
المدير (محمد):- الحمدالله بخير وسهاله علي صح
ابو هاجر :- هيه علي بو هاجر
المدير :- شحالكـ وشخباركـ والله من زمان ماشفتكـ
ابو هاجر :- والله تدري الشغل ماخذ اغلب وقتي
المدير (محمد):- الله يعينكـ ياآرب وانا حتى الشغل ماخذ اغلب وقتي
ابوهاجر :- آمين
هجور تناضرهم وهم يرمسون ماتدري كيف تبداء لانها مرتبكه كتجربة جديدة في حياتها
ابو هجور :- انا اليوم يايب بنتي اذا في مجال تشتغل عندكم
المدير (محمد):- الا عدنا مكان ونبي موظفين
ابو هاجر :- هاي بنتي البكر واسمها هاجر
المدير (محمد):- ماشاء الله عليها بكر
ابو هاجر :- هيه نعم
المدير (محمد):- هاجر شحالج ؟
هجور :- الحمدالله بخير وسهاله
المدير (محمد):- عساهـ حال(ن) مديم
هاجر :- وياكـ ياآرب
المدير (محمد):- آمين هاجر تعرفين للكمبيوتر البرامج الاكس ال و الاكسس
هاجر :- هيه اعرف وعندي شهادتين في الكمبيوتر والبرامج
المدير (محمد):- شيء حلووو ممكن اشوف اللملف
هجور :- هذا هو الملف وعندي شهايد حق اللغة الانجليزية وباقي الشهايد عن الجوائز والمراكز والدورات اللي شاركت فيها
المدير (محمد):- ماشاء الله وفايزة بعد في جائزة الطالب المتميز
هجور :- هيه نعم شاركت فيها
المدير (محمد):- ابو هاجر عندكـ جواز هاجر وخلاصة القيد
ابو هاجر :- اكيد عندي ويا الصور الشخصية وجوازي
المدير (محمد):- حلوو الصراحة ونحن نبي موظفين شراتها متميزين وتقدر تداوم عدنا من اليوم
ابو هاجر :- بس هيه تبي تكمل دراستها وتشتغل بنفس الوقت
المدير (محمد):- مافي اي مشكلة عدنا بالعكس نحن نحث الموظفين على اكمال دراستهم وبالوقت اللي تبيه تخبرنا وبنخليها تداوم عادي
هجور :- وبالنسبة لشغل انا اول مرهـ اشتغل عندي خلفية بسيطة عن هالشغلة
المدير (محمد):- لالا لاتاحتين بيدربج أحمد وبتواصلين معه عادي
ابو هاجر :- عيل اخليها معكـم
المدير (محمد):- هيه خلاص هاجر في عيوناا لا تاحتي
ابو هاجر :- تسلم يامحمد كثر الله من امثالكــ
المدير (محمد):- يسلمكـ ربي
ابوهاجر :- يلا فمان الله
المدير (محمد):- الله معكــ
ابو هاجر يروح ومحضر لهاجر مفاجئه حلووه ..
المدير (محمد):- هاجر تدرين انج اصغر موظفة عدنا
هاجر :- والله وانا افتخر اني اكون عضو من اعضاء هالبنكـ الراقي
المدير (محمد):- بس اي احد يضايقج خبريني اعتبريني ابوج واي شيء تحتاجينه خبريني انت بنت علي بنت الغالي
هجور :- مشكور وماقصرت وكثر الله من امثالكـ
المدير (محمد):- العفو لا شكر الا على واجب انا الحين بخلي فاطمة السكرتيره توصلج مكتب أحمد عندج عادي اذا اشتغلتي مع رياال
هاجر :- هيه ماعندي اي مانع
المدير (محمد):-شيء حلوو ولا اقول بخليها تخبر أحمد وهو بيعرفج ع الموظفين والاقسام
هجور :- خلاص اللي تشو
يخبر المدير السكرتيرة انه تنادي أحمد
بعد 5 دقايق وصل أحمد
أحمد:- السلام عليكم ورحمة الله وبركاته
{أحمد رجل خلوق غير متزوج عمره 20 طويل وزنه مناسب مع طولة أبيض شعره لتحت اذنه بشوي عيونه سودا رموشة طوال وسيم مايطوف الصلاة ابدا غير متزوج يدرس ويشتغل منظم وملتزم بالمواعيد يحب النظافة والنظام }
هاجر +المدير :- وعليكم السلام ورحمة الله وبركاته
المدير (محمد):- تفظل أحمد اجلس
أحمد :- يزيد فظلكـ
أحمد جالس مجابل هاجر
المدير (محمد):- أحمد اعرفكـ عل‍ى هاجر
أحمد :- هلا هاجر
هجور :- اهلين
المدير (محمد):- هاجر طبعا عرفتي اسمه أحمد وهو بيكون زميلج فالعمل بنفس المكتب طبعا وهو بيعرفج ع الاقسام والموظفين
أحمد :- بتبداء من اليوم
المدير (محمد):- هيه نعم هيه شطورهـ مايحتاج لها تدريب وايد بس عرفها ع النظام
أحمد :- خلاص ان شاء الله من عيوني
المدير (محمد):- تسلم عيونكـ خلاص عرفها الحين ع الموظفين وبتكون مسؤل عنها
أحمد :- خلاص ان شاء الله
المدير (محمد):- تقدرون تتفظلون
هجور :- مشكور
المدير (محمد):- العفوو
أحمد :- نورتي اختي البنكـ 
هجور :- النور نوركم ياخوي 
أحمد :- بعرفج على فاطمة هاي السكرتيرة طيوبة وخلوقة 
فاطمة :- مرحبا بكـِ 
هجور :- مرحبتين شحالج فطوم 
فاطمة:- الحمد لله انا كويسة 
هجور :- عساهـ دوم هب يوم انا اسمي هاجر 
فاطمة :- آميــن عاشت الاسامي هاجر 
هجور :- عاشت ايامج 
أحمد :- يلا نكمل الحين وراج مشوار طويل منلف ع كل الاقسام 
هجور :- الله وناااســه 
أحمد :- هههه وناسه والله بتتعبين 
هجور :- لا ماعليكـ انا احب الشغل وهاي اول تجربة لي بحياتي 
أحمد :- ماشاء الله عليج متفائلة حلوو حلوو دام جيه بخبرج اقسام البنكـ في تقريبا 8 اقسام 
قسم الخزينة ، قسم الحسابات الجارية ، قسم الودائع، قسم المقاصة ، قسم الاوراق التجارية، قسم الاعتمادات المستندية ، قسم خطابات الضمان نتيجة الاعمال والمركز المالي 
هجور : ماشاء الله انزين وانا وين بالظبط بيكون شغلي 
أحمد :- لا تخافين انتي بتشتغلين وياي فالمكتب في قسم شؤن الموظفين 
هجور :- اهاا زين حلوو وشو هيه طبيعة العمل في المكتب 
أحمد :- الله يسلمج ع الكمبيوتر واوراق عن الموظفين واللي بيقدمون ع وظيفة 
هجور :- حلوو وسهل 
أحمد :- بس يبيلج تركزين عدل 
هجور :- لا ماعليكـ انا اركز واهتم بشغلي 
أحمد :- زين والله نحن نبي بنات شراتج مهتمات بشغلهم الحين تبين تكملين ولا خاطرج تشوفين المكتب 
هجور :- على راحتكـ ياخوي 
أحمد :- على راحتج انتي اذا تبين تكملين نكمل واذا تبين تشوفين المكتب وتبدين بالشغل خلاص فالج طيب 
هجور :- اممم خاطري اشوف المكتب 
أحمد :- خلاص فالج طيب 
هجور :- أحمد ممكن اسئلكـ سؤال 
أحمد :- تفظلي 
هجور :- انت من متى بدات تشتغل في البنكـ ؟
أحمد :- والله ياطويلت العمر من سنتين 
هجور :- اهاا يعني جديد شراتي 
أحمد :- هيه تقريبا انزين ممكن انا اسئلج سؤال 
هجور :- اكيـــد ممكن 
أحمد :- قلتي اول تجربة لج فالشغل يعني ماكنتي تشتغلين قبل 
هجور :- هيه هذا اول شغل لي في حياتي 
أحمد :- اهاا لانه يبين عليج صغيرة 
هجور :- انا عمري 17 سنة 
أحمد :- 17 !!؟ 
هجور :- هيه 17 سنة بس شطورهــ 
أحمد :- يعني انتي في ثاني ثانوي 
هجور :- ههه لا انا مخلصة الثانوية 
أحمد :- كيف اللي اعرفة تخلصين ثالث ثانوي وعمرج 18 هب 17 
هجور :- مافرقت الا هيه سنه وحده بعدين انا دشيت المدرسه بسرعه 
أحمد :- اهاا حلوو حلوو العمر كله يااختي وانا عمري 20 
هجور :- وياكـ يارب عشرين بعدكـ صغير هههه
أحمد :- ههه انتي عمرج 17 وتقولين انا صغير انا اكبر عنج بسنتين 
هجور :- عسااهـ العمر كله 
أحمد :- آمين 
هجور :- وينه المكتب بعدهــ 
أحمد :- في الطابق الثالث 
هجور :- الطابق الثالث تعب ><
أحمد:- تراج بتركبين الاصنصيل (اللفت او المصعد )
هجور :- لالالالا تكفى لا تركبني اخااف 
أحمد :- من شو تخافين 
هجور :- من الاصنصيل تراني بصيييح ><"
أحمد :- هههههههههههه من صدقج 
هجور والدموع في عينهاا 
هجور :- أحمد اخاف من الاصنصيل 
أحمد يطالع عيونها ))لا شكلي بركب الدرج غريبة تخاف من الاصنصيل ))
أحمد :- خلاص ولا يهمج بركب وياج الدرج 
هجور :- والله ترى عادي انت روح في الاصنصيل وانا بركب الدرج ماعندي اي مشكله 
أحمد :- لالا عادي وانا ماعندي اي مشكله بعدين رياضة صح ولا 
هجور :- خلاص ع راحتكـ 
أحمد :- بس خبريني ليش تخافين من الاصنصيل 
هجور :- مادري انت تخيل او توقع ماتدري يمكن يحترق يمكن يطيح يمكن يوقف عليكـ يعني ماتضمن شو بيصير لكـ 
أحمد :- هااا ^^" اصلا عادي يعني بعدين في شرات اشارت الجرس اذا سار اي شيء بيون ع طول يشوفون شو فيه 
هجور :- شدراكـ يمكن ماحد يعبركـ ولا يسون لكـ سالفه 
أحمد :- عادي هههه ^^
هجور :- عسب جيه اخاف اركب الا ويا ابوي 
أحمد:- وشو معنى ويا ابوج مثلا 
هجور :- احس وياهـ بالامان وتم زاخته من ايده وهو يظحكـ علي هع ><
أحمد :- هههه 
هجور :- هيه اظحكـ اظحكـ 
أحمد :- سوري بس والله اول مرهـ اعرف احد يخاف من الاصنصيل هالكثر يعني 
هجور :- شسوي كل شخص ويخاف من شيء 
أحمد :- زين الا ماخبرتيني يااختي عن شهايدج وهواياتج 
هجور :- طبعا تعرف اسمي انا هاجر عمري 17 سنه مخلصة ثالث ثانوي بنسبة 89.9% وعندي شهايد كثيرة منها شهايد امتياز باللغة الانجليزية وشهايد تقدير في العمل التطوعي والانظباط وشهايد في المراكز اللي حصلت عليها وجوائز كثيرهــ انا البكر اكبر وحدهـ في البيت وماعندي اخوان وعندي اخت عمرها 15 سنه واتمنى اكون لكـ اخت من هواياتي القرآهـ والكتابة وقراءة القرآن والانشاد واحب النظام والتنظيم والنظافة وبس وانت ؟
أحمد :- ماشاء الله عليج انا اسمي احمد عمري 20 سنة ادرس في جامعة الامارات واشتغل هنا نسبتي 87.7% 
عندي شهايد تقدير فاللغة الانجليزية ودبلوم من الخوارزمي في الادارة والتسويق وانا عندي 3 اخوات واخو واحد يشتغل في الشرطة طبعا انا غير متزوج ومن هواياتي التصوير الفوتوقرافي والرسم احب النظام والنظافة واحب كل شيء يكون مرتب وفي مكانه انسان مقتدر محافظ ع صلاته ودينه وبس 
هجور :- ماشاء الله عليكـ الله يخليلكـ اخواتكـ واخواكـ يارب ويثبتكـ على طاعته 
أحمد :- آمين ويرزقج اخوو صغير او ولد 
هجور :- لا بسم الله علي بعدي بس ان شاء الله بيصير عندي اخو ياآرب 
أحمد :- آمين 
أحمد :- هذا هو مكتبنا 
هجور :- بسم الله الرحمن الرحيم 
وتدخل برجلها اليمين 
أحمد :- شرايج بالمكتب 
هجور :- الصراحة وانا احب الصراحة لاباس مقبول 
أحمد :- شو اللي موعيبنج فيه 
هجور :- لا ماقصد انه ماعيبني لاكن يبيلة شويت تعديلات 
أحمد :- اهاا زين والله مكتبج اللي ع اليمين 
هجور :- حلوو بس اسئلكـ اخوي 
أحمد :- آمري يااختي 
هجور :- هب جنه الكمبيوتر جديم 
أحمد :- ههههه رمسناهم مليون مرهـ ماكو فايدهـ 
هجور :- هع يلا امرنا لله

أحمد :- انزين يلا شغلي الكمبيوتر ولا ماتعرفين


هجور :- اونه انا ماعرف هع بشغله الحين صبر


أحمد :- اوكـ


هجور تشغل الكمبيوتر وتجلس تطالع أحمد


هجور :- الحين شغلته ولا اعترف يلا يلا قول


أحمد :- احم احم هيه والله وشغلتيه اوكـ الحين افتحي الاكس الـ


هجور :- ان شاء الله هاا فتحته


أحمد يخبر هجور كيف تشتغل ع الكمبيوتر لاكن انصدم انها عندها خبرهـ في الشغل في الكمبيوتر


أحمد :- ماشاء الله عليج والله الصراحة انا اسبوع اليــن ماعرفت كيف اشتغل عليه وانتي ماشاءالله عليج


هجور :- انا اعجبكــ


أحمد:- شو في اختي انا هالاسبوع بساعدج اما من الاسبوع الجاي ان شاء الله بخلي كل شغلي عليج هههههه


هجور :- والله عادي بس تساعدني يمكن تصير عندي ظرووف


أحمد :- خلاص ان شاء الله من عيوني وع فكره انا باجر بتاخر لساعة 12 الظهر


هجور :- عسى ماشر ؟


أحمد :- والله بسير المستشفى عندي موعد


هجور :- اهاا سلامتكـ ياخوي


أحمد :- الله يسلمج


هجور :- انزين بس خبرني باجر ان شاء الله شو بسوي


أحمد :- شوفي انا بخبرج عن الموظفين فقط تسجلين البيانات وجيه وانا خبرتج كيف وماشاء الله عرفتي كيف


هجور:- بس جيه ؟؟


أحمد :- هيه بس جيه واي شيء يصير خبريني


هجور :- ان شاء الله لما ترجع بخبركــ


أحمد :-ع العموم هالكرت مالي موجود فيه كل شيء


هجور :- اوكــ مشكور والدوام من متي لمتى


أحمد :- الله يسلمج من 9-3 الظهر


هجور :- حلوو والله خلاص زين



بعد ماخلصت هاجر الشغل ع الساعة 3 اتصلت على عاصف (الدريول ) ورجعت للبيت وهي تعبانه لانها امس كانت سهرانه فسلمت ع امها وابوها واختها وراحت لغرفتها اخذت شاور وبعدها قامت تصلي العصر ع الساعة 4

ونامت للمغرب نشت من النوم مصدعه توضت وصلت

نزلت لصالـه


هجور :- السلام عليكم


ام هجور +ابو هجور :- وعليكم السلام ورحمة الله وبركاته


ابو هجور :- هااه شو الشغل عندج اوكـ ولا


هجور :- لا بالعكس وااايد حلوو والمدير طيب وانا اتدرب ويا أحمد


ام هجور :- وفي اي قسم ؟؟


هجور :- شؤن الموظفين


ابو هجور :- اهاا زين حلوو وشو المكتب


هجور :- ابوي طلبتكــ


ابو هجور :- آمري يابنيتي


هجور :- ابوي ابي رقم المدير


ابو هجور :- بس جيه


هجور :- لا وبعد ابي شيء ثاني


ابو هجور :- آمري


هجور :- مايامر عليك لا عدو ولا ظالم بس ابوي الديكور هب عايبني


ام هجور :- غيريه


ابو هجور :- بخبر المدير محمد وبقوله بيوافق


هجور :- بس ابوي ابي باجر يكون كل شيء مخلص


ام هجور :- انزين انا اعرف محل حذال صالوني ديكوراته جنان


هجور :- والله عيل خلاص يمـه بنروح اليوم


ام هجور :- خلاص ان شاء الله


ابو هجور :- انا بقول لمحمد وبعد شو تبين


هجور :- ابووي الكمبيوتر قديم ابي اثنين اجداد


ابو هجور :- اثنين لج ولمنوهـ


هجور :- انا وأحمد زميلي في العمل هع


ابو هجور :- خلاص فالج طيب وانا بخلي العمال يركبون الكمبيوترات في مكتبج ان شاء الله


هجور :- مشكوور يابوي ومشكورهـ يايمه


ام هجور :- العفوو بس شرايج نخلي ابوج يودينا


ام هجور تشوف على ابو هجور


ابو هجور :- خلاص من عيوني


هجور :- يعني اروح اتزهب


ام هجور:- هيه وانا بعد بروح اتزهب


ابوهجور :- انزين لا تتاخرون علي


ام هجور :- ان شاء الله ثواني بس


بعد ماتزهبوا سارو محل الديكورات واختارو للمكتب ديكور حلوو وهادي لما يدخله الواحد يرتاح الوان هادية واشكال هندسية جميلة وطبعا راعي المحل يعرف ام هجور وابو هجور فقال خلاص من اليوم بيبداء شغله عقبها سارو لمحل الكمبيوترات واشترو كمبيوترين ‍‍جداد من شركة ال جي

بعدها راحو لمطعم يتعشوا جماعة امون ماسارت معهم جلست فالبيت ع الاب توب من منتدى لثاني ومن موقع لاخر بعد ماتعشوا رجعو للبيت ع الساعة 10 وطبعا ابو هجور قال لصديقة محمد مدير البنكـ انه بيغير صبغة المكتب والكمبيوترات فبداء العمال بالشغل من الساعة 9 والساعة 11 خلصوا صبغ الجدران والرسم وابو هجور عنده محل اثاث في العين فغير اثاث المكتب والستاير واتفق ماعه وعطاهـ العنوان والمكتب وبعد مانتهوا من كل شيء



هجور :- مشكور ابوي ومشكوره يماا


وتبوسهم فوق راسهم


ام هجور :- الله يباركـ فيج يابنتي ويرزقج ولد الحلال واشوفج عرووس ان شاء الله


ابو هجور :- آمين


هجور :- الله يخليني لكم ياارب


ابو هجور + ام هجور :- آمين يارب العالمين


هجور :- ياسلااام بيتفاجئون الموظفين بمكتبي الجديد


ابو هجور :- تستاهلي كل خير يابنتي


ام هجور :- عاد بيكون مكتبج مميز


هجور :- اكيد طبعاا عاد انا الحين مستانسه حدي


ابو هجور فرحان لانه بنته فرحانه وطايره من الفرح

ام هجور :- عساهـ دووم يابنيتي



هجور :- آمين يلا الحين اخليكم برووح اخبر اموون عن الشغل تلاقيها تترياني


ام هجور :- بتلاقيها اكيد في غرفتها


هجور :- اوكـ انا سايره تصبحون على خير


ام هجور + ابو هجور :- وانتي من اهل الخير


هجور تربع وتناغز مستانسه تروح عند امنه


هجور :- امون امون امون


وتحظن اختهااا


امون :- بلاج فرحانه جيه


هجور :- اختي حبيبتي


امون :- حبتج العافيه شو خبريني


هجور :- آآآآهــــــ ياامنه فرحاآآنــه

امون :- عساهـ دووم خبريني ليش


هجور :- اول مره احس اني طايره من الفرح توظفت في البنكـ وسرت ويا امي وابوي واخترت الديكور والكمبيوترات


امون :- الف الف الف مبرووكـ عقبالي يارب


هجور :- آميــن امون ماخبرتج عندي زميل في العمل اسمه أحمد وربي غير عن كل الشباب ارتحت له وااايد


امون :- هجور من متى اول مرهـ تخبريني انج ارتحتي لواحد طول عمرج تخافين منهم


هجور :- امون أحمد غير محترم ومؤدب وخلوق لو شفتي طريقته واسلوبه في الكلام يجذب الشخص وبعد جميل ماشاء الله عليه


امون :- هجور متزوج


هجور :- لا بعده صغير عمره 20 سنه


امون :- خلاص خطبته لج ههههه


هجور :- لا والله هع


وهجور في خاطرها فديته والله الله يسمع منج ياامون


امون :- امزح


هجور :- امون ماخبرتج واآآاي فشلة


امون :- شو قولي


هجور :-أحمد عرف


امون :- شوو ارمسي


هجور :- اني اخاف اركب اللفت )المصعد )


امون :- ههههههههههههههههه قولي والله ههههه


هجور :- اموووون يلااا عاد والله


امون :- والله انج نكته هع هههههه وشو قال


هجور :- انا اللي نكته


امون :- امزح يلا عاد لا تزعلين المهم شو قال اكيد ظحكـ عليج


هجور :- لا فديتج ماظحكـ علي بس الصراحة انصدم يتحراني اقص عليه


امون :- هههههه واحد يخاف من اللفت الا انتي


هجور :- امون شسوي بعد كل شخص الا ويخاف من شيء


امون :- وبعد خبريني شو صار


هجور :- خبرني انه عنده اخو في الشرطه وعنده اخوات


امون :- ياحظه


هجور :- لا تحسدين الرياال حتى نحن بيصير عدنا اخوان توام ولا نسيتي



امون :- يااسلام لا مانسيت وناسه وربي الحين امي رابع شهر لهاا


هجور :- اموون وربي اول مره ارتاح لريال الصراحة احس اني اعجبت فيه


امون :- هجور خيبة من اول يوم


هجور :- اموون انا اقولج عن احاسي شو فيج


امون :- والله اشكـ انج حبيتيه


هجور :- الله يهديج بس انا ويه حب ماحب


امون :- اونه تعرفين انه مليون واحد يتمناج


هجور :- حسستيني الصراحة ولا صبوح هههههه



امون :- الشحرورهـ هع


هجور :- يلا يلا انا برووح انام علشان انش من الصبح اشيكـ ع المكتب وشوفه آآآهـ مشتاقه للمكتب


امون :- والله اشكـ المكتب ولا


هجور :- امون شو فيج المكتب يلا يلا لا تسهرين نامي


امون :- لا فديتج خلينا نستقل الدراسة المدارس قربت هع


هجور :- هع اوكـ يلا تصبحين على خير


امون :- وانتي من اهل الخير



هجور تروح غرفتها تاخذ لها شور كالعاده وتشغل القرآن وتمت تفكر بالشغل والمكتب اليــن مانامت


تنش الصبح ع الساعة 5 تصلي الفجر ورجعت تنام من التعب

ونشت ع الساعة 7 اخذت لها شاور وتريقت وجلست في الصاله تسولف ويا امها وابوها وهيه عاد دلوعة ابوهاا

وبعدها سارت تلبس الشيلة والعباية عاد هاجر تكشخ في لبسهاا وذويقة وسارت ويا ابوها عسب يشوف العمال وجيه


هجور :- يلا يباا انا تزهبت


ابو هجور :- يلا نحن سايرين ياام هاجر تبين ايب لج شيء ولا شيء


ام هجور :- الله معكم سلامتكـ بس يمكن اروح ع الساعة 10 الجمعية اشتري اللي ناقصنا في البيت


ابو هجور :- خلاص سوي اللي تبيه والكرت بتلاقيه في الدرج مكانه الكعتاد


ام هجور :- هيه اعرف

ابو هجور :- مع السلامه


ام هجور :- الله يحفظكم


هجور تبوس راس امها

هجور :- دعواتج يماا


ام هجور :- ياارب سهل دربها برحمتكـ ياارحم الراحمين


هجور :- آمين


في السيارة يتصل عامل الاثاث يسئل عن المكاتب وترتيب


ابو هجور :- هجور ردي ع الفون هذا العامل مال الاثاث


هجور :- ان شاء الله


هجور ترد ع الفون


هجور :- السلام عليكم


العامل :- وعليكم السلام ورحمةاله وبركاته


العامل :- هذا رقم علي


هجور :- نعم هذا رقمه تفظل


العامل :- انا يريد يسئل مشان ترتيب مكتب


هجور :- انا بعد ربع ساعة بوصل وبخبركـ


العامل :- خلاص زين تمام مع السلامه


هجور :- مع السلامه


ابو هجور :- شو كان يبي


هجور – يسئل عن الترتيب اللي ابااه


ابو هجور :- اهااا الحين بروح وياج


يوصلون ويدخلون البنكـ هجور وابوها يركبون اللفت عاد هجور تخاف تمت زاخه ابوها الين مانزلو منه


بعدها دشت هجور المكتب


هجور :- ياآآسلااااااام لونه يجنن


ابو هجور :- عيبج


هجور :- هيه وااايد


ابو هجور يشوف العمال مال الاثاث


ابو هجور :- سلام عليكم طاهر


طاهر :- وعليكم السلام ارباب {الكافل ماله(الكفيل) }


ابو هجور :- هاا جبت كل الاثاث


طاهر :- نعم ارباب بعد يجيب الطاولات من مخزن


ابو هجور :- اهاا زين زين


هجور :- سلام عليكم


طاهر :- وعليكم السلام ورحمة الله وبركاته


هجور :- طاهر انت كنت تبي تسئل عن الترتيب


طاهر :- نعم مدام


هجور :- انزين ابي المكتبين مقابل بعض بالظبط ويكن فالوسط بينهم الدريشه والكرسين مقابلهم الكرسين


طاهر :- ان شاء الله ماما


هجور :- يباا شرايكـ بالديكور مو ناقصنا الا ترتيب الاثاث


ابو هجور :- ذوقج ماشاء الله ناااعم


هجور :- تسلم يا ابوي


بعد مانتهو من كل شيء تركيب الستارات والصبغ وتركيب الكمبيوترات ومن كل شيء بقت ريحة الصبغ فتحت هاجر الدريشة وهيه ماخذه معها جمر (فحم سريع الاشتعال ) وعود وعاد بداءت تشغل الجمر وبخرت المكتب وفتحت الباب


المكتب ماشاء الله لونه مريح والديكور حلوو وهادي وكل شيء فيه حلووو وشغلهم مرتب ماشاء الله موحيالله وخلصوه تقريبا بوقت قليل جدا فعساعة 10 ونص كانوا ملصين كل شيء




شغلت هجور الكمبيوتر وبداءت تسجل البيانات الملف اللي كان يشتغل فيه أحمد كان يمزح لما قالها تخلص شغله فسارت ع كمبيوتره وماشاء الله عليها سريعه في الكتابه خلصت الملف كامل وماحبت تفتش في الاوراق بعد ماخلصت سارت لمكتبها وجلست عليه تعدل الاوراق والمكتب وكان عندها شويت شغل


دشت عليها الموظفة شماء سيف عاد هالبنت غيوره وخقاقة اهم شيء عندها تخرب بين الناس ودخل عمرها في السالفه عقب تتبرى منهم وجنها مالها دخل في السالفه


شماء :- السلام عليكم


هجور :- وعليكم السلام ورحمة الله وبركاته


شماء :- ياسلاااام ديكور حلووو وريحة العود واصلة آخر الممر قلت شالسالفة شو عنده أحمد


هجور :- تسلمين يالغالية ماشيء بس ماعيبني الديكور حسيته قديم فقلت اغيره


شماء:- اونه عاد ومنو انتي جديده عدنا


هجور :- هيه جديده امس بداءت شغل


شماء :- منوره وشو اسمج


هجور :- انا هاجر


شماء :- عاشت الاسامي هاجر وانا شماء سيف


هجور :- عاشت ايامج


شماء :- وانتي عايبنج تشتغلين ويا رياال


هجور فخاطرها اصبحنا واصبح الملكـ لله شو عندها هاي لا اسلوب ونظرات قبيحة
هجور :- الشغل هب عيب بعدين عادي عند اهلي
شماء :- عشتووو اونه عادي
هجور بداءت تعصب من كلامها مع هذا تبتسم لها وساكته ماسكه اعصابها
شماء :- انزين بس حبيت اشوف المكتب واسلم على حبيب قلبي
هجور محترقة وفي نفس الوقت مقهوره من نظراتها
هجور :- نورتي المكتب ع العموم
وبعدها دشو المكتب موظفين وايد
أحمد وصل ع الساعة 12 دش المكتب
أحمد :- السلام عليكم
واقف يناظر المكتب هذا مكتبي ولا لا يكون اتخيل
هجور :- وعليكم السلام ورحمة الله وبركاته
أحمد :- هذا مكتبنا ولا
هجور :- هيه ليش
أحمد :- وربي ماعرفته شو السالفه لايكون فيني عمى ولا شيء ثاني ولا انا اتخيل
هجور :- بسم الله عليكـ ياخوي لا هاي انا غيرت شكل المكتب لانه ماعيبني
أحمد :- الصراحة بدون مجاملات ذووق وربي ذووق ويعني الصراحة يساعد انه الواحد يشتغل وهو مرتاح نفسيا الصراحة عيبني وااايد
هجور :- تسلم يعني عايبنكـ ذوقي
أحمد :- الصراحة ماني مصدق بين يوم وليلة جيه يصير وربي انج ذويقة
هجور :- تسلم هيه وليش لا عادي انا اسويها هع
أحمد :- يعني الصراحة فاجئتيني
أحمد يشوف ع الكمبيوتر اوووهـ حتى الكمبيوتر
هجور :- اكيد هالشيء الاساسي هع
أحمد :- ماشاء الله عليج لون الجدار وغيرتيه والمكتب وغيرتيه مشكورهــ الصراحة رووعه
هجور :- تسلم
أحمد :- يسلمج ربي
أحمد يفج الكمبيوتر
هجور :- اخوي شو تبي تسوي
أحمد :- اخلص الملف اللي بايدي عاد يبيلي وقت لخلصه
هجور :- اهاا اوكـ واذا قلت لكـ اني خلصته
أحمد :- والل لالا شكلج تمزحين
هجور :- لا والله بتلاقيه عندكـ هناكـ ع الدسكتوب
أحمد :- هيه والله مفتوح مشكورهـ اختي
هجور :- العفوو ياخوي
أحمد :- ممكن اسئلج سؤال
هجور :- تفظل اسئل اللي تبيه
أحمد :- انتي متى مداج تخلصينه
هجور :- ولا مايبيله لاني سريعة في الكتابه واني احسب فعادي
أحمد :- ماشاء الله عليج صدمتيني الصراحة
هجور :- ههههه
المدير محمد يدق الباب
المدير :- السلام عليكم
هجور +أحمد :- وعليكم السلام ورحمة الله وبركاته
المدير :- ياآسلاااام الصراحة بديت اغار من مكتبكم
هجور :- هههه
المدير :- ابداع وربي التصميم والديكور لا وبعد اثاث وكمبيوتر
أحمد :- شفت يامديرنا ماشاء الله عليها من اول يوم اثبتت وجودها
هجور :- انا تراني بعدني ماسويت شيء
المدير :- كل هاه وتقولين ماسويتي شيء
هجور :- ههههه اتمنى اكون من افظل الموظفين عندكم
المدير :- ان شاء الله ليش لا يابنت علي
هجورتبتسم بكل فخر
أحمد :- ماشاء الله عليها عارفه كل شيء واليوم مخلصه هالملف وانا اجلس عليه ايام
المدير :- والله ولا تمزح
أحمد :- والله وكله صحيح
هجور :- مايبيله شيء تركيز حساب ارقام واظيف الاسماء العملاء
المدير :- ماشاء الله عليج بدعتي يابنتي
هجور :- تسلم

المدير :- يلا عيل انا الحين باخذ لفه ع الاقسام ناقصنكم شيء
أحمد :- لا مشكور
هجور :- ماناقصنا شيء ولله الحمد
المدير :- العفوو يلا فمان الله
أحمد وهاجر :- الله معكـ
أحمد :- اختي تصدقين
هجور :- نعم اخوي اصدقكـ
أحمد :- المدير من زماآآن مامر على مكتبنا ولا سلم علينا وسئلنا شو ناقصنا اللهم اول يوم لي بعد اصلا كان ياي علشان شيء ثاني
هجور :- والله غريبة يعني هذي اخر مره يمر
أحمد :- شكله لا ولا بس لانج انتي موجوده ترانا بدينا نغار
هجور :- ههههه لا
أحمد :- امزح وياج
شماء تدش
شماء :- السلام عليكم ياسلااام شو هالديكور حمووود حلوو يجنن
هجور في خاطرها هاي كم مره بتي هنا تسئل هاي نفسها اول وحده ترمس عن الديكور وجيه
أحمد :- وعليكم السلام هب انا اللي مسويه
شماء :- عيل منوه اكيد اخوكـ اللي ذيكـ المره جاء معكـ
أحمد :- لا
وأحمد يبين نفسه مشغول بشغل
شماء :- اهااا عيل ماراح اخركم ع شغلكم باي
وتشوف هجور بنظره وتروح
أحمد :- اقول اختي لا تهتمين فيها هذي دوم جيه مادري ليش حاطه علي انا بس
هجور :- اصلا مايخصني فيها ابدا
أحمد :- تراها فضوليه شوي
هجور :- اهااا
تذكر لما قالت حبيبي
وبعد ماخلصو الدوام نزلت هجور وبعدها نزل أحمد
هجور سارت البيت وكالعاده دوم تروح ع غرفتهاا

وتخبر امون شو الي يصير وتجلس ويا اهلها
أحمد جالس ويا خالد في الجيمي مول يسولف معه
أحمد :- تصدق خالد اول مره احب
خالد :- يا ريااال انت من صدقكـ ولا تمزح
أحمد :- خالد انا اتكلم من صدقي يعني مامزح
خالد :- ومنوو سعيدة الحظ
أحمد :- وحده اعرفها زين مازين واعرف اخلاقها انسانه محترمه خلوقه وطيبة ومتعلمه وشاطره
خالد :- ماشاء الله الله يهنيكـ يارب
أحمد :- آمين يارب العالمين
خالد :- وين لاقيتها في المول حديقة تعرفت عليها من النت من المسن من المنتدى
أحمد :- لالالا شو متفيج انا ارقم واقردن والحق البنات لا ماعندي هالسوالف
خالد :- هيه لاني اعرفكـ زين
أحمد :- خالد انا احبها صدق بس ماعرف اذا هي تحبني ولا ماريد احب انسانه من طرف واحد
خالد :- سهله مايبيلها شيء انا عندي خبرات ههههه
أحمد :- انزين يابو الخبرات عطنا شوي
خالد :- اول شيء مابيكـ تعترف عن حبكـ ابدا
أحمد :- اصلا مستحيل الا لما اعرف اني احبها
خالد :- شوف لو غارت عليكـ يعني تحبكــ
أحمد :- لما الحين ماشفت انها غارت علي من شيء
خالد :- انزين خبرني من متى انت حبيتها
أحمد :- توني والله بس اليوم تعلقت فيها وحبيتها اكثر
خالد :- اهاا يعني توه الناس ع هالحركات اول ترياها شهر شهرين اليــن ماتتاكد من مشاعرها زين مازين
أحمد :- وبعدها
خالد :- بعدها بتعرف انها تحبكـ من خلال مشاعركـ يعني المشاعر المتبادله
أحمد :- اهاا زين وبعدين بخطبها سيده اصلا خاطري اخطبها اليوم قبل باجر
ويستمر الحديث بينهما والروتين اليومي يتكرر ذهاب هجور للعمل وبعد مرور شهر
امون :- اففف تعبت يماا من الدراسه خيبة والله آآخ لو بس عندي الة الزمن
ام هجور :- ههههه وليش يعني شو فيها المدرسه
امون :- يماا ياخي عذاب يعني في اليوم اموت اكثر من مره اتعذب

ام هجور :- وليش كل هاه انزين
امون :- اخبرج ليش واجبات تقارير امتحانات نشاطات حفظ لا وفوق هذا الكتب اللي نشلها ويانا والعسكريه آآآهـــ تعب اهىء اهىء بصيح هع
ام هجور :- الله يعينج يابنتي
امون :- آمين
هجور :- ههههه تصدقين امون ذكرتيني بقبل عذاآآب من الخاطر
امون :- اي عذاب ياخي هذا يسمونه اجرام بحق الطالب ياخي يعطونا الشهاده وخلاص
هجور :- لا والله يعطونج اياها بارده امبردهــ
امون :- هيه شو فيها يكسبون اجر فينا ع الاقل يخففون علينا هالعذاب
هجور :- الله يعينج انزين ذاكري عدل نظمي وقتج اهتمي شوي بالدراسة
امون :- ماني فاضية لاحد ابدا انزين
هجور :- الله يعينج
امون :- يلا انا بروح انام لا حد يوعيني انا انسانه باجر بتغيب
ام هجور :- خيبة امون ثاني اسبوع للمدرسة
امون :- يمااااا مايخصني والله تعب مافيني
ام هجور :- الله يهديج ويوفقج ياآآرب
هجور :- آمين وتدرس وتجتهد
امون :-آمين
وتروح غرفتها تاخذ لها شاور تصلي وتنام
هجور تبداء في شغلها بعده تبداء بواجبات الجامعه
اول سنه لها
وأحمد ثاني سنه له في الجامعه
هجور تروح الجامعه على حسب الكلاسات وترجع مرات ع الساعة 9 مساءا مرات 7 على حسب اللي عليهم
وشاده حيلها في الشغل والدراسه
وأحمد شرات وقتها
ويكتشف أحمد انه هجور تحبه لانها تغار عليه من البنات
وهوه يغار عليها من الموظفين الرجال طبعا فكل مايجي ريال
يتم يشوفه لو شافه زاد عن حده وتم يسئل اسئله شخصية عنها يوقفه عند حده
ومره من المرات خالد دش يسلم على أحمد ربيعه

خالد اخو عواطف وهو شاف هاجر اكثر من مره
أحمد يعرف خالد يحب هجور لاكن مش حب لدرجة انه ممكن يسوي اي شيء لها بس اعجاب لدرجة حب بس خالد مايعرف انه احمد يحب هجور فلما خالد شاف هجور استغرب شالسالفه
عواطف تعرف انه هجور تشتغل وتدرس في البنكـ لاكن خالد مايعرف فلما شافها خالد سلم عليها وعلى احمد وسئلها عن حالها واخبارها احمد بعدها تذكر انه خالد حب وحده بهالاسم وتذكر لما كان يوصفها فهاجر منصدمه من خالد
ومنصدمه انه أحمد ربيعه لانهم بينهم فرق كبير خالد مغازلجي اما أحمد فعسراط المستقيم فاحمد اخذ فخاطره انه هجور ماتحبه وتحب خالد وهجور بالاصل ماتحب في حياتها ولا جربت معنى‍ الحب وهيه ماحبت ولا راح تحب الا أحمد
ففي كلاس في الجامعه كان الدكتور يشرح لهم وأحمد سرحان يكتب لهجور فكتب هالابيات
دكتور تكفى وقف الدرس لاهنت !!
وشلون ابفهم حط نفسك مكاني ..
لاصار خلي هو حبيبك وانا انت !!
وتشوف خلك رايح لشخص ثاني ..
دكتــورأمنتك أمــآنه وآمــنت !!
منهو وفا فينا ومن هو أنـاني ..
أمشي بدربه ولا انـا ماتعيـنـت !!
إلا وجـرحـه عن دروبـه حـداني ..
تمكن بجرحـي وانا ماتمكـنـت!!
تمكـن بغدري بـعـد ماعمـاني ..
أحسنت في ظني ولاظني أحسنت !!
أحسنـت في ظني وظني عصاني ..
دكـتـور دونـي اذا مـا تـدونــت !!
عـبره لغـيـري دام ربي بلاني ..
السالفه شابت وهي توها بنت !!
ماتت امـاني بس تبقى اماني ..
دكتور تدري كمل الدرس هونت !!
خلاصـ أبفهم دام خلـي نسـاني
وحب يسمع هجور فقال لها
أحمد :- اختي ابي اسمعج هالابيات كتبتها وانا والدكتور يشرح
هجور :- ياسلااام انزين سمعني
أحمد يقراء وهجور تسمع وفخاطرها ياترى منو اللي فباله لايكون وحده غيري


هجور تصفق له
هجور :- الصراحة ابداع اللي كتبته بس ابي اسئلكـ سؤال امانه تجاوبني وبصراحة
أحمد :- آمري
هجور :- انا فهمت الابيات بس بغيت تسمعني
أحمد :- اسمعج
هجور :- شوف انا بقول لا تعب نفسكـ معاها صدقني ماتستاهل تكتب لها اللي مايبيكـ لا تصيح تبيه
))هجور قلبها يشتعل غيرهـ منو هالبنت ((
أحمد :- هيه ادري
وفي خاطره هو مستانس حده عرف انها تحبه
هجور :- يلا هالمره ابيكـ تكتب عني هع هههههه امزح
أحمد :- فالج طيب ماطلبتي
هجور :- لا عادي تراني امزح
أحمد :- لالا بكتب عنج
هجور :- وانا بعد بكتب لكـ
بعد ماخلصوا الدوام سارت هجور البيت وهيه فرحانه حدها وتغني
يايمه حبيته يامه حبيته قلبي تعلق فيه زفوني لبيته
زفوني فرحانه وبالحنا حنو ايدي حلفتكم ياهلي بشروني بكلمه
ام هجور :- اشوفج فرحانه شالسالفه
هجور :- يماا انا اليوم طايرهـ من الفرح مستانسه
ام هجور :- انزين فرحيني وياج
هجور :- آآاهـــ ماشيء بس جيه
ام هجور :- عسااهـ دووم يابنتي
هجور :- يما امون وينهاا ؟
ام هجور :- من لما رجعت من المدرسه ماشفتها شكلها نايمه
هجور :- اهااا بسير لها تامريني بشيء يايمه
ام هجور :- سلامتج يالغالية
هجور :- الله يسلمج
وتغني وهيه فرحانه
ابشره وخيره ابشره وخيره اما اكون انا له او ماابي غيره


تفج غرفت اختها اموون
هجوور :- امووووون بقولج شيء
امون :- هجوور بعدين ابي اناام
هجور :- كيفج انتي الخسرانه
وتقول هجور بصوت عالي
هجور :-من يقول اني لغيرك انا لك ماني لغيرك انا متعلق مصيري ياحبيبي في مصيرك
أحبكـ واللذي نفسي بيده اني اشعر بختناق لشفتكـ مع غيري
امون :- هجور انتي هجور
هجور :- هلا وغلا آآهــ امون حبني وحبيته وش ذمبي اذا قلبي متعلق يبيه
امون :- أحمد
هجور :- امون لاتقولي أحمد تراني اغار
امون :- اونه هجور وهو يحبج
هجور :- هوه يموت فيني وانا اموت فيه
امون :- مبرووكـــ واخيرا بفتكـ منج
هجور :- شقصدج
امون :- قصدي الا مايخطبج وتزوجينه ويفضى البيت لي
هجور :- ونسيتي أحمد ومحمد
امون:- اووهــ اففف نسيت هع
هجور :- هههه يلا بخليج لا تزعجيني آآهــ ياقلبي احبه والله احبه
تروح هجور غرفتها تاخذ شاور وتصلي وبعدها نامت وهيه حاضنه الدبدوب
اما أحمد يسولف ويا خالد
أحمد :- خالد وربي حبيتها برمس اختي تخبر امي انا بخطبها
خالد :- مبرووكـ مقدماا اووهـــ ماتخيل حموود معرس وربي فرحان لكـ من كل قلبي
أحمد :- الله يباركـ فيكـ وعقبالكـ
خالد :- لا انا بس مغازلجي بعدين بفكر ازوج
أحمد :- وين اللي قال انه يحب
خالد :- خلاص احسها اختي تعرف هاجر اللي معكـ في المكتب
أحمد :- هيه اعرفها وكيف ماعرفها
خالد:- كنت احبها بس مادري لو تحبني ولا يعني احس اني اعجبت باخلاقها وكل اللي فيها


أحمد )الغيره مشتعله بقلبه لاكن فرحان انه مابينه وبين هجور شيء )
أحمد :- هيه طيوبة وخلوقة ماشاء الله عليها يلااا الله يوفقكـ ويرزقكـ زوجة مخلصه تحبكـ وتحبها
خالد :- آآمين
(خالد يشوف مجموعة بنات يتمشون فالمول (
خالد :- صوبناا يالقمر 0504445
أحمد :- خالد تونا ندعي لكـ صدق ابو طبيع مايوز عن طبعه
خالد :- ياريااال خلنا نعيش حياتنا هع
أحمد :- هههه الله يهديكـ يلا ااا نسيت باجر ورانا شغل وجامعه
خالد :- انا بجلس برووح شوي اتمشى فالمول انزين اجلس عادي
أحمد :- لالا هب متفيج اضيع وقتي ويا هالبنات
خالد :- هههههه انا عاد متفيج حدي
أحمد :- ادريبكـ دوم ع هالحاله
خالد :- يلا انا ساير الحقهم لا يختفوون هع
أحمد :- يلاا مع السلامه
خالد :- الله معكــ
أحمد يرووح لبيتهم وياخذ له شاور ويجلس في غرفته يكتب لهجوور علشان باجر يسمعها
هجور نشت من النوم مانامت الا ساعة ونص تغسلت وشغلت موسيقى رومنسيه هادية واخذت ورقه وقلم وبداءت تكتب لاحمد
هجور :- ياربي مافي كلمات في العالم كله توصف غلااه عندي او مشاعري تجاهـ
كتبت له هاجر
تعبت أقول تعبت أحكي تعبت أحبس أنفاسي إبصدري
تعبت أشتاق تعبت الفراق دخيلك ياقلب لاتعذبني

تعبت الحزن تعبت الهم تشتت عقلي وفكري
تعبت أمشي وأنا أبكي أبي أوصل بعادك حبيبي موتني

حبيبي اليوم حسسني أبيك تعرف كبر صبري
كبر شوقي كبر خوفي أبيك اليوم تكفى طمني

تعال ارجوك تعال خلاص ضاق بيا صدري
تعال تكفى ريحيني أبيك لو لحظه تحظني

تعب قلبي تعب جسمي تعب روحي تعب عمري
تعبت أكتب تعب قلمي أبيك ف شعري تفهمني

كتبت أحبك كتبت أهواك نقشت إسمك في صدري
نشف حبري جف دمي عيت إيدي تسايرني

رجيت القلب يعذرني لقيته متحمل عذري
بس تعبت أشتاق تعبت أشتاق حبيبي تكفى إفهمني

أبيك تقول تآمرني وقلبك فيني مشتري
تعب قلبي تعب قلبي حبيبي أمانه لاتقول إنطرني

أبيك اليوم تريحني أبي خدك على صدري
لا تقول إنطرني هالكلمه منك تعذبني

وقف قلبي سكت صمتي وصار بردي هو حري
وصار ليلي مع صبحي وأصرخ ومحد يسمعني

عشقت أسمك في حرفك وصار حتى في شعري
وصرت النور ف نوري ونورك نور يأسرني

تبي قلبي تبي روحي أقول يفداك كل عمري
بس دخيلك حبيبي، خلاص أرجع أرجوك إفهمني

والله تعبت أقول تعبت أحكي تعبت أحبس أنفاسي إبصدري
دخيلك ياقلب لا تعذبني دخيلك أرجع وريحني
وأحمد كتب لهجور كلمات جميلة تعجز الاقلام عن وصف جمال ماكتبه

أحمد :- اااهــ ياهجور شاللي اكتب لج الصراحة حروف هالدنيا كلها ماتوصف حبي لج والله وحتى في منامي معاي آآهــ

وكتب لها

تطري على بالي وشلون 
[ ماتطري ]
و أنت ساكن وسط القلب 
[ وضلوعه ]
و أنت منى الروح ونبض القلب
[ وشجونه ]
و أنت اغلى مافي الوجود 
[ كــــــلة ]
يفداك كل الحب والعشق و 
[ جدوده ]
و يفداك كل العمر يا نــــــــــظر 
[عيني ]
ياجعل الأيام تشهد قصة حب 
[ مجنونه ]
ونام وهوه حاضن اللي كتبه لصدرهـ
وعلى الصبح صلا وسار لشغل بسرعة وهجور صلت و تكشخت وسارت وهيه فرحانه
هجور توصل البنكـ وتدش المكتب
هجور :- السلام عليكم
أحمد :- وعليكم السلام ورحمة الله وبركاته
هجور :- اشحالكـ ياخوي
أحمد :- الحمدالله بخير وسهاله شحالج انتي ؟
هجور :- بخير دامكـ بخير
أحمد :- عساهـ مديم
هجور :- علينا وعليكـ
أحمد:- أختي انا كتب لج وانتي
هجور :- وانا كتبت
أحمد :- يلا سمعيني
هجور أحمر(ن) خدودها
هجور :- لا لا بعطيكـ تقراها بس انا اقولها لا
أحمد :- وليش يعني ؟؟
هجور :- بس جيه ماحب استحي
أحمد :- خلاص اوكـ عطيني الورقه
هجور تعطي حمود الورقة واحمد يقراء اللي كتبته هجور
أحمد في خاطره وربي تحبني وربي تحبني آآآهــ واخيرا
هجور تناظر أحمد تشوفه مركز ع الورقة وفي خاطرها تقوول ياربي استر هع بديت استحي منه
أحمد :- ماشاء الله الكلمات جنان وربي حبيت الكلمات انتي كتبتيها ولا
هجور :- هيه انا كتبتها اكيد
أحمد :- ماشاء الله عليج شاعرهـ ظاهرهـ علي
هجور :- هههه تسلم
أحمد :- ماتبين تسمعين شاللي كتبته لج
هجور :- يلاا اسمعكــ
أحمد :- يقوول اللي كتبه
هجور سرحانه تطالع عليه بعد ماخلص أحمد عطاها الورقة
هجور :- ابدااع وربي عيبتني واايد الصراحة مادري شقول
أحمد :- هههه تلسلمين
هجور :- يسلمكـ ربي ليش ماتشاركـ في شاعر المليون
أحمد :- لالا مافيني هع بعدين يلحقوني البنات يطلبون توقيعي
هجور :- اونه عااد هع
أحمد :- لا امزح بس ماريد ماحس انه اللي اكتبه حلوو حلوو انا اكتب اللي بقلبي
هجور :- اهاا بس حلوو اللي تكتبه وانا اعرفكـ لو تبي تسوي شيء تسويه
أحمد :- ههههه تسلمين
هجور :- يسلمكـ ربي
تدخل شماء المكتب
شماء:- السلام عليكم
هجور +حمود :- وعليكم السلام ورحمة الله وبركاته
شماء:- اشحالكـ أحمد
أحمد :- الحمدالله بخير وسهاله
شماء:- عسااهــ مديم عليكـ الحال
أحمد مارد عليها ولا قالها آمين وجلس يشوف الملفات اللي عندة
شما فخاطرها مالت ع الاقل قول شيء اففف
شماء:- هلا هاجر
هجور :- اهلين وسهلين
شماء:- شحالج
هجور :- الحمدالله يسرج حالي واحوالي شحالج انتي
شماء :- الحمدالله بخير دامني شفت الغالين
شماء تشوف على احمد تبي تلمح له انها تقصدهـ بس احمد حافظ حركاتها وعارفنها زين مازين
هجور :- عسااهــ دوم
شماء :- يلا انا بخليكم
أحمد بصوت عالي :- الله معج
شماء:- خيبة جنه تبي الفكه مني
أحمد سكت مارد عليها
هجور :- لا بالعكس اكيد مايقصد
شماء:- اوكـ شاووو
هجور :- الله معج
أحمد :- اففففف شو هاللزقة هالبنت كريه بدرجة فضيعة استغفر الله
هجور :- هههههه حرام عليكـ خليها شو تبي منها
أحمد :- ماشيء بس شفتي هيه كيف تعاملج انا ماحب اي شخص يعمال شخص ثاني بحتغار او باسلوب مش حلوو
هجور :- حتى انا بس عادي مع هذا ابتسم واعاملها باحترام لاني محترمه
أحمد :- ماشاء الله عليج اخلاقج تووب الصراحة
هجور :- لا تجامل هع يلا عاد الحين وقت الموظفين هيه أحمد ابي الملف اللي امس كان معكـ
أحمد :- ملف الموظفين القدام
هجور :- هيه ابي اعدل فيه شوي المدير يبيه
أحمد :- اهااا هذا عندي
وتاخذ هجور الملف وتجلس تعدل فيه عاد موظف بعد موظف وبعد الشغل سارت بيتهم وهيه ميـــته فرح مستانسه حدهاا
اموون تترياها في غرفتهاا
هجور تسلم ع امها وكالعادة تسئل عن اختهاا فسارت فوق غرفتها وهيه تغني وفرحانه وعندها الورقة اللي كتبها أحمد لهاا
امون :- ترااااا ههههههه مفاجئة هع هع
هجور :- بسم الله سبحان الله شكلج حاسة اني بسولف وياج
امون :- هع هيه حاسه علشان ماتخربين رقادي
هجور :- مالت عليج هع الا ماخبرتج آآاهـــ قلبي الحقي علي
اموون:- شو شو ؟؟ خبريني
هجور :- امون كتب لي قصيدة فيني احم احم
امون :- اونه أحمدووه
هجور :- اموون قلت لج لا تذكرين اسمه اغااااار
امون :- اونه تغار ترى ماراح اكله او اسرقه مثلا والله
هجور :- ولووو من حقي اغار عليه
وهجور تخبرهاا عن اللي كتبه
امون :- وربي هجوور يجنن اللي كتبه شكله يمووت فيج
هجور وجها صار احمر :- وانا اموت فيه امون وربي احبه احبه احبه
وتموا يسولفون وتخبرها عن شمووهـ وبعدهاا سارت هجور تدرس وتصلي وتزهبت وسارت الجامعه
بعد مرور ثلاث شهور
ام هجور :- ها يبنيتي قررتي الرجال شارنج يبيج ويشتغل وعندهـ ارض وبيسكنج احلا عيشة واهله ناس محترمين وهوه خلوق وانا خاطري اشوفج عروس وانتي ماشاء الله كبيرة وعاقلة وفاهمه الدنيا عدل
هجور تناضر امها وعيونها كلها دموع
هجور :- يماا انا مابي اخليكم ولا دقيقة
وتحضن امهاا
ام هجور :- ونحن بعد مانبي نهدج ولا دقيقة بس مصيرج تزوجين
هجور :- مادري يماا اللي تشوفونه
ام هجور :- وابي يكون لكم اخو كبير
هجور :- ان شاء الله بيكون عدنا ولا نسيتي امي انتي حامل بتوام اولاد
ام هجور :- لا مانسيت يابنتي لاكن انا افكر بشيء اسمعيني عدل لنهاية
هجور :- ان شاء الله يايمه
ام هجور :- ابيج تفكرين بعقلج هب بقلبج
هجور :- شالسالفة يماا خرعتيني قولي
ام هجور :- انا ابي ابوج يتزوج علي
هجور :- شو يماا يتزوج عليج ؟؟
ام هجور :- هيه يابنتي ابيه يتزوج ام عواطف تعرفين زوجها متوفي من زمان وعندها بنت وولد
هجور :- بس يماا ليش يتزوجها ؟!
ام هجور :- يابنتي اسمعيني ماحد بيصونكم الا هيه واحس انكم حبيتوا امها وعواطف وكل يوم تسيرون
هجور :- وشو يعني يعني هالزواج مايدش بعقلي
ام هجور :- يابنتي الدنيا حياء وموت وانا مادري متى ربج بياخذ امانته
هجور :- يماا لا تقولين جيه بسم الله عليج وعسى عمرج طويل
ام هجور :- آمين بس مو هذا السبب يابنتي في اسباب ثانية
هجور :- شو هيه قوليلي يمكن استوعب شو اللي تقولينه
ام هجور :- يابنتي هذا سر وانا ماقدر ابوح باسرار الناس بس انا ابي ابوج يتزوج ام عواطف
هجور :- ابوي ماراح يوافق
ام هجور :- لا بيوافق وبيتزجها والشهر الجاي بعد
هجور :- غريبة يماا انتي متاكده تبينه يتزوج عليج ؟؟
ام هجور :- هيه متاكدهــ وهاذي وصيتي
هجور :- اللي تشوفينه يايمه
ام هجور :- ابيج اليوم تسيرين انتي وامون وابوج وتسولفون ويا عواطف وابوج بيسولف ويا خالد وانا ويا ام عواطف
هجور :- ليش كل هذا
ام هجور :- علشانكم وعلشان عيالها ودامكم تحبون بعض وكل شيء اوكـ مرتاحين للبنت خلاص وبعدين بيكون لكم اخو كبير
هجور :- اللي تشوفينه يايمه
ام عواطف كانت عازمه ام هجور وعيلتها ع العشاء تجمعوا كلهم وتعشو ومرت الايام وطلبت ام هجور من ابو هجور الزواج من ام خالد (ام عواطف)
ابو هجور :- ام هجور انا مستحيل اخذ عليج وحده
ام هجور :- ابو هجور
وتشوف على عيونه وعيونها مليانه وتنزل الدمعه على خدها ويمسحها ابو هجور
ابو هجور :- ليش ياام هجور
ام هجور :- ارتحت لها وحبيتها وانا متاكده انها بتهتم بعيالي اكثر مني انا اليوم حيه باجر يمكن اموت
ابو هجور :- الله يطول بعمرج ام هجور لا تقولين جيه يالغالية
ام هجور :- طلبتكـ تزوجها تكفى طلبتكـ
وتبكي ام هجور وجنهاا حاسه انه بيصير شيء
ابو هجور :- خلاص تم
ابو هجور في خاطرهـ ياربي شاللي يخليني اقول تم ماحب اشوف دموعها آآهـ ياربي صبرني
ام هجور :- والله ترى هاي وصيتي
ابو هجور :- تم بس انتي خلاص عورتي قلبي لا تبكين
ام هجور :- انا بكلمها والحين بعد
ابو هجور :- سوي اللي تبينه
ام هجور تكلم ام عواطف
ام عواطف منصدمه من اللي تقوله لانها ماتزوجت بعد المرحوم زوجهاا
وهيه عايشة على ذكرى المرحوم وكيف تزوج بعد هالعمر
ام هجور توضح لها وضعهاا وام عواطف تقبلت وضعها
لانها حست باحساس الانسان المتعلق بين الموت والحياه يعيش حياته وهو عارف انه ممكن في اي لحضة يتوفاء وتذكرت المرحوم
فقالت لخالد وعواطف
طبعا الكل مصدووم
خالد :- يما بتزوجين بعد ابوي كيف ؟؟
عواطف :- يما بتزوجيـــن ؟؟
ام عواطف :- هيه بتزوج انتوا كبرتوا ماشاء الله وابوكم الله يرحمه كان يبيني ازوج بعده تخيلوا وكانت وصيته بس انا مارضيت لاني اتذكرهـ وكل يوم اعاني لما احلمه واتذكرهـ لما يقول لي اتزوج بعده ابوكم كان خايف عليكم وكان يبيكم ماينقصكم شيء وانا مابي اتعذب كل يوم اكثر من الثاني ابي يكون لكم رجال سند لكم وانا لازم انفذ وصيت ابوكم ولا ماراح اموت وانا مرتاحة
عواطف تبكي وتذكر ابوها
خالد مخنوق ويذكر ابوه لما كان يسولف معه ويلعب يذكر لما كان يحلم يكون له ابوه يلعب وياهـ شرات ربيعه
خالد :- يما وليش ماتزوجتي منقبل
ام عواطف :- كنت خايفه عليكم
عواطف :- من شوه يايمه
ام عواطف :- من عمكم كان دووم يمنعني
عواطف :- وليش
ام عواطف :- يهددني ويقول بياخذكم من حضني وانا اتذكر وصية المرحوم وابكي ولا اقدر اقول لاحد اخافهم يعرفون الوصية وياخذوكم قصب طيب بس الحين انتوا كبرتوا والحين مستحيل احد ياخذكم مني
خالد يحضن امه
خالد :- يما انا مابي ولا دمعه تنزل من عيونج وماحد يقدر ياخذنا منج وصيت ابوي لازم تتنفذ يايمه
عواطف :- يما يعني بتوافقين
ام عواطف :- هذي وصيت ابوج لازم اوافق انا مجبوره
خالد :- الله يرحمكـ يابوي خلاص يايمه تزوجي
عواطف :- بس منوا اللي طلبج يايمه
ام عواطف :- انا ام هجور قالت انه ابو هجور يبي يتزوجني شكله عرف وصيت المرحوم
خالد :- ابو هجور اللي امس كان ويانا
ام عواطف :- هيه هو
عواطف :- يعني بتزوجين يايمه
ام عواطف :- هيه يابنتي بتزوج
خالد مايحب يشوف امه حزينه عاد حب يظحكها وهوو تعبان وحزين
خالد :- يماا بس بشرط
ام عواطف :- شو ياولدي
خالد :- انا بزفج للمعرس
ام عواطف :- ههه لازم انا ازفكـ للعروس
بعد مرور شهر ونفس ماخططت ام هجور تزوج ابو هجور من ام عواطف
وامون كانت مستانسه والكل عرف سبب الزواج تفهمت هجور الوضع ورضت به
وكل يوم تدعي في صلاتها هيه وامون وابوها بان الله يطول بعمرام هجور
ام هجور ارتاحت بعد زواج ابو هجور من ام عواطف
ابوهجور صار يوم ينام في بيته ويوم في بيت ام عواطف
وسارت عواطف مره تنام بيت هجور ومره هجور تنام بيتهم
وخالد خلاص صار اخو هجور وسارت هجور تجلس تسولف معه وتطلع معه
بعد مرور 3 اسابيع من زواج ابو هجور من ام هجور
هجور وعواطف وخالد كانوا سايرين المول يتشرون حق التوام اخوانهم
امون وعواطف دشوا محل بيبي شوب وخالد وهجور سارو باسكن روبنز
وجلسوا يسولفون وأحمد شاف هجور ويا خالد فنصدم منها واآآيد
كيف هجور تجلس ويا واحد غريب لا وتظحكـ وتسولف وتم يراقبهم من بعيد لبعيد
هجور تمسك بايد اخوها ويتمشون في المول
أحمد انقهر وحس بضيق في صدرهـ ماقدر يصدق انها هاي هجور
أحمد سبحان الله الزين مايكتمل جمال وانوثة لا وراضية ربها ووالدينها
فنصدم
اليوم الثاني في المكتب
هجور :- السلام عليكم ورحمة الله وبركاته
أحمد يشوف ع الاوراق ويجمع الملفات ومارد السلام
هجور :- انا اقول السلام عليكم
أحمد طالعها بنضرة احتقار
هجور في خاطرها بسم الله شالسالفه
أحمد يطلع من المكتب معصب تذكرها امس وهيه وتسولف ويا خالد
هجور مستغربة من تصرفاته وتقول في خاطرها ياآربي شو السالفه ليش مارد علي السلام وليش يطالع علي جيه شو سويت اناا
أحمد طلب من المدير ينقلة لقسم ثاني لانه مايقدر يتحمل يشوف هجور
رجع أحمد المكتب وكمل جمع ملفاته وباقي اغراضة
شماء تدخل المكتب
شماء :-السلام عليكم
أحمد يبي يقهر هجور
أحمد :- وعليكم السلام ورحمة الله وبركاته
هجور :- وعليكم السلام
آحمد :- شحالج شمووهــ والله واشتقت لج وينج طولتي بالغيبة
شموه مو مصدقة عمرها هذا احمد ولا انا اتخيل
شماء :- غريبة تسئل عني انا الحمدالله بخير وسهاله اشتاقت لج العافية
هجور تشوف على أحمد وشماء وأحمد يطالع عليها بحتقار مقهور ومضايج منها
هجور صابره ومتحمله ومقهور من نضراته شو سالفته اليوم معي ؟؟
أحمد:- عساهــ مديم ياآرب
شماء :- علينا وعليكـ يارب
أحمد :- نور المكتب وربي
شماء :- بوجودكـ يالغلاا
أحمد :- تسلمين
شماء :- يسلمكـ ربي يلا انا الحين بخليكـ لاني مشغولة حدي
أحمد :- افااا وانا موجود افا عليج بسوي عنج الشغل اهم شيء راحتج
شماء :- لا مشكور يالغلا مابي اتعبكـ معي
أحمد :- تعبج راحه ياعيوني
هجور منصدمه أحمد لا ماصدق انه أحمد اكيد انا احلم
شماء :- يلا فمان الله
أحمد :- الله معج ياقلبي وديري بالج على حالج
شماء :- من عيوني وانت بعد
أحمد :- ان شاء الله من عيوني
شماء تطلع من المكتب وهيه فرحانه جنهاا تحلم
أحمد يكمل الترتيب
هجور تروح تطلب من المدير انه يعطيها اليوم اجازة وافق المدير وسئلها ليش احمد مايبي يتم وياها في المكتب فجاوبت بانها ماتدري السبب
هجور تدخل المكتب
أحمد يرمس رفيجة في الفون ويقول بصوت عالي مشكله الخــونه اللي يخونون
هجور جرحها الكلام وحست انه يقصدهاا
اخذت شنطتها وقفت مجابل أحمد وقالت له
هجور :- الله يسامحكـ انا مادري ليش بتنتقل من هالمكتب وماعرف ليش تتصرف وياي جيه
أحمد :- هههههههههه ظحكتيني يالشريفة ههههههه
هجور منصدمه من كلامه سارت وقلبها مجروح من الكلام اللي سمعته
خالد يتصل فاحمد
خالد :- هلا أحمد
أحمد :- اهلين
خالد :- حموود وين اختي هجور
أحمد :- منووه اختكـ هجور
خالد :- اللي وياكـ فالمكتب
أحمد :- كيف اختكـ
خالد :- ابوها زوج امي اختي من ابوي
أحمد منصدم لا مستحيل ويقول في صوت عالي
أحمد :- لا هجووور
ويقفل الفون وينزل باللفت
هجور تمشي في الشارع اتصلت في عاصف ولما تبي تعبر الشارع
سيارهـ مسرعه بسرعت البرق وهيه تمسح دموعها
أحمد بصوت عالي :- هجووور انتبهي سياارهـ !
ويركض ويمسكـ هجور
هجور تشوف على أحمد
هجور :- أحمد
خالد حس انه في شيء وكان يشوف احمد حاضن اخته هجور في الشارع فنصدم
سار صوبهم
خالد :- هجوووور
هجور من الصدمه اغمى عليهاا مسكها أحمد
أحمد :- هجووور هجوور
أحمد وخالد وصلوا هجور المستشفى بسيارة خالد
دخلوا الغرفة وتم يفحصها الدكتور والممرضة
طلع الدكتور
أحمد :- دكتور شو فيها
الدكتور :- غيبوبة
خالد :- غيبوبه
الدكتور :- شكلها كانت منصدمه بشيء خبروني شاللي صار
أحمد :- كانت بتموت
خالد :- بتموت ليش أحمد شالسالفه
فخبرهم أحمد السالفة
خالد :- أحمد انا ماعرف كيف اشكركـ انقذت حيات اختي
أحمد :- العفوو
أحمد :- دكتور ممكن تتحسن حالتها
دكتور :- ممكن تتحسن او تدهور هذا يعتمد عليها هيه
خالد :- كيف يادكتور اشرح لنا اكثر
الدكتور :- يعني على حسب قدرتها على تحمل الصدمه بس اتوقع اسبوع وتكون زينه باذن الله
خالد :- الله يسمع منكـ
الدكتور :- اهم شيء لا تقولون لها اخبار سيئه
خالد :- ان شاء الله
أحمد :- ان شاء الله دكتور ممكن اشوفها واتطمن عليها
الدكتور :- ممكن تشوفها
خالد :- أحمد انا بسير اخبر امي علشان تزورهاا
أحمد :- خلاص وانا بتم ويا اختكـ
أحمد يدخل غرفة هجور ويشوفها وهيه نايمه ع السرير فاقده الوعي يمسكـ ايدها
ويجلس جذالها
أحمد :- هجوور تكفين سامحيني وربي كنت مقهور منج والله أحبج أحبـــــج أحبــــــــــــــــج هجور تكفين لا تعذبيني انا اسف على اسلوبي اليوم معاج والله من اول ماشفتج دخلتي قلبي وربي الشاهد هجور انتي ماتعرفين شقد انا متعلق فيج ترى روحي بين ادينج هجوور طلبتج تكفين كلميني هجووور هجوور وربي انا مادري انا غبي كيف شكيت فيج سامحيني بس لما شفتج امس ويا خالد تتمشين في المول وزاخه ايده انقهرت وااآيد وربي والله والله وغلاتج عندي اني احبج وماراح اسامح عمري لو صار لج شيء هجور
تنزل دمعت أحمد على خد هجور هجور تضغط على ايد احمد
أحمد :- هجور تسمعيني الحمدالله الحمدالله آآآهــ هجووور والله والله احبج
هجور تفج عينهاا
هجور :- أحمد وانا احبكـ بعد
أحمد :- وانا احبج اكثر والله احبج والله
هجور تبتسم وتسكر عينها
أحمد راح يخبر الدكتور وبشرهـ الدكتور انه بعد يومين او ثلا بتظهر من المستشفى ولا جنه شيء صار
أحمد مستانس حدهــ جلس يتريا خالد
ام عواطف :- وينها يا خالد
خالد :- لحضة يا يمه الحين بوصلج غرفتها هذي هيه الغرفة
ام عواطف تدش الغرفة وتجلس ويا هجور تمسح على راسها وتقراء عليها القرآن
أحمد :- خالد الدكتور قال تحسنت حالتهاا
خالد :- والله الله يبشركـ في الخير
أحمد :- آمين طمني عليها اول باول
خالد :- ان شاء الله ومشكور يااحمد انقذت حيات اختي
أحمد العفوو
ابو هجور عرف بانه بنته في المستشفى وفي غيبوبة خلا الاجتماع اللي في بوظبي وسارالعين مستشفى الجيمي
وام هجور اول ماعرفت فالخبر ماقدرت تتحمل بعدها وكانت معها عواطف وامون فتصلت امون في ابوهاا وقالت له
ابو هجور سار البيت وسارو معه واخذو ام هجور فحولها لغرفت العمليات
وام عواطف عرفت بالسالفة فسارت لقسم الولادة وجلست تتريا ويا ابو هجور
امون تبكي خايفه هيه وعواطف
ابو هجور يسمع صوت البيبي أوووآآآء ؤوآآآآآء
ابو هجور :- الحمدالله لكـ يارب
ام عواطف :- الحمدالله لكـ ياآرب
الدكتور يطلع من غرفت العمليات
الدكتور :- مبرووكــ تؤام اولاد
ابو هجور :- الله يباركـ فيكـ بشرني عن زوجتي شو اخبارها
الدكتور :- والله عندها نزيف حاد
ابو هجور :- نزيف حاد
الدكتور :- لا تخاف ماراح يصير لها شيء باذن الله
ابو هجور :- ان شاء الله
ام هجور :- ابي بنتي وينهاا ؟؟
ابو هجور يدخل غرفت العمليات ويمسكـ ايد زوجته
ابو هجور :- لا تخافين هجور بخير لا تخافين بتشوفينهاا لا تحاتين اهم شيء صحتج
الدكتور :- خلها ترتاح الحين بعدها ممكن تدخل لها
ابو هجور :- ان شاء الله
خالد يبشر هجور
خالد :- هجور امج ربت خلاص الحمدالله صار لج 3 اخوان الحين
هجور تفج عينها
هجور :- امي وينهاا ؟؟
خالد :- الحمدالله ع سلامتج هجور
هجور :- الله يسلمكـ وينها امي
خالد :- في غرفت العمليات
هجور :- ابي اشوف امي وصلني عندها
خالد :- ان شاء الله بس خليني اخبر الدكتور اذا يسمح لج ولا
خالد سار يسئل الدكتور فقال له ممكن تسير
سارت هجور تطمن على امها
وبعدها بـ3 ايام هجور سارت اوكـ وطلعتمن المستشفى وامها في المستشفى وكل فحوصاتها تمام
ابو هجور سار يلقب الان بابو أحمد وام هجور بام أحمد
امون سمت الولد الثاني هيه وعواطف سموهـ محمد على اسم ابو عواطف
الكل كان فرحان ام عواطف هجور ابو أحمد ام أحمد خالد أحمد كان فرحان ودووم يتطمن على هجور
وبعد اسبوع ام أحمد طلعت من المستشفى وفي ايدهاا أحمد
وابو احمد في ايده محمد
هجور :- يماا تكفين عطيني أحمد خاطري اشله شوي
ام أحمد :- لالا بطيحينه
هجور :- يما بليز
ام أحمد :- خذيه وشوي شوي عليه
هجور :- بسم الله اموون عواطف اخذت حمود
عواطف :- يباا عطيني محمد تكفى ابوي
اول مرهـ عواطف تقول لابو أحمد يباا
ابو أحمد :- تعرفين تشلينه ولا ؟؟
عواطف :- هيه أعرف
ابو أحمد :- خذيه وشوي شوي عليه
عواطف :- امون اخزته ههههههه
امون :- يبااا يمااا وانا واناا
ام عواطف :- تبين تاخذين شيء وياج
امون :- هيه هيه منوا احمد ولا محمد
ام عواطف :- خذي الدله ههههههههه
امون :- اوكـ عادي ههههه
هجور :- ههههههه دله يعني جماد وككك
عواطف :- امووون ولدج حلووو يجنن
امون :- ادري ادري بغطيه اخاف الناس يظربونه بعين
ام أحمد :- ههههههه الله يخليكم لبعض
والحمدالله اهم شيء ماصار شيء بام أحمد (ام هجور )
وأحمد ومحمد حلوين وصغاااار عيونهم حلوهـ
ويشبهون بعض واايد
وصلوا البيت
ابو أحمد :- نورتي البيت ياام أحمد والحمدالله ع سلامتج
ام أحمد :- منور بوجود أحمد ومحمد
ابو أحمد :- يلا الحين جهزت لج الشبيريه حطيتها فالصالة عسب ماتعذبين تعرفين انتي توج ظاهره من المستشفى ولازم تترتاحين
ام أحمد :- هههه فالصاله شكلكـ تبي الفكه مني هههههه
ابو أحمد :- لا حرام عليج انا ماصدقت انتي ترجعين البيت وبخير وسلامه
ام أحمد :- امزح هع ههههه
هجور بعد اسبوع من الاجازة داومت وهيه فرحانه
اول مادشت المكتب استانست شات المكتب كله ورود
هجور :- السلام عليكم ورحمة الله وبركاته
أحمد :- وعليكم السلام ورحمة الله وبركاته توهــ مانور المكتب
هجور :- منور بوجودكـ ياخوي شو السالفة هذا مكتبي ولا حديقة ههه
أحمد :- هههههههه الحمدالله ع سلامتج الكل كان يحاتيج
هجور :- آآوهـــ VIP انا ههههه الله يسلمكـ
أحمد :- والحمدالله ع سلامت امج
هجور :- الله يسلمكــ
أحمد :- شحالج الحين عساج بخير وبصحة وسلامه
هجور :- الحمدالله مافيني شيء وكل شيء اوكـ ومشكور لانكـ نقذت حياتي
أحمد :- العفوو واسف على اللي سويته
هجور :- لا لاتتاسف
أحمد :- خبريني شو سميتوا التوائم
هجور :- أحمد
أحمد :- هلا آمري
هجور :- هههه لا اقصد سميناهـ أحمد
أحمد :- ههههه على اسمي يعني
هجور :- هههه هيه على اسمكـ
أحمد :- وثاني
هجور :- محمد
أحمد :- يعني على اسم ابوي
هجور :- ههه امون وعواطف اختاروا هالاسم
أحمد :- الله يخليهم لبعض
هجور :- آمين
وكان كله الدوام موظفه داخله موظف طالع يسلمون على هجوور ويباركون لهااا على اخوانها التوام وسلامت امهاا
ع العصر
خالد :- هجوور ابيج في كلمه
هجور :- امر ياخوي
خالد :- مايامر عليج لا عدو ولا ظالم بس بغيتج بكلمه
هجور :- اهاا اوكــ
خالد وهجور سارو غرفت هجور
وجلس خالد يكلم هجور
خالد :- هجور اختي انا خاطري اشوفج عروس ومستانسه وفرحانه وزفج للمعرس
هجور بخجل :- انزين
خالد :- انزيــــن يعني وبصراحة انا رفيجي أحمد يبي يخطبج يبيج تكونين زوجته
هجور وجها احمر :- أحمد
خالد :- هيه أحمد اللي وياج في الشغل هم اليوم المغرب بيزورونا وبيخطبونج
هجور :- انا امي رمستني قبل شهر وكم اسبوع تقريبا
خالد :- فكرتي
هجور :- هيه فكرت
خالد :- انا برمس ابوي وامج وان شاء الله ياآرب ربي يوفقج
هجور :- آمين
خالد :- يلا انا الحين بخليج وبخبر امي وامج وابوي طبعا
هجور :- خلاص اللي تشوفه ياخوي
خالد :- يلا فمان الله خاطرج بشيء
هجور :- لا سلامتكـ ياخوي
خالد :- الله يسلمج
هجور فرحانه وخجولة
هجور فخاطرهاا ياآسلاااام واخيارا أحمد بيكون لي وحدي ماصدق ونزلت الدمعه من عينها وتذكرت لما كان يرمسها ماتدري اذا كان حلم ولا خيال >لما كانت في غيبوبة
ابو أحمد :- مستانس وفرحان لبنته هجور
ام هجور :- مستانسه حدها واخيارا بتشوف بنتهاا
ام عواطف وامون وعواطف يرتبون المجالس وايعدلون الفواله القوهـ والشاي والعصاير والحلويات وخالد يدخن المجالس بالعود وام هجور تشوفهم ماسكه أحمد ومحمد تلبسهم ملابسهم
بعد آذان المغرب
هجور تصلي وتدعي ربها
هجور :- ياآآرب احمدكـ واشكركـ على الصحة والعافية يارب قرب لي الخير وابعد عني الشر وصبرني على طاعتكـ ياآرب
بعد ماخلصت من الصلاه لبسة مخور لونه وردي ولبسة الشيلة وتمكيجة وتكشخة وتبخرت بالعود وتعطرت
وجلست في غرفتها خايفة قلبها يدق يدق وقراءت صفحتين من القرآن
أحمد واهله وصلوا البيت
ام عواطف وام هجور يرحبون بالحريم واخوتهم ويدخلون المجلس
وخالد وابوا احمد يرحبون بالريايل ويدخلونهم مجلس الرجال
هجور تشوف من الطابق الثاني السياير ووياها عواطف وامنة
عواطف :- هجور مبرووكـ اي واحد فيهم المعرس خربرينا
هجور :- الله يباركـ فيج امممم أحمد اللي لابس كندوره بيضاء وسفرة حمراء
امون :- وربي حلووو
هجور :- امووون
عواطف :- تغار الله يهديج شو فيج ياامون ههههه
امون:- ماصدق هجور واخيرا تنخطبين متى دورين ههههه
عواطف :- ههههههه بعد قرنين دورج هع
امون :- هع هع اصلا اتمصخر مابي هع
هجور :- وربي خاااايفة بصيييح خايفه
عواطف :- لا تخافين عادي بالعكس كل بنت تتمنى تنخطب وتزوج
هجور:- امممم مادري شقول لكم مرتبكه ومتوتره شوي
عواطف :- لا تخافين ولا تتوترين ولا ترتبكين شوفي انا بخبرج اول ماتدخلين لازم تدشين وفي ايدج العصير توزعينه عيهم وتسلمين على امه وخواته وابتسمي لا تبينين لهم انج خايفة وسولفي وياهم عادي
هجور :- شو اسولف لهم اخااف
امون :- اتخيل هجور وياها العصير وتبي تسلم على ام المعرس ويطيح العصير من ايدها خخخخخ ههههه عقب عاد هيهاآآت عليها تخطبج لولدها ههههه
عواطف :- هههههه امون الله يغربل بليس عدوينج هيــه انا اهدي البنت وانتي تخوفينهاا
هجور :- اموون حرام عليــج
ام عواطف :- هجور يلا تعالي انزلي الحريم يبون يشوفونج
هجور :- عمووو خايفه
ام عواطف :- لا تخافين يابنتي عادي
وتنزل هجور وماخذ العصير فايدها وتسلم ع الحريم وتجلس بجمب امهاا
ام منصور(ام أحمد المعرس ):- ماشاء الله هذي هيه هجور
ام أحمد )ام هجور (:- هيه هذاي بنتي البكر هاجر
ام منصور(ام أحمد المعرس ):- ماشاء الله جمال واخلاق
فاطمة اخت أحمد :- ماشاء الله عليهاا بنتج حلوو أحمد دووم يرمس عنهاا
ام منصور(ام أحمد المعرس ):- الصراحة انا ابيها لولدي أحمد
ام هجور :- ماشاء الله على أحمد سئلنا عنه رجال محترم وخلوق ومصلي وخايف ربه
ام منصور(ام أحمد المعرس ):- ومتعلم ويشتغل بعد ويدرس فالجامعه وهو يبيها ومايبي غيرها
هجور وجها صار احمر ولا اراديا قالت :- وانا مابي غيرهـ
ام منصور(ام أحمد المعرس ):- دامه يبيها وهيه تبيه شو رايكم المكلة الاسبوع الجاي
هجور خلاص مارامت تتحمل خاطرها تظحكـ او تبكي ماتعرف من اللي قالته
والحريم تموا يرمسون عن الملكة والعرس والمهر
اما الرجال يسولفون عن العرس وكان ويا أحمد اخوه البكر منصور وابوهـ
وبعد ماسارو عائلة ابو منصور
قرورا الملكة الاسبوع الجاي يوم الاربعاء وهذا اليوم يصادف عيد ميلاد هجور 24\9\1990
ابو أحمد )ابو هجور ( :- الف الف مبروكـ يابنتي
هجور :- الله يباركـ فيكـ يابوي
ام هجور :- مبروكـ يابنتي واخيراا بفرح فيج
هجور :- الله يباركـ فيج
ام عواطف :- مبرووكـ يابنتي
امون :- مبروكــ ياعروووس
عواطف :- مبروووكــ
هجور :- الله يباركـ فيكم
ابو هجور :- يابنتي الملكة يوم الاربعاء الاسبوع الجاي
هجور :- الاسبوع الجاي مايمديني يابوي
ام هجور :- لا تحاتين كل شيء من زهبه ووياج اختج عواطف وام عواطف واختج اموون واخوج خالد وابوج وانا والكل وياج
هجور :- مادري اللي تشوفونه
ابو هجور :- اليوم الخميس عندج اسبوع تقريبا
هجور :- خلاص ان شاء الله بحاول اخلص
خالد :- والملكة في فندق روتانا
هجور :- حلووو انا بسير غرفتي خاطركم بشيء
ام عواطف :- سلامتج
ام هجور :- بعد شوي بنتعشاء
هجور :- لا ماريد اتعشى شبعانه
وتروح هجور غرفتها وهيه فرحانه وتشغل اعنية مخطوبة
هجور فخاطرهاا الحمدالله خلاص انا الحين بصير عروس ان شاء الله آآهــ والخطوبة الاسبوع الجاي قفطة وربي الحين شو بتقول امه ماصدقت على الله احد يخطبهاا اليوم الخميس باجر الجمعه اللي بعده السبت والاحد والاثنين والثلاثاء والاربعاء الخطوبة باجر بنش من الصبح اتشرى الفستان واحجز خااايفه وربي
في بيت ابو منصور
ام منصور :- ماشاء الله على البنت جميلة وحلووهـ لا وامها طيبة واايد
أحمد :- ارتحتي لها يايامه
ام منصور :- هيـه ارتحت لها واايد والبنات بعد ارتاحوا لها
فاطمه :- ماشاء الله عليها جمال وطول الصراحة اخترت البنت الصح
خوله :- هيه على قدي بس يبين عليها هيه اصغر مني
أحمد :- هيه على قدج عمرها 17 بدش 18 قريب
مريم :- انا حبيتها والله يلا حمووود متى العرس
أحمد :- غريب ان شاء الله
ابو منصور :- انزين نحن حجزناا الفندق
فاطمة :- اي فندق
منصور :- روتانا اللي عند السينماء وحذاله باريس غاليري
خوله :- اهااا حلووو بس اعملولي احساب باخذ عشر بطاقات
أحمد :- امممم البطاقات صح ماسويناها ماخذت ذوقها
ام منصور:- انزين عادي خليها هيه اللي تختار
أحمد :- هيه ذوقهاا حلو ماشاء الله راقي وحلوو وانا احب ذوقها
خولة :- انزين انا بسير وياها بنختار او بتصل فيها وانت ذوقكـ حلوو
أحمد :- خلاص انا بخبر اخوها خالد وبسئله
ابو منصور :- ابيكـ باجر تنش من الصبح بعد نسيت تفصل لكـ والبشت واكل المعازيم والكوشة ولا نسيت
أحمد :- خلاص ان شاء الله
وفي يوم الملكة
هجور :- يما انا وخولة بنسير الصالون حاجزين في دبي
ام أحمد (ام هجور ):- خلاص يابنتي انتي بتسيرين لها
هجور :- لا هيه بتاخذني وياها ادريول
ام أحمد :- خلاص واخواتج
هجور :- حجزوا في العين امون وعواطف وعموو وفاطمه ومريم
ام أحمد :- وانا بعد طلبت وحده لبنانيه بتسوي لي التسريحة والمكياج
هجور :- زين حلوو يماا خايفة
ام أحمد :- لا تخافين عادي اذا فالملكة جيه فالعرس شو بتسوين انتي
هجور :- ماعرف بتم اصيييح 
ام أحمد :- لا يابنتي افرحي بالعكس هذا حلم كل البنت يلا لاتتاخرين اسم صوت سيارة
هجور :- يلا يما فمان الله
ام أحمد :- الله وياج يابنتي
هجور سارت ويا خوله اخت أحمد
وصلوا الصالون ع المغرب
صلت هجور وبعدها طلبت مكياج خفيف ويا تسريحة
اما خولة فختارت مكياج حفلات وتسريحة مرفوعة
امون وعواطف لابسين شارت الفستان بس امون لونه ذهبي وعواطف لونة وردي
ام عواطف لبست فستان عيناوي وتمكيجت اما التسريحة فيـر
اما ام هجور فلبست فستان أحمر وحطت وردة ع الجنب وشعرهاا طويل ماشاء الله وكانت طالعة عجيبة
ام منصور لابسة جلابية كشخة من اليشمكـ لونها أخظر وكانت كاشخة
وفطوم لابسة فستان اصفر وظاهر عليهاا جنان
وبعدها الكل تجمع في فندق روتانا
وصلت هجور ع الساعة 8ونص هيه وخولة
دخلت تعدل مكياجهاا وكانت طالبة لبنانية تعدل لها المكياج والتسريحة
خولة :- يلا هجور شو خلصتي
هجور :- لا بعدي بلبس طقم الالماس
خولة :- اوكـ انا بجلس هنا اترياج
هجور :- اوكــ
خلصت هجور كان مكياجها هادي رووعـة ابرز عيونها الوساع ورموشهاا والبلاشر وردي على خدودها والروج وردي قامج اما التسريحة فكانت مرفوعة
ونازل منهاا شعرها وع الجنب ورود وكان فستانها ازرق تركوازي ع الصدر كرستال وتحته شريطة مربوطة وعلي الخصر شفاف وكله شغل وكرستال ومن وراء الظهر نصة ظاهر وتحتة كسرات لاخر شيء ومنجدام طويل يسحب على الارض وكسرات كان اللبس روعة في قمة الجمال ماشاء الله عليها والمسكة عبارة عن ورد نازل منها كرستال باللون الازرق ولابسه كعب لونه ازرق تركوازي اما الحناء عباره عن ورود صغار وكبار على الايد والحناء هادي وناعم وعلى الرجلها
هجور :- خوله انا خلاص خلصت
خولة :- ماشاء الله والله وربي تغرميــن انا خلاص ذبت الله يعين حموود لما بيشوفج
هجور :- ههههه اخجلتيني الصراحة
خولة :- اوكـ الحين بتصورين اخافج تظهرين وتمين تبكين بعدين يخترب كل شيء
هجور :- ههههه خلاص اوكــ
وبعد ماتصورت هجور وخولة وام هجور وام منصور
شغلوا زفت حسين الجسمي ودخلت هجور القاعة وتمشيء شوي شوي وفي مشيتها رقة ممزوجة بانوثة وكبرياء وكل من يشوفها يسمي عليهاا
وحذالها خوله و عواطف وامون تنثر الورد عليها
تجلس هجور في الكوشة والحريم يسلمون عليها ورفيجاتها
فطوم :- الف مبرووكـ هجوور
هجور :- الله يباركـ فيج حياتي
وضوح :- الف مبروكـ
هجور :- الله يباركـ فيج غناتي
اليازيا:- الف الف الف مبروكـ حبيبتي محلووهــ
هجور :- الله يباركـ في ياعمري
ريم :- لالالا ماصدق هجور تصدقين جنج باربي
هجور :- ههههه باربي هع يعني مش حلوو
ريم :- لا امزح ماشاء الله تجننين وربي
مريم :- مبروكـ ياقمر
هجور :- الله يباركـ فيج غناتي
يسرى :- الف الف مبروكــ
هجور :- الله يباركـ فيج
مروى:- الف الف الف مبروكـ ياام سعود
هجور :- الله يباركـ فيج غناتي
نوف :- الف الف الف مبروكــ وربي فرحانه لج من كل قلبي
هجور :- تسلمين الله يباركـ فيج
ندوي :- مبرووكــ الف الف مبروكـ هجور
هجور :- الله يباركـ فيج عقبالج
نويره:- مبروكـ هجور
هجور :- الله يباركـ فيج غناتي
منى:- الف الف الف مبرووكـ
هجور :- الله يباركـ فيج
ساره :- الف الف مبروكــ
هجور :- الله يباركـ فيج
هجور :- ماشاء الله الكل موجود بنات نتصور صوره جماعية
بعد ماتصورو البنات وسلموا على هجور الحريم اهل المعرس واهلها
دخل أحمد كان كاشخ باللبس الاماراتي قطره وعقال وبشت بني والنقش ذهبي
ومعه ابوهــ واخوهـ وخالد وابو هجور
هجور لبسة العباية ع كتفها وتغطت
سلم عليها ابو منصور ومنصور وخالد وابوها بعدها طلعوا وبقى هجور وحمود والحريم
هجور فسخة العباية
وتم الناس يسلمون عليهم
أحمد يمسكـ ايد هجور ويطالع عليها
أحمد :- ماشاء الله عليج قمر والله والله يخلينا لبعض
هجور تطالع عليه
هجور :- آميـــن
أحمد :- انا من اول ماشفتج والله تعلقت فيج والحين الحمدالله انا وياج وماراح يفرقنا شيء باذن الله
هجور :- وانا بعد وربي حبيتكـ من اول يوم وتعلقت فيكـ
أحمد :- آآهــ واخيراا انا معج خلاص ياهجور انا معج
هجور الدموع في عينا
هجور :- وانا وياكـ ياقلبي
ام منصور :- ماشاء الله عليكم الله يخليكم لبعض
ام أحمد (ام هجور ):- آمين
ام منصور :- أحمد لبسها طقم الالماس
هجور مستحية خاطرها تقول لا استحي
ام أحمد (ام هجور ) تفصخ العقد اللي كانت لابست هجور
أحمد يلبس هجور الخاتم
والمصورهـ تصور وتصور
ولبسها العقد والحلق والسوارهـ
أحمد :- تصدقين الذهب والالماس مايحليج انتي اللي تحلينه وربي
هجور :- تسلم
أحمد :- يسلمج ربي ياحبيبتي
هجور قلبها يدق
وعلى الساعة 12 و40 دخلوا هجور وأحمد يتصورون في الغرفة
المصورهـ :- اوقف مجابلها وحط ايدكـ ع خصرها ويدكـ الثانية امسك فيها ايدها وانتي ياعروس حطي ايدج ع كتفه وايدج الثانية فايدها
هجور في خاطرها غربل الله بليسج شو يحط ايدهـ على خصري وين تبي هااي لا مستحيل آآآهـ ماتحمل اخااف
أحمد يحط ايدهـ على خصرها
هجور قلبها يدق ويدق ويدق وتحس لا ماقدر اوقف
ويمسكـ ايدها الثنية هجور واقفة شرات التمثال والمصورهـ حطة ايد هجور على كتف احمد
وتصورو
وبعدها أحمد هجور يلا حبيبتي بسويلج زفة اليـــن بيتكم وبتركبين وياي في السيارة
هجور :- ان شـــاء الله
أحمد :- خلاص لا تستحين انا الحين مثابت زوجج ليش تخجلين مني
هجور :- ماعرف
أحمد :- وين اللي تسولف وعندها عادي وين لسانج هاه ارمسي
هجور :- هههه خلاص الحين تغير الوضع هههه
أحمد :- الحمدالله قلتي جمله هههه
وبعدها ع الساعة وحده ام هجور وابو هجور وابو منصور ومنصور وخالد وعواطف وام عواطف وفاطمة ومريم وعم أحمد وخواله وعم هجور وخالها كلهم ويا المعازيم سوو زفه لا صارت ولا استوت الى بيت هجور
وهجور وأحمد في سياره وحده
وبعدها كل واحد صار بيته هجور سارت غرفتها اخذت لها شاور وغيرت ملابسها ونامت من التعب لانها وصلت البيت ع الساعة 2ونص













نهاية سعيدة ..

وبعد مرور شهرين تزوجت هجور من أحمد وكان العرس كبير وحلوو والمعازيم كثار وعلمها احمد السواقه لانها كانت تخاف تسوق السيارة وهجور مستانسه واايد ويا أحمد يشتغلون بنفس المكتب هجور كملت دراستها الجامعية واحمد شراتها
وكانت ومازالت تغار من اي بنت تجي صوبه وسافروا شهر العسل باريس شهر كامل ورجعوا
والمفاجئة ام عواطف حامل في الشهر الثاني بتؤم بنات والكل فرحان
وبعد مرور 3 سنوات عواطف تزوجت من راشد وعندهم بنت صغيرة وحبوبة
وامون انخطبت لفيصل اخو فطوم اعجب بشخصيتها وحبها حب اعمى وامون بعد حبته موووت
وهجور وحمود سار عندهم ولد اسمه سعود
وخالد تزوج من خولة اخت أحمد والكل عاش حياة سعيدة وجميلة والله يديم عليهم هالفرح وهالسعادة ياآرب اللهم آمين .

